"ލޮނު ޒިޔާރަތް ބަގީޗާ" މި ހާލަތުގައި ނުހުޅުވޭނެ:ޝިފާ\nއައްޑޫ ކުލީ ބިންތަކުގެ ފީ ދެން ދައްކާނީ ކައުންސިލަށް\nއައްޑޫން ކުއްޔަށް ދޫކޮށްފައިވާ ބިންތަކުގެ ފީ އައްޑޫ ސިޓީ ކައުންސިލުން ބަލައި ގަންނަން ގޮތަށް ހަމަޖައްސައިފި އެވެ.\nJune 09, 2020 20\nދަތިހާލުގައި ތިބި މީހުންނަށް ޔުނިސެފްގެ އެހީއެއް\nއާބާދީގައި 10،000 މީހުން ހަމަވެ، ހދ. ކުޅުދުއްފުއްޓަށް ސިޓީއެއްގެ ދަރަޖަ ލިބުމަކީ ހަމައެކަނި އެ ރަށަށް އޮތް އުފަލެއް ނޫނެވެ. ރާއްޖޭގެ ދެ ވަނައަށް އެންމެ އާބާދީ ބޮޑު، ހދ. އަތޮޅުގެ ހުރިހާ...\nރޯދަ މަހު އިމާމުވެ، ތަރާވީހު ނަމާދުކުރަން ބޭރުން ގެންނަ ހާފިޒުންނަކީ ރާއްޖޭގައި އޮންނަ ދީނީ އެއްބައިވަންތަ ކަމުގެ އުސޫލުތަކަށް ތަބާވާ ބައެއްތޯ ބަލަން ކައުންޓަ ރޭޑިކަލައިޒޭޝަން...\nވެސްޓު ޕާކު ސަރަހައްދުގައި މަސް ބާނަން ތިބޭ ޖެޓީ މެދުން ބިންދައިގެން ގޮސް ބައެއް ވެއްޓި ދެ މީހަކަށް މިރޭ އަނިޔާ ވެއްޖެ އެވެ.\nދައުލަތް ހިންގުމުގެ ނިޒާމަށް ދާދި ފަހުން ގެނައި ބޮޑެތި ބަދަލުތަކުގެ ތެރެއިން، މިއަދު މި ފެށި އާ އަހަރާ އެކު ދެން އޮތީ ރައްޔިތުން ބާރުވެރި ކުރުމުގެ މުޅިން އާ މަރުހަލާއެއް ކަމަށް...


Accidentvi Bus Dhuvvi Driver Hayyaru Koffi - Vaguthu\nކޮވިޑް-19: ހާލަތު އިތުރަށް ގޯސްވެ، ނުރައްކާ ބޮޑުވަނީ - 22 މިނެޓް ކުރިން\nއެކްސިޑެންޓުވި ބަސް ދުއްވި ޑްރައިވަރު ހައްޔަރުކޮށްފި\n8 މަސް ކުރިން ( ނޮވެމްބަރު 13, 2019 )\nހުޅުމާލޭ ބަސް ޓާމިނަލް ކައިރިން އެމްޓީސީސީ ބަހަކާއި ސައިކަލެއް ޖެހިގެން ހިނގި ނުަރައްކާތެރި އެކްސިޑެންޓާއި ގުޅިގެން، އެ ބަސް ދުއްވަން އިން ޑްރައިވަރު ހައްޔަރުކޮށްފިއެވެ.\nމި އެކްސިޑެންޓު ހިނގާފައިވަނީ މިރޭ 10:40 ކަންހާއިރު އެވެ. މި އެކްސިޑެންޓުގައި، ސައިކަލުގައި އިން 13 އަހަރުގެ އަންހެން ކުއްޖަކު ވަނީ ނިޔާވެފައެވެ.\nފުލުހުން ވިދާޅުވީ މިރޭ އެކްސިޑެންޓް ހިނގީ، ސްކޫޕީ ސައިކަލެއްގައި އެމްޓީސީސީ ބަހެއް ޖެހިގެން ކަމަށެވެ. އަދި އެކްސިޑެންޓުވުމުން، ބަސް މަޑުނުކޮށް ގޮސްފައިވާ ކަމަށެވެ. އެހެންނަމަވެސް ފުލުހުން ވަނީ ހައިވޭގެ ޔޫޓާން ނަގާ ސަރަހައްދުން ބަސް ހުއްޓުވާ، އެ ބަސް ދުއްވަން އިން ޑްރައިވަރު ހައްޔަރުކޮށްފައެވެ.\nމީގެ އިތުރުން ފުލުހުން ވިދާޅުވީ، އެ ބަސް ދުއްވަން އިނީ އުމުރުން 54 އަހަރުގެ ދިވެހި ފިރިހެނެއް ކަމަށެވެ. އަދި މި މައްސަލަ މިހާރު ގެންދަނީ ތަހުގީގު ކުރަމުން ކަމަށެވެ.\nމި އެކްސިޑެންޓު ހިނގި މަންޒަރު ދުތް ބައެއް މީހުން ބުނީ، އެކްސިޑެންޓު ހިނގާފައިވަނީ ހުޅުމާލޭ ނިރޮޅުމަގުން އައިސް، ހައިވޭއަށް އަރާ ހިސާބުން ހުޅުމާލޭ ބަސް ޓާމިނަލް ކައިރިން ކަމަށެވެ. އަދި އެ ސައިކަލުގެ ފަހަތުން އައި އެމްޓީސީސީ ބަސް ސައިކަލުގައި ޖެހުމާއެކު، ސައިކަލުގެ ފަހަތުގައި އިން 13 އަހަރުގެ އަންހެންކުއްޖާ ވަނީ ބުރައިގެން ގޮސްފައި ކަމަށްވެސް މަންޒަރު ދުތް މީހުން ބުނެއެވެ.\nފުލުހުން ވިދާޅުވީ، މި އެކްސިޑެންޓްގައި ނިޔާވީ އުމުރުން 51 އަހަރުގެ އަންހެނަކު ދުއްވަން އިން ސައިކަލުގެ ފަހަތުގައި އިން ކުއްޖާ ކަމަށާއި، އޭނާ ޓްރީޓޮޕް ހޮސްޕިޓަލަށް ގެންދިޔައިރުވެސް ނިޔާވެފައި ވާކަމަށެވެ.\nމިލަންދޫގައި ހިނގި އެކްސިޑެންޓެއްގައި މީހަކަށް އަނިޔާވެއްޖެ\nސައިކަލު ސްޓަންޓް ޖައްސަނިކޮށް ތިން މީހަކު މަރުވެއްޖެ\nއިސްދޫގައި ދުއްވާފައި ދިޔަ ފުލުހުންގެ ވެހިކަލެއް ފުރޮޅާލައިފި\nނޮވެމްބަރު 13, 2019 01:51\nވަރަށް މަތީގައި އުޅޭބައެއްތީ\nނޮވެމްބަރު 13, 2019 01:58\nނޮވެމްބަރު 13, 2019 02:39\nވަރަށް ހިތާމަހުރި ކަމެެއް. ބަސް ދުއްވާ ގިނަ ޑްރައިވަރުން ތިބެނީ ސައިޒު އޮޅިފަ އެހެރަ ބަސް ދުއްވާލަނީ 80ކިލޯ މީޓަރަށް ވުރެން ބާރައް.. ފުކެއް ބޮޑުވަރެއްނު މީ.. މާ ފަރިތަ ބޮޑުވެގެން ތިމާމެން ވަރު ބަޔަކު ނެތިގެން.. އަޅުގަނޑު ކަމާބެހޭ އިދާރާ ތަކަށް ގޮވާލަން އެއްވެސް އުޅަނދެއްގެ ޑްރައިވަރެއްގެ އިހްމާލުން މީހެެއްގެ ފުރާނަ ގޮސްފި ނަމަ މަރުގެ ދިޔަ ނަގައިދިނުމާއެކު މަދުވެގެން 15އަހަރުގެ ޖަލު ހުމުކުމެއް އަންނަ ގޮތަށް ޤާނޫނު ބަދަލުކުރަން\nނޮވެމްބަރު 13, 2019 03:55\nބުނާނީ ކީކޭ ދޯ\nނޮވެމްބަރު 13, 2019 07:14\nއެމްޓީސީސީ ބަސްތައް ދުއްވުން ހުއްޓާލަން ވެއްޖެ އެންނު ދެން. ރައްޔިތުންނަށް ހުރި ބޮޑު ބިރަކަށް ވެއްޖެ މިހާރު ތިކަންތަށް.\nނޮވެމްބަރު 13, 2019 07:29\nހައިވޭއާއި ބްރިޖްގަ ބަސް ދުއްވަނީ 70 އަށް ވުރެވެސް ބާރަށް މިކަން ފެންނަނީ ކޮން ބަޔަކަށް މިކަން ހުއްޓުވެނީ ކޮން ބަޔަކަށް ، އަބަދުވެސް މި ފެންނަނީ ނުޤަވާއިދުން ޕާރކް ކޮށްފަ ހުންނަ ހުންނަ އުޅަނދު ތަކަށް އަދަބު ދީގެން ސަރުކާރަށް އާމްދަނީ ހޯދަދޭތަން، ޤަވާޢިދާ ޚިލާފަށް ދުއްވާއިރު ކުރެވޭ އެއްކަމެއްވެސް ނެތް، މިވަރަށް ޤާނޫނާއި ޤަވާޢިދު ބަޔަކަށް ތަންފީޒް ކުރެވޭނީ\nނޮވެމްބަރު 13, 2019 08:15\nމޓސސ ބަސް ދުއްވަނީ ވަރަށް ބާރަށް. ނުވެނުދާނެ ކަމެއް މި ދިމާވި. ވަރަށްވެސް ހިތާމަވެރިކަމެއް.\nނޮވެމްބަރު 13, 2019 08:16\nމޓސސ ވެސް ދޭތެރެ ދޭތެރެއިން ތިޔަ ބަސްތައް ދުއްވާ މީހުން ގަވާއިދުންތޯ ދުއްވަނީ ބެލޭނެ މެކޭނިޒަމެއް ގާއިމް ކޮށްގެންނޫނީ ސަލާމަތެއް ނެތް.\nނޮވެމްބަރު 13, 2019 08:25\nބަސް އެކަނި އެއްނޫން ބާރު ސްޕީޑުގައި ދުއްވަނީ. ސައިކަލް ތައް ހީވަނީ ބުރިޖު މަތިން އުދުހޭ އެއްޗިސް ތަކެއްހެން. އެމްޓީސީސީ އަދި އެމްޕީއެލް ގެ ބަސްތައް ހުންނަނީ 50 އަށް ސްޕީޑު ލިމިޓް ކޮއްފައި. ބާރު ސްޕީޑުގައި ދުއްވާއިގެނެން ނޫން ހަމަ އެކަނި އެކްސިޑެންޓް ހިނގަނީ. ތިޔަބުނާ ބަސް ޑުރައިވަރުންނަކީ ބަސް ދުއްވުމުގެ ޑއުޓީ ނިމުމަށްފަހު ކާރުގަ ޓެކްސީ ކޮއްގެން އިތުރު އާމްދަނީ ހޯދާއިގެން އުޅޭ ބަޔެކޭ ލީބޭ ކުޑަމުސާރައިން އަނބިދަރިން ގޮވާއިގެން މާލޭގަ ނޫޅެވޭތީވެ. ދެން އެވަރުބަލި ކަންމަތީގަ އަނެއްފަހަރު ބަސް ދުއްވަން އެރީމަ ނިދިޖެހިޖެހި ހުންނަނީ މީހާ ވާނުވާ ނޭނގޭ ވަރުގަ. ދެން ކިތަންމެ މަޑުން ދުއްވާފަ ގޮއްސަ ސައިކަލެއްގަ ޖެހުނަސް އެސައިކަލެއްގަ ހުންނަ މީހާ ދާނީ ބުރާއިގެނެންނު.\nނޮވެމްބަރު 13, 2019 09:25\nއިންސާނުން ވަރުބަލި ވވވީމަ ނިދި ވެސް ޖެހޭނެ. ޢެހެންނޭ ކިޔާފަ ނިދި އައިސްފަ ހުރިއްޔާ ބަސް ނޫން އެހެން އުޅަނދުތަކަށް ވެސް ނާރަން ވީ. އެހެން ނޫނީ މިކަހަލަ ކިތަންމެ ހިތާމަ ވެރި ހާދިސާއަކާ ކުރިމަތި ލާން ޖެހޭނެ\nނޮވެމްބަރު 13, 2019 09:56\nއޭބަލަ މިހި ރަގަމާ ރުމީހާ. ކަލެއަކަށްނޭގޭތަ ބަސްއައިސް ފަހަތުންކަމެއް ޖެއްސީ. ކޮންބަހަނާ އެއް. ވަ ރުބަލިވެހު ރެ ގޮސް ވެމްކޯ ކުނިއުކާބަލަ ކާ ރުނުދުއްވާ މީހުންމަ ރަން.\nނޮވެމްބަރު 13, 2019 08:37\nބަންދު ކުރުމަކުން ނުފުދޭ. މާދަމާ އިންނާނީ އެއަށްވުރެ ބޮޑު އިހުމާލަކުން ބައެއްގެ ފުރާނަ ގެއްލޭ ވަރުގެ ކަންކަން ކުރަން ފުރުސަތު ލިބޭ މަގާމެއްގައި. މިފަދަ ކަންކަމުގައި މަރުގެ ދިޔަ ނަގައިދުމަށް ފަހު އުމުރު ދުވަހު ޖަލަށް ނުވަތަ ނުވަތަ މަރަށް މަރު ހިފުމަށް ފެނޭ.\nނޮވެމްބަރު 13, 2019 08:42\nޢާއްމުކޮށް ބަސް ދުއްވާ ސްޕީޑް ވަރަށް ބާރުކަން ފާހަގަ ކުރަން، ބުރިޖުގަ ކެމެރާ ހަރުކުރަން އުޅުނީ ޕޮލިހުން ކަމަށް މަޢުލޫމާތު ލިބޭ، އެމަސައްކަތް ހުއްޓިފައިއޮތީ ކިހިނެތް ވެގެންތޯ؟\nނޮވެމްބަރު 13, 2019 09:03\nމާފަންނު ސްޓޭޑިއަމް ކުރިމަތީ ހުންނަ ޓްރެފިކް ޕޮލިހާއި އި ސްކަންދަރުކޮށި ކުރިމަތިން ގްރޫޕް ހަދާފައި ބާރުބާރަށް ސައިކަލް ދުއްވާއިރު ވެސް ކުޅިބަލަން ދެން އަދި ކިހިނެއް އެހެންނތަނެއް ހުއްޓުވޭނީ\nނޮވެމްބަރު 13, 2019 10:01\nމާތް اَللّٰهُ , މައްޔިތާ އަށް ސުވަރުގެ މިންވަރު ކުރައްވާންދޭވެ. آمیـــــــــــــن.\nކޮންމެފަހަރަކުވެސް އެކްސިޑެންޓްވި ވާހަކަ ... ފުރާނަ ދިޔަވާހަކަ.. ހަބަރުތަކުން މިފެންނަނީ.\nއެއްވެސްފަހަރަކު އެއްވެސް އެކްސިޑެންޓެއްގައި އެ ހާދިސާ ދިމާވަން މެދުވެރިވިގޮތް އިންވެސްޓިގޭޓް ކޮށް އެކަމާ ބެހޭޮތުން ރިޕޯޓްއެއް ހަދާފައި ޝާއިރު ކުރެވިފައި ނުވެއެވެ. އަދި އެހާދިސާ ހިގަން މެދުވެރިވީ މިހެންކަމާ .... މިފަދަ ކަންކަމަށް .... މިފަދަ ހާލަތްްތަކުގައި ސަމާލުވާންވީ ކޮންކަންތަކެއްކަން ރައްޔިތުންނަށް މީސްމީޑިއާއިން ހޭލުންތެރި ކުރުވުން އެއީ ވަރަށް މުހިންމު ކަމެއްކަމަށް ދެކެން. އަދި ރައްޔިތުން ހޭލުންތެރި ކުރުވުމަށާއި ޤަވާއިދާ ހިލާފުވާ ފަރާތްތަކަށް ފިޔަވަޅު އެޅުއްވުމަށް މިފަދަ ކަންކަމާބެހޭ މުއައްސަސާ ތަކަށް ގޮވާލަން. އަދި އެ ޝަރީއަތް ނިމުނުގޮތް ރައްޔިތުންނަށް ހިއްސާ ކުރުމަކީވެސް ވަރަށް މުހިންމު ކަމެއްކަމުގައި ދެކެން. ޝުކުރިއްޔާ.\nނޮވެމްބަރު 13, 2019 10:05\nތި ޑުރައިވަރައް ވެސް ވާނީ ނިދިފަ..\nނޮވެމްބަރު 13, 2019 10:15\nއަބަދުވެސް ތި ބަސްތައް ދުއްވަނީ ވަރަށް ބާރަށް މިކަން ހުއްޓުވަން ޖެހޭ، އެޔޮއް ބޮޑު ބަސް އޯވަރޓޭކަށް އަރާކަށް ނުޖެހޭ.\nނޮވެމްބަރު 13, 2019 10:23\nކޮބާ، ބިރިޖު އެޅީމަ ވީ ގޮތް ތީ. އެސަރުކާރުން ނުކުރޭ ރަނގަޅު އެއްކަމެއްވެސް.\nނޮވެމްބަރު 13, 2019 10:27\nބަސް ދުއްވަން ވަކިން މަގެއް އޮއްނަ ނަމަ ކިހާ ރަނގަޅު.. ހަމަ އެކަނި ބަސް ދުއްވަން.. ދެން ކާރު ސައިކަލައް ވަކިން އެހެން މަގެއް.. އެގޮތައް ބައި ބައި ކޮއްފަ ހުއްނަ ނަމަ ވަރައް ސޭފް ވީސް.\nނޮވެމްބަރު 13, 2019 10:53\nއެއްވެސް ދުއްވާ އެއްޗެއް ނުދުއްވޭ ގޮތަށް އުމުރު ދުވަހަށް ލައިސަންސް އަތުލާފަ ބާއްވާތި. މީހެއްގެ ފުރާނަ އެދިޔައީ.


Bridge mashrooah India in dhey hiley ehee ge MOU gai soikohfi\nބްރިޖު މަޝްރޫއަށް އިންޑިއިންދޭ ހިލޭ އެހީގެ އެމްއޯޔޫގައި ސޮއިކޮށްފި---ފޮޓޯ:ފޮރިން މިނިސްޓްރީ\nބްރިޖު މަޝްރޫއަށް އިންޑިއިންދޭ ހިލޭ އެހީގެ އެމްއޯޔޫގައި ސޮއިކޮށްފި\nގްރޭޓާ މާލެ ކަނެކްޓިވިޓީ ބްރިޖުގެ މަޝްރޫއަށް އިންޑިއާ ސަރުކާރުންދޭ 100 މިލިއަން ޑޮލަރުގެ ހިލޭ އެހީގެ އެމްއޯޔޫ ގައި ސޮއިކޮށްފިއެވެ.\nއެމްއޯޔޫގައި ރާއްޖޭގެ ފަރާތުން ސޮއިކޮށްފައިވަނީ ފޮރިން މިނިސްޓަރު އަބްދުﷲ ޝާހިދެވެ. އިންޑިއާގެ ފަރާތުން ސޮއިކުރެއްވީ އެ ގައުމުން ރާއްޖެއަށް ކަނޑައަޅާފައި ހުންނަވާ ސަފީރު ސަންޖޭ ސުދީރެވެ.\nއިއްޔެ ފޮރިން މިނިސްޓްރީގައި އޮތް މި ރަސްމިއްޔާތުގައި އިންޑިއާގެ ފޮރިން ސެކްރެޓަރީ ހާރްޝް ވަރްދާން ޝްރިންގްލާ ބައިވެރިވެ ވަޑައިގެންނެވިއެވެ.\nމާލެ ސަރަހައްދު ގުޅުވައިލާ ބްރިޖުތައް އެޅުމުގެ ޕްރޮޖެކްޓަށް ހަރަދުކުރާ 500 މިލިއަން ޑޮލަރުގެ ތެރެއިން 100 މިލިއަން ޑޮލަރަކީ އިންޑިއާ އިން ދޭ ހިލޭ އެހީއެކެވެ. އަނެއް 400 މިލިއަން ޑޮލަރަކީ އެ ގައުމުން ރާއްޖެ އަަށް ދޫކޮށްފައިވާ 800 މިލިއަން ޑޮލަރުގެ "ލައިން އޮފް ކްރެޑިޓް ފެސިލިޓީ" އިން ހަރަދުކުރާ ފައިސާ އެވެ. "ލައިން އޮފް ކްރެޑިޓް ފެސިލިޓީ" އިން އެ ޕްރޮޖެކްޓަށް ދޫކުރާ 400 މިލިއަން ޑޮލަރުގެ އެއްބަސްވުމުގައި އިންޑިއާގެ އެގްޒިމް ބޭންކާއި ފިނޭންސް މިނިސްޓްރީން މިދިޔަ މަހު ވަނީ ސޮއިކޮށްފަ އެވެ.\nރާއްޖެ އާއި އިންޑިއާ އިން އިއްޔެ އެހެން ތިން އެމްއޯޔޫއެއްގައި ވެސް ސޮއިކުރި އެވެ. އެއީ ޒުވާނުންނާއި ކުޅިވަރުގެ ކަންތައްތަކުގައި އެއްބާރުލުން ދިނުމުގެ އެމްއޯޔޫއަކާއި ހދ. ހަނިމާދޫގައި ދަނޑުވެރިކަމާ ބެހޭ ރިސާޗް ސެންޓަރެއް އެޅުމާއި އައްޑޫ ހުޅުދޫގައި ޑްރަގް ޑިޓޮކްސިފިކޭޝަން ސެންޓަރެއް ހެދުމުގެ އެމްއޯޔޫ އެކެވެ.\nފޮރިން މިނިސްޓްރީން ބުނީ، ހަނިމާދޫގައި ރިސާޗް ސެންޓަރު އަޅަން 1.7 މިލިއަން ރުފިޔާ، ހުޅުދޫގައި ޑިޓޮކްސިފިކޭޝަން ސެންޓަރު ހަދަން ނުވަ މިލިއަން ރުފިޔާ އިންޑިއާ އިން ފޯރުކޮށްދޭން މިއަދު ސޮއިކުރި އެމްޔޫގައި އެއްބަސްވެފައިވާ ކަމަށެވެ.\nމާލެ-ވިލިމާލެ ބްރިޖްގެ ޕްރޮޖެކްޓަކީ ރައީސް އިބްރާހިމް މުހައްމަދު ސޯލިހުގެ ސަރުކާރުން މިހާތަނަށް އިއުލާނު ކޮށްފައިވާ އެންމެ ބޮޑު ޕްރޮޖެކްޓެވެ.\nމި މަޝްރޫއުގެ ދަށުން މާލެ އަދި ވިލިނގިލި ގެ ލޭންޑް އިންޓާޗޭންޖް ތަކުގައި ސިގްނަލައިޒްޑް ޖަންކްޝަން ގާއިމް ކުރެވޭނެ އެވެ.\nއަދި ގުޅިފަޅު އަދި ތިލަފުށީގައި ރައުންޑްއެބައުޓް ތަކެއް ގާއިމް ކުރެވޭނެ އެވެ. ކޮންމެ ރަށެއްގައިވެސް ބްރިޖް ޖަންކްޝަން ކައިރީގައި ބަސް ޓާމިނަލް ގާއިމް ކުރުމަށް ހަމަޖެހިފައިވެ އެވެ.


ދައުލަތުގެ ފައިސާއަށް އަމާނާތްތެރި ވާންޖެހޭނެ! | MV NOOS\n03/05/2021\tރިޕޯޓް Comments Off on ދައުލަތުގެ ފައިސާއަށް އަމާނާތްތެރި ވާންޖެހޭނެ!\nސަރުކާރެއް އައިސް އަބަދުވެސް އެސަރުކާރަކާ އިދިކޮޅު ފަރާތްތަކުގެ ތެރެއިން ތަނަވަސްކަން ލިބިގެންވާ ބަޔަކަށް ސިޔާސީގޮތުން ޖެއްސުންކޮށް އެބައެއްގެ މަސައްކަތައް ހުރަސް އެޅުމަކީ ދިވެހި ތާރީޚުގައިވެސް ހިނގަމުންދާ ކަންކަމެވެ. ރައީސް ނާސިރުގެ ވެރިކަން ނިމިގެން ދިއުމާއި އެކުގައި އެއިރު ރާއްޖޭގައި ތިއްބެވި ބޮޑެތި މަހުޖަނުން ކަމަށް ބެލެވޭ މަދު ބަޔަކުގެ ތަނަވަސްކަން ނަގާލަން ކުރެވުނު މަސައްކަތް ތަކަކީވެސް އެފަދަ ކަންކަމެވެ. އޭގެ ކުރީންވެސް ގުޅީ އީސަ ކަލޭފާނުމެން ފަދަ އޭރުގެ މަހުޖަނުން ސައިޒު ކުރުމަށް ކުރިމަސައްކަތް ތަކުގެ ވާހަކަތައް މިއަދުވެސް ބައެއް މީހުން ދައްކައި އުޅެއެވެ. މައުމޫނުގެ ވެރިކަމުގައި އޭރު އެންމެ މުއްސަދި އެކަކު ކަމަށް ބެލެވުނު ކުވާ މޮހޮދޭގެ ތަނަވަސްކަން ދުށްވާލުމަށް ހިންގި މަކަރުވެރި ކަންކަން ފިސާރި ރަނގަޅަށް ދުށް މީހުން މިއަދުވެސް މިތިބީއެވެ. މިފަދަ ކިތަންމެ ކަމެއް ސަރުކާރުތަކުން ކުރަމުން ގެންގޮސްފައި ވާކަމީ އެނގޭންއޮތް ހަގީގަތެކެވެ.\nދައުލަތުގެ ބެލެނިވެރިކަމާ ހަވާލުވެ އޮންނާނީ އެއިރަކުއޮތް ސަރުކާރެއް ކަމާމެދަކު ޝައްކެއް ނެތެވެ. ދައުލަތަކުން ހިންގި ކޮންމެ ކަމެއް ފަހުން ވާރުތަވާނީ އެއަންނަ ސަރުކާރަކަށެވެ. ގޯހުންކުރި ކަމެއްވިޔަސް ރަނގަޅަށް ކުރިކަމެއް ވިޔަސް އެކަމެއްގެ ޒިންމާ އުފުލަން ޖެހޭނީ އެއިރަކުއޮންނަ ސަރުކާރަކުންނެވެ. ރައްޔިތުންގާތު ވައުދުތަކެއް ވެގެން ވެރިކަމެއް ހޯދާން މަސައްކަތް ކުރުމުގެ ފުރުސަތު ދިވެހީންނަށް ލިބިގެންދިޔައީ ގައުމެއްގެ ހަޔާތުން ގުނާނަމަ ދާދި ފަހުންނެވެ. މިއަދު މަލްޓިޕާޓީ ޑިމޮކްރަސީގެ ތެރެއިން ވެރިކަމަށް ވާދަކުރާ ބަޔަކު ފިސާރި ވައުދުތަކެއް ރައްޔިތުންނާ ހަމަޔަށް ގެންނާން ޖެހެއެވެ. ” ބެޔަސް ނުބެޔަސް ދިހަހާސް ” ނުފުއްދުނަސް ހަމަމިވެސް ބަޔަކު ވެރިކަމަށް އަންނާންވީ މަޝްހޫރު ވައުދެކެވެ. މިއަދު މިރާއްޖޭގައި މިއޮތީ އެމްޑީޕީ މައިޕާޓީއެއްގެ ގޮތުގައި އޮތް ނަމަވެސް ކޯލިޝަން ވެރިކަމެކެވެ. އެމްޑީޕީގެ 40 އިންސައްތަ، އެހެން ޕާޓީތަކުގެ 60 އިންސައްތަ އެވެ. ވެރިކަމުގައި އެހުންނެވީ ކޯލިޝަންގެ އެމްޑީޕީން ދެއްކި ކެންޑިޑޭޓްއެވެ. އެހެންކަމުން މިހެންބުނުމުގެ ޖާގައެބައޮތެވެ. ވެރިކަމަށް އައުމަށް ފުރަތަމަ ބޭނުންކުރީ އެމްޑީޕީގެ އަމިއްލަ މެނިފެސްޓޯއެކެވެ. ނަމަވެސް ފަހުން ކޯލިޝަންއޭ ބުނެ ކޮންމެވެސް ވަރެއްގެ ކުދި ބަދަލުތަކެއް ގެނެވުނެއްކަމަކު ހަމައޮތީ އެމްޑީޕީން ލިޔެ ރައްޔިތުންނަށް ދެއްކި މެނިފެސްޓޯއެވެ. އޭގައި އެންމެ ބޮޑަށް އަޅައިގަންނަ އެއްކަމަކީ އިންސާފު ގާއިމު ކުރުމުގެ ވާހަކައެވެ. އޭގެފަހުން ގާނޫނުހަދާ މަޖިލިހަށް ކުރިމަތިލުމަށް އެމްޑީޕީން އެކަނިއޮވެ އެކުލަވާލި މެނިފެސްޓޯ ” އެޖެންޑާ 19 ” ގެ އެންމެ ވަރުގަދަ އެއްބަހާ އަކީ ވެސް އިންސާފު ގާއިމު ކުރުމެވެ. އިންތިޚާބު ކާމިޔާބު ކުރުމަށްފަހު އެމަގަށް ކަންކަން ފަހިކުރެވޭނެ ކިތަންމެ ގާނޫނެއް މިހާރު އެވަނީ ފާސްކުރެވި ޢަމަލު ކުރެވެން ވެސް ފެށިފައެވެ. ރައްޔިތުންގެ ތެރެއިން އެބައެއްގެ ހައްގު ސަރުކާރުން ނިގުޅައި ގަނެފައިވާ ފަރާތްތަކަށް އެޙައްގެއް ލިބިދިނުމަށް މިއަދަކު މާބޮޑު ހުރަސްތަކެއް ގިރާކުރާކަށް ނުޖެހޭނެ ކަމުގައި ބުނެވިދާނެއެވެ. ނަމަވެސް ކޮންމެ ކަމެއްވެސް ކުރެވޭނީ އެކަމެއް ކުރުމަށް ހަމަޖެހިފައިވާ އިޖުރާޢަތުތަކެއް ވާނަމަ އެކަން ފުރިހަމަ ކޮށްގެން ކަމުގައިވެސް ގަބޫލުކުރާން ޖެހެއެވެ. މިގޮތުން ދުނިޔޭގެ އެންމެން ވެސް ގަބޫލުކުރާ އެންމެ ފުރިހަމަ އުސޫލަކީ މިފަދަ ކަންކަމުގައި ޝަރުޢީ މަރުޙަލާގެ ބޭނުން ހިފުމެވެ. އިންސާފުވެރި ޝަރީއަތެއް ކުރެވިގެން ކޮންމެ ފަރާތަކަށް ނަމަވެސް ލިބިދޭންޖެހޭ ޙައްގެއް ލިބިދިނުމަކީ އެންމެންވެސް ގަބޫލުކުރާ ކަމެކެވެ. އެކަމަކު މިގޮތައް އެކަން ކުރާއިރު ޝަރުޢީ މަރުޙަލާ ދިގުދެމި އިންސާފު ނުލިބި އޮންނަ ކޮންމެ ދުވަހަކީ ގެއްލުންވީ ފަރާތަކަށް އިތުރު ގެއްލުން ލިބޭނެ ދުވަހެއް ކަމުން މިމަރުހަލާގައި ވީއެންމެ އަވަސް މުއްދަތެއް އޮތުމަކީ ކޮންމެހެން ބޭނުން ކަމެކެވެ. އަދި ހަމައެހެންމެ އިސްތިއުނާފީ މަރުހަލާވެސް ވީއެންމެ އަވަހަކަށް ނިންމާން ޖެހެއެވެ. ނޫންނަމަ އިންސާފުގެ ނަމުގައި ހިންގާ ޝަރީއަތެއް ދިގުދެމި ސަރުކާރުގެ މުއްދަތު ހަމަވާއިރުވެސް އޮންނާނެ ކަމާމެދަކު ޝައްކެއް ނެތެވެ. މިކަންކަން އެންމެ ފުރިހަމަ ގޮތުގައި ކުރެވޭނީ އެކަމަކަށް ހެދޭ ގާނޫނުތަކެއްގެ ތެރެއިން ކަމުގައި ބުނެވިދާނެއެވެ.\nމިއަދުގެ ޝަރުޢީ ނިޒާމުގެ ތެރެއިން އެންމެ އަވަހަށް އިންސާފަށް ވާސިލުވުމަށް ލިބޭ ފުރުސަތަކީ ހުށައެޅޭ މައްސަލަ ތަކުގައި ހިމެނޭ ޚަސްމުންގެ މެދުގައި ކޯޓުން ބޭރުގައި ވެވޭ އެއްބަސްވުމެވެ. މިގޮތައް ނިންމާ މައްސަލަ ތަކުގައި ފަހުން ނުކުންނާނެ އިތުރު މައްސަލަތަކެއް ނުހުންނާނެކަމުން މީއެންމެ ފަސޭހަ އަދި އެންމެ އަވަސް ހައްލެއް ކަމުގައި ދެކޭންޖެހެއެވެ. މިނަޒަރުން ބަލާއިރު ދައުލަތުގެ މައްޗަށް އުފުލޭ ދައުވާ ތަކުގައި ދައުލަތަކީވެސް ހަމަ ޚަސްމެކެވެ. އެހެންކަމުން ކަނޑައެޅިގެން އިންސާފުގެ ބޭރުން ދައުލަތް ހިންގާންތިބި ބަޔަކު ކުރިކަމެއްގައި ގޮތްނިންމުމުގައި ދައުލަތައްވެސް މިދެންނެވި ގޮތައް މައްސަލައިގައި ހިމެނޭ އަނެއް ޚަސްމާއި އެކު އެއްބަސްވެ ކަންނިންމުމުގެ ހައްގު އޮންނާން ޖެހޭނެކަމުގައި ބުނެވިދާނެއެވެ. މިނޫން ގޮތަކަށް ބުނާނަމަ ދައުލަތުގެ ފައިސާއަކީ އެންމެހައި ރައްޔިތުންގެ ޙައްގު ހިމެނޭ އެއްޗެއް ކަމުން ދައުލަތުން ބަދަލެއް ދޭނަމަ އެކަން ކުރާންވާނީ އޮތް އެންމެ އިންސާފުވެރި ހަމަޔަކުން ކަމުގައި ބުނުމުގެ ޖާގަވެސް އޮންނާނެއެވެ. އެގޮތަކީ ޝަރުޢީ ހުރިހައި މަރުހަލާއެއް ކަނޑައްތު ކޮށްގެން ކަމުގައި ވާނަމަ އެމަރުހަލާ ނިންމުން އަވަސް ކުރާން ޖެހޭނެއެވެ. އެކަމަށް ބޭނުންވާ ގާނޫނީ ބަދަލުތައް ގެނެސްދެވޭން ޖެހޭނެއެވެ. ނޫންނަމަ މިކަމުގައި އިންސާފު ލިބުން އޮންނާނީ ދެމިގެންވާ ސިހުރެއްގެ ގޮތުގައެވެ.\nރައްޔިތުންނަށް އިންސާފު ހޯދައިދޭނެ ކަމުގައި ބުނެއަންނަ ސަރުކާރަކަށް މައްސަލައެއް ކޯޓަށް ވަނުމުން ދިގުދަންމާލަ ދަންމާލަ ދައުރު ހަމަވާންދެން ބޭއްވުމަކީ ވަރަށް ފަސޭހަ ކަމަކަށް ވެދާނެއެވެ. ޖަވާބުގައި ޝަރުޢީ މަރުޙަލާ އޮތްގޮތޭ އަހަރެމެން ކުރާނެ ކަމެއް ނެތޭ ބުނެނިންމާލިޔަކަސް ވީވައުދު ފުއްދައި ދެވުނީ ކަމުގައި ބުނެވޭކަށް ނޯންނާނެތާއެވެ. ހަމައެހެންމެ މިއަދު ސަރުކާރާއި މަޖިލިސް އެމްޑީޕީއަށް ނިސްބަތް ވާއިރު ކަންކަމުގައި އޮޅުފަހަށް ދިގުވެ ދެމިދިއުމަކީ ގަބޫލުކުރާން ބޭނުމެއް ކަމަކު ގަބޫލުކުރާން އިންތިހާޔަށް އުނދަގޫވާނެ ކަމެކެވެ. ހަމައެހެންމެ ކަމެއް ކުރުމުގައި ދައުލަތުގެ ފައިސާއެއް ޚަރަދުކުރާން ޖެހޭނީ އޮތް އެންމެ އިންސާފުވެރި ހަމަޔަކުން އަމާނާތްތެރި ކަމާއެކުގައި ކަންވެސް ގަބޫލުކުރާން ޖެހެއެވެ.\nTags COALITION Justice\nހުރިހާ ގެއްލުމެއް ލިބުނީ “ބޯވަތަކުގެ”ސަބަބުން!\n“ބެޔަސް ، ނުބެޔަސް ހަމަ ހައިވަކަރު އޮޑި!”


REPORT: Goiy neyngey bayyehge shikaara akah vefavaa thuhthu Sarah ah eheeve dhevvaa!\nސާރާ ޝުރައިހް މުހައްމަދު--\nގޮތް ނޭނގޭ ބައްޔެއްގެ ޝިކާރައަކަށްވެފައިވާ ތުއްތު ސާރާއަށް އެހީވެދެއްވާ!\n06 ޖެނުއަރީ 2020 - 16:28:51\nޒުވާން ދެމަފިރިން ކަމަށްވާ ޝުރައިހް މުހައްމަދާއި ރިޝްމާ އަބްދުﷲ މިދިޔަ އަހަރުގެ ފަހުކޮޅާއި ކުރިމަތިލީ ނުހަނު އުފާވެރިކަމާއި އެކުގަ އެވެ. ސާރާ ދުނިޔެއަށް އުފަންވުމާއެކު އެމީހުން ތިބީ އެ ތުއްތު ދަރިފުޅާއެކު އުފާވެރި ދުވަސްތައް ވޭތުކުރުމަށް ތައްޔާރަށެވެ. އެކަމަކު އާ އަހަރު ފެށިގެން ދެވަނައަށް ވީ ދުވަހު އެމީހުންނަށް ކުރިމަތިލާން ޖެހުނީ ފުން ހިތާމައާ އެވެ.\nސާރާއަށް ސިއްހީ ބޮޑު މައްސަލައެއް ދިމާވީ ކުއްލިއަކަށެވެ. އެންމެ އެއް މަހުގެ އެ ތުއްތު ކުއްޖާގެ ފައިގެ ބާރު ދަށްވެ، ވައަތު ފައިގެ ހަރަކާތްތައް އެއްކޮށް ހުއްޓުނީ އެވެ. ކަންބޮޑުވެފައި ތިބި ޝުރައިހް އަދި ރިޝްމާ ދަރިފުޅު ގެންދިޔައީ އޭޑީކޭ އަށެވެ.\n"ދަރިފުޅަށް މިހާރު ދަނީ އޭޑީކޭ އެންއައިސީޔޫގައި ފަރުވާދެމުން. މިހާތަނަށް ހެދުނު ލޭގެ ޓެސްޓުތަކާއި ސީޓީ އަދި އެމްއާރްއައި އިން ވެސް ވަނީ ސީދާ ބަލި ޑޮކްޓަރުންނަށް ދެނެނުގަނެވިފައި،" ސީއެންއެމްއަށް މައުލޫމާތު ދެމުން ޝުރައިހް ކިޔައިދިނެވެ.\n-- އޭޑީކޭގައި ސާރާ ބެއްލެވި ޑޮކްޓަރު ދެއްވި ލިޔުން\nއެއާއެކު ޑޮކްޓަރުން ލަފާދީފައި ވަނީ ވީ އެންމެ އަވަހަށް ސާރާ ރާއްޖެއިން ބޭރަށް ގެންގޮސް، ފަރުވާ ދިނުމަށެވެ. ޑޮކްޓަރުން ބުނެފައިވާ ގޮތުގައި އެހާ ތުއްތު ކުއްޖެއްގެ އެފަދަ ބޮޑެތި ޓެސްޓުތައް ރާއްޖޭގައި ހެދޭކަށް ނެތެވެ. އަދި ސާރާ ދައްކަން ޖެހޭ ފަދަ ކުޑަކުދިންގެ ނާރުގެ ހާއްސަ ޑޮކްޓަރެއް ވެސް ރާއްޖެއަކު ނެތެވެ.\nސާރާއަށް ރާއްޖޭގައި ފަރުވާ ކުރެވެން ނެތުމުން، ބޭސްފަރުވާގެ ހަރަދުތައް އާސަންދައިން މިހާރު ވަނީ ހަމަޖެހިފަ އެވެ. އެކަމަކު ބޭސް ފަރުވާގެ އިތުރުން، ރާއްޖެއިން ބޭރުގައި މަދުވެގެން ދެ މަސް ދުވަހުގެ ފިޒިއޮތެރަޕީ ވެސް ސާރާއަށް ދޭން ޖެހޭނެ ކަމަށް ޑޮކްޓަރުން ވަނީ އަންގާފަ އެވެ.\n-- އާސަންދަ ހަމަޖެއްސުމަށް ތައްޔާރު ކުރި ފޯމު\n"މިހާ ދިގު މުއްދަތަކަށް ރާއްޖެއިން ބޭރުގައި ހުރެގެން ދަރިފުޅަށް މި ފަރުވާ ދޭން ޖެހޭތީ ބޮޑު ހަރަދެއް އަޅުގަނޑުމެންގެ އަތުން ވެސް މި ވަނީ ކުރަން ޖެހިފައި. މި ކަމަކީ މިހާ ތުއްތު ކުދިންނަށް ޖެހުން ނާދިރު ކަމެއް ކަމަށް ވެފައި، ފަރުވާ އަވަސް ކުރުމަށްޓަކައި ޑޮކްޓަރު ލަފާދެއްވަނީ ވީ އެންމެ އަވަހަށް ރާއްޖެއިން ބޭރަށް ފުރުމަށް. ކުއްލިއަކަށް މިފަދަ ބޮޑު ކަމެއް ދިމާވެ މިކޮޅުގެ ފަރުވާއަށް ވެސް ބޮޑި ހަރަދެއް އަޅުގަނޑުމެންގެ އަތުން ދާތީ، އަޅުގަނޑާއި އަޅުގަނޑުގެ އާއިލާއަށް މިވަނީ ތިޔަ އެންމެ ބޭފުޅުންގެ ދީލަތި އެހީއަށް ބޭނުން ޖެހިފައި،" ޝުރައިހް ބުންޏެވެ.\nއޭގެ އިތުރުން ޝުރައިހް ބުނީ މާލީ އެހީ ވެދެވެން ނެތް ބޭފުޅުންގެ ފަރާތުން ސާރާއަށް ކޮށްދެއްވާ ހެޔޮ ދުއާއަކީ ވެސް އޭނާއަށާއި އާއިލާއަށް ލިބޭނެ ވަރަށް ބޮޑު އެހީއަކަށް ވެގެން ދާނެ ކަމަށެވެ.\n"ދަރިފުޅަށްޓަކައި ކޮށްދެއްވާ ކޮންމެ ހެޔޮ ދުއާ އަކީ ވެސް އަޅުގަނޑުމެންނަށް ލިބޭ ވަރަށް ބޮޑު އެހީއެއް،" ޝުރައިހް ބުންޏެވެ.\nއެކައުންޓް ނަންބަރު: 7730000018394\nއެކައުންޓު ނަން: ޝުރައިހް މުހައްމަދު (9699276)


Fenunee vidhaalhuvaa fadha reethi misaaleh noon!\nފެނުނީ ތިޔަ ވިދާޅުވާ ފަދަ ރީތި މިސާލެއް ނޫން!\nރައްޔިތުންގެ މަޖިލީހުގެ ޖަލްސާ ހޫނުވެ ގައިދުރުވުމުގެ އުސޫލާ ހިލާފުވެ މެންބަރުން އަޑު ގަދަ ކުރަނީ\nކޮވިޑްގެ ބަލިމަޑުކަމާއެކު "ނިއު ނޯމަލް" ގެ ހަމަތަކުގައި އެޗްޕީއޭގެ އިރުޝާދުތަކާއެކު މަޖިލީހުން ބޭއްވި ފުރަތަމަ ޖަލްސާގައި މަޖިލީހުގެ ރައީސް މުހައްމަދު ނަޝީދު ވިދާޅުވި ގޮތުގައި ބަލިމަޑުކަމާއެކު ދިރިއުޅެން އާދަ ކުރަން ޖެހިފައިވާ އާދަކާދަތަކުގެ މިސާލު ރައްޔިތުންނަށް ދައްކަން ތިއްބެވި އެއް ބަޔަކީ މަޖިލީހުގެ މެންބަރުންނެވެ. ރައްކާތެރިކަމުގެ ފިޔަވަޅުތަކާއި ގައިދުރު ކުރުމުގެ ހަމަތަކުގެ ތެރެއިން މާސްކް އަޅުއްވައިގެން ތަޅުމުގައި އެ މިސާލު މެންބަރު ދައްކަވައިފި އެވެ.\nނަމަވެސް ގާނޫނު އަސާސީ އިސްލާހު ކުރުމުގެ ބޮޑު ނިންމުމެއް ރައްޔިތުންގެ މަޖިލީހުން ނިންމަން ރޭގެ ދަންވަރުގެ ވަގުތުގައި ތަޅުމަށް އެއްވުމަށް ފަހު، ފެނިގެން ދިޔައީ ގައިމު ވެސް ރައީސް ނަޝީދު ވިދާޅުވި މަންޒަރެއް ނޫނެވެ. ބައެއް މެންބަރުންގެ ސިޔާސީ ޖޯޝާއެކު އެ އިރުޝާދުތަކުގެ މަތިން ހަނދާން ނައްތާލި އެވެ. ތިއްބެވީ ނުރައްކާތެރި ބައްޔަކާ ހެދި މުޅިން އާ ގޮތަކަށް ދިރިއުޅެން ޖެހިފައި ކަމެއް އެ މެންބަރުންގެ ވިސްނުމަކަށް ނައެވެ.\nރޭގެ ޖަލްސާ ފެށިގެން އައީ އާދައިގެ މަތީން ރައީސް ނަޝީދުގެ ދިގު ވާހަކަފުޅުންނެވެ. ފުރަތަމަ ރައްޔިތުންނަށް މައާފަށް އެދިވަޑައިގެންނެވީ އެވެ. ރޭގަނޑުގެ އެ ދަން ވަގުތުގައި ޖަލްސާ ބާއްވަން ޖެހުމުންނެވެ. ދެން އެމަނިކުފާނު ކަން ކުރައްވާ އުސޫލުން، ވާދަވެރި ފަރާތްތައް ގޯސް ކުރައްވަން ފެއްޓެވީ އެވެ. ވިދާޅުވީ އެ ވަގުތު ޖަލްސާ ބާއްވަން ޖެހުނީ މައިނޯރިޓީ ލީޑަރު އެއްބަސްވެވަޑައި ނުގަތުމުންނެވެ. އެހެންވެ އެއަށްވުރެ އަވަހަށް އެ އެޖެންޑާ ކުރަން ގަވާއިދު ތަން ދުނީ އެވެ. އިދިކޮޅުގެ އެ އަމަލު ސިފަ ކުރެއްވީ "ޒިންމާދާރުކަން ކުޑަ" އަމަލެއްގެ ގޮތުގަ އެވެ.\nއެއާއެކު އާންމުކޮށް ވެސް އެމްޑީޕީގެ މެންބަރުން ދައްކަވާ ވާހަކަތަކަށް އަޑުހަރުކޮށް ރައްދު ދެއްވައި، ތަޅުމުގައި އަޑުގަދަ ކުރައްވަމުން ގެންދަވާ ޕީޕީއެމްގެ ނައިބު ރައީސް، ނައިފަރު ދާއިރާގެ މެންބަރު އަހުމަދު ޝިޔާމް އަޑުގަދަ ކުރައްވަން ފެއްޓެވި އެވެ. ނަޝީދުގެ ވާހަކައަށް ޝިޔާމް ހުރަސް އަޅަން މަސައްކަތް ކުރެއްވުމުން ޝިޔާމްގެ ނަން އިއްވުމަށް ފަހު ތަޅުން ދޫކުރައްވައި ވަޑައިގަންނަވަން އެންގެވި އެވެ. ޝިޔާމް އެ ކަމަށް ދެކޮޅު ހެއްދެވީ އެވެ.\nޝިޔާމްގެ އެ އަމަލަށް ބަލަހައްޓަވައިގެން އެމްޑީޕީގެ މެންބަރުންނަކަށް ނުތިއްބެވުނެވެ. އެމްޑީޕީގެ ބައެއް މެންބަރުން ވަރަށް ނުރުހިފައި ޝިޔާމް ވަށާލައި އަޑު ގަދަ ކުރެއްވި އެވެ. ޝިޔާމާއި އެ މެންބަރުންގެ މެދުގައި ބަހުގެ ހަމަލާތަކެއް ބަދަލު ކުރެވުނެވެ. ފަހުން ޝިޔާމް ތަޅުމުން ނެރުނީ އެމްޑީޕީގެ ބައެއް މެންބަރުން އޭނާގެ ގައިގާ އަތްލައި އޮޅުލައިގެނެވެ.\nގާގައި އަތްނުލާން ކައިރީގައި ތިއްބެވި އިދިކޮޅު ކޯލިޝަންގެ މެންބަރުންނާއި ބައެއް އަމިއްލަ މެންބަރުން ގޮވަމުން ގެންދެވި އެވެ. ސޯޝަލް މީޑިއާއަށް ދޫކޮށްލާފައިވާ އެ ވީޑިއޯތަކުގައި ފެންނަ ގޮތުން ތަޅުމުން ޝިޔާމް ބޭރަށް ނެރުމުގެ ތެރޭގައި އޭނާއަށާއި އަދި އެ ކަމުގައި އުޅުއްވި އެމްޑީޕީ ބައެއް މެންބަރުންނަށް އަނިޔާ ވި އެވެ. މަޖިލީސް ރައީސް ވެސް ގެންދެވީ އެތާނގައި އަޑު ގަދަ ކުރައްވަމުންނެވެ. ވީޑިއޯތަކުން ވިދާޅުވާ އެއްޗެއް މާ ބޮޑަކަށް ސާފެއް ނުވެ އެވެ.\nރައީސް ނަޝީދު އަންގަވައިގެން ޝިޔާމަށް އަނިޔާ ކުރީ ކަމަށް ވިދާޅުވެ އިދިކޮޅު ކޯލިޝަންގެ މެންބަރުން ރޭގައި ފުލުސް އޮފީހަށް ވަޑައިގެންނެވި އެވެ. ފުލުސް އޮފީހަށް މައްސަލަ ހުށަހެޅުއްވުމަށް ފަހުގައި ޝިޔާމް ވަނީ ލިބުނު އަނިޔާތަކެއް ފަރުވާ ހޯއްދަވަން އޭޑީކޭ ހޮސްޕިޓަލަށް ވެސް ވަޑައިގެންފަ އެވެ.\nޕީޕީއެމްގެ ނައިބު ރައީސް އަހުމަދު ޝިޔާމް ފުލުހަށް ވަޑައިގެން މައްސަލަ ހުށަހެޅުއްވުމަށް ފަހު ފުލުހުންގެ އިދާރާއިން ނުކުމެވަޑައިގަންނަވަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nއިދިކޮޅު ކޯލިޝަންގައި ހިމެނޭ ޕީއެންސީގެ ޕާލިމެންޓްރީ ގްރޫޕްގެ ލީޑަރު، މަޑުއްވަރީ ދާއިރާގެ މެންބަރު އާދަމް ޝަރީފު ވިދާޅުވި ގޮތުގައި މަޖިލީހުގެ ރައީސް އިސްވެ ހުންނަވާ މަރާމާރީއެއް ހިންގެވީ ކަމަށް އޭނާ ގަބޫލު ކުރައްވަ އެވެ. އަދި އެ މައްސަލަ ހަމައެކަނި ފުލުހަށް ހުށަހަޅައިގެން ނިންމައެއް ނުލާނެ އެވެ. އދ. އަށާއި އިންޓަ ޕާލިމެންޓްރީ ޔުނިއަނަށް ވެސް އެ މައްސަލަ ގެންދާނެ އެވެ.\n"އަޅުގަނޑު ގަބޫލު ކުރަނީ މަޖިލީހުގައި ހިންގާފައި ވަނީ މާރާމާރީއެއް، މަޖިލީހުގެ ރައީސް ވެސް ވަރަށް ޒިންމާދާރު ކަން ކުޑަ ގޮތަކަށް އެމަނިކުފާނުގެ ޕާޓީގެ މެންބަރުންނަށް އިރުޝާދު ދެއްވަމުން ގެންދެވީ، މިއީ ދޫކޮށްލެވޭ ވާރުގެ އާދައިގެ ކަމެއް ނޫން، އިންޓަ ޕާލިމެންޓްރީ ޔުނިއަނަށް ވެސް، އދ. އަށް ވެސް މި މައްސަލަ ގެންދާނަން،" ޝަރީފު ވިދާޅުވި އެވެ.\nމި ހަމަނުޖެހުންތަކުގެ ތެރެއިން އެމްޑީޕީގެ ބައެއް މެންބަރުންނަށް އަނިޔާވި ކަމަށް އެމްޑީޕީގެ މެންބަރުން ވަނީ ވިދާޅުވެފަ އެވެ. ތަޅުމުގައި ވާހަކަ ދެއްކެވި ބައެއް މެންބަރުން ވިދާޅުވި ގޮތުގައި ކެނދިކުޅުދޫ ދާއިރާގެ މެންބަރު އަހުމަދު އީސަ އާއި ތުޅާދޫ ދާއިރާގެ މެންބަރު ހިސާން ހުސައިންގެ ފަޔަށް ކޮންމެވެސް ވަރަކަށް އަނިޔާތަކެއް ލިބިފައިވެ އެވެ. އީސަގެ ފައި ކޮންމެ ވެސް ވަރަކަށް ޒަހަމްވެ، ލޭ އައިސްފައި ހުރި މަންޒަރުގެ ފޮޓޯތަކެއް ވެސް ސޯޝަލް މީޑީއާގައި އުޅުނުވެ.\nމަޖިލީހުގައި ހިނގި ހަމަނުޖެހުންތަކަށް ފަހު މެންބަރު އަހުމަދު އީސަ ތަޅުމުގައި އިންނަވަނިކޮށް ނަގާފައިވާ ފޮޓޯއެއް -- ފޮޓޯ: މަޖިލިސް\nއެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވި ގޮތުގައި ރައްޔިތުންގެ މަޖިލީހުގެ ކަންކަން ނިންމާނީ މަޖިލީހުންނެވެ. މެންބަރަކު ގަވާއިދަށް ހުރުމަތްތެރިކޮށް ނުހިތާނަމަ މެންބަރުގެ ނަން އިއްވައި ބޭރަށް ވަޑައިގަންނަވަން އެންގެވުމުގެ ފުރުސަތު ރިޔާސަތަށް އޮވެ އެވެ. ނަމަވެސް ގަވާއިދުގެ ބޭރުން މަޖިލީސް ހިސޯރު ކުރަން ވެސް ފުރުސަތެއް ނުދެވޭނެ އެވެ.\n"ފުރުސަތު ދިނިން ވާދަވެރި ފަރާތްތަކަށް އިސްލާހު ވެސް މި ބިލަށް ހުށަހަޅަން. ވެގެން މި އުޅޭ ގޮތަކީ އެ ބޭފުޅުންގެ ކައުންސިލަރުންނަށް ވުރެ ވެސް ރައީސް ޔާމީން މުހިއްމުވީ، ކައުންސިލަރުންނަށްވުރެ އިސް ކުރަނީ ވެސް ރައީސް ޔާމީން،" ތަޅުމުގައި ވާހަކަ ދައްކަވަމުން އާޒިމް ވިދާޅުވި އެވެ.\nމަޖިލީހުގެ ގަވާއިދަށް ބަލާއިރު ދެ ފަރާތުން ވެސް ކަން ކޮށްފައިވާ ގޮތް ރަނގަޅެއް ނޫނެވެ. މަޖިލީހުގެ މަސައްކަތަށް ހުރަސް އެޅޭނަމަ މެންބަރުގެ ނަން އިއްވުމަށް ފަހު ތަޅުން ދޫކުރައްވާ ވަޑައިގަންނަވަން ރިޔާސަތަށް އެންގޭނެ އެވެ. ރިޔާސަތުގެ އެ އެންގުމަށް މެންބަރު ކިޔަމަން ވާން ޖެހޭނެ އެވެ. ރީތި ގޮތަކީ "ޑްރާމާ ނުކުޅެ" ގަވާއިދަށް އަމަލު ކުރުމެވެ. ހަމަ އެ ގޮތަށް ރިޔާސަތުން ވެސް ފުރަތަމަ ޖެހޭނީ ނަން އިއްވައި މެންބަރަށް ނަސޭހަތްތެރިވާށެވެ. ރޭގެ ޖަލްސާ ފެނުނީ މި ދެކަމާ ވެސް މުޅިން އިދިކޮޅަށެވެ.\nގަވާއިދުގައި ބުނާ ގޮތުން މެންބަރެއްގެ ނަން އިއްވުމުން ތަޅުން ދޫކުރައްވައި ވަޑައިގަންނަވަން އެންގެވުމުން އެ ކަމަށް ދެކޮޅު ހައްދަވައިފިނަމަ ދެން އޮންނަނީ މަޖިލީހުގެ ސާޖެންޓް އޮފް އާމްސް މެދުވެރިކޮށް ތަޅުން ދޫކުރައްވަން އެންގުމެވެ. އަދި ސާޖެންޓް އޮފް އާމްސް މެދުވެރިކޮށް މެންބަރު ތަޅުން ނެރެން މަސައްކަތް ކުރުމަށެވެ. އެކަމަކު ބަޔަކަށް އަނިޔާ ލިބޭ ގޮތަށް އެއިން ކަމެއް ކުރާކަށް ނޯވެ އެވެ. އަދި އެހެން މެންބަރުން ގޮސް އެ މެންބަރުއްގެ ގައިގައި އަތްލާފައި ތަޅުން ނެރޭކަށް ވެސް ގަވާއިދުގައި ބުނެފައެއް ނުވެ އެވެ.\nގައިދުރުވުމުގެ ހަމަތަކާ އެއް ގޮތަށް މެންބަރުން މާސްކް އަޅައިގެން މަޖިލީހުގެ ޖަލްސާއެއް ކުރިއަށް ދަނީ -- ފޮޓޯ: މަޖިލީސް\nދެން އޮތީ އާންމުންގެ ތެރޭގައި އޮތް ޝަކުވާ އެވެ. މުޅި ދުނިޔެއާއި ރާއްޖެ މި އޮތީ ބޮޑު ބަލިމަޑުކަމެއްގެ ހާލަތުގަ އެވެ. މި ދަނޑިވަޅުގައި އެއްވުންތައް ނުބާއްވަން އިރުޝާދު ދީފައި ވަނިކޮށް، މަޖިލީހުގެ ތަޅުމަށް މެންބަރުން އެއްވެ، އެ ގޮތަށް އެހާ ގާތް ވެގެން ރޭގައި އުޅުމުން ގިނަ ބަޔަކު ސޯޝަލް މީޑީއާގައި ކަންބޮޑުވުން ފާޅު ކުރި އެވެ. އެ އިރުޝާދުތަކަށް މެންބަރުން ހިލާފުވުމުން އޮތީ ކޮން ފިޔަވަޅެއްތޯ ވެސް ބައެއް މީހުން ސުވާލުކޮށް ޕޯސްޓް ކޮށްފައިވެ އެވެ.\n"ސިއްހީ ކުއްލި ނުރައްކަލުގެ ހާލަތުގައި ދިވެހި ހުރިހާ ރައްޔިތުންނަށް ކަނޑައަޅާފައިވާ އުސޫލުތަކާ ރައްޔިތުންގެ މަޖިލީހުގެ ބައެއް މެންބަރުން ކަނޑައެޅިގެން ޚިލާފުވާއިރު އެ މެންބަރުންނަށް ފިޔަވަޅު އަޅަން ކެރޭނެ މުއައްސަސާއެއް އޮބަ އޮތް ހެއްޔެވެ؟ އާންމު މީހަކު އެތައް ރުފިޔާއިން ޖޫރިމަނާ ވެސް ކުރެ އެވެ." މީހަކު ޓްވީޓާގައި ލިޔެފައިވެ އެވެ.\nމަޖިލީހުގެ ތަޅުމަށް މެންބަރުން އެއްވާ ގޮތަށް އަލުން ޖަލްސާތައް ބާއްވަން ނިންމުމުން ވެސް ގިނަ ބަޔަކު ކަންބޮޑުވުން ފާޅުކުރި އެވެ.\n"ގައިމު ވެސް ވެބްކޮންފެރެންސް މެދުވެރިކޮށް ޖަލްސާ ބޭއްވިނަމަ މިހެނެއް ނުވީސް، ނަން އިއްވި މެންބަރު ޖެހޭނީ ހަމައެކަނި މިއުޓް ކޮށްލަން. ބަޔަކަށް އަނިޔާވެ ސް ނުވިސް. ގެއްލުމެއް ވެސް ނުވީސް. މެންބަރުން އެހާ ގާތްވެ އުޅޭކަށް ވެސް ނުޖެހުނީސް. މިހިރަ ކަންބޮޑުވުންތައް ވެސް ނެތިސް." ޓްވީޓާގައި އެހެން މީހަކު ލިޔެފައިވެ އެވެ.\nވާދަވެރި ޕާޓީތަކުގެ މެންބަރުންގެ މެދުގައި ބަހުސް ހޫނުވެ، ކުރީގެ މަޖިލިސްތަކުގައި މި މަންޒަރަކީ އާންމު މަންޒަރެކެވެ.\nމިދިޔަ މަޖިލީހުގައި އެމްޑީޕީ ހިމެނޭ ގޮތަށް އޭރުގެ އިދިކޮޅު މެންބަރުން އިހުތިޖާޖު ކުރުމުން ސިފައިން މެދުވެރިކޮށް އެެ އިމާރާތުން މެންބަރުން ނެރެފައިވެ އެވެ. އޭރު ބުނަމުން ދިޔައީ މަޖިލިސް ހޫނުވެގެން ދަނީ އިހުތިޖާޖު ކުރަން މެންބަރުންނަށް އެ ގޮތަށް ފުރުސަތު ވެސް ނުދޭތީ އެވެ. ރޭގައި ދެން އެ ފެނުނީ ކޮން މަންޒަރެއް ހެއްުޔެވެ؟\nދައުލަތާއި ރައްޔިތުން އެ މައްޗަށް އަމަލު ކުރަން ޖެހޭ ގާނޫނުތައް ހަދާ މަޖިލީހުގައި ރައްޔިތުން އިންތިހާބުކޮށްފައިވާ "އިއްޒަތްތެރި" މެންބަރުންގެ ފަރާތުން މިފަދަ މަންޒަރުތައް ފެންނާތީ ބޮޑެތި ފާޑުކިއުންތައް އަބަދުވެސް އަމާޒުވެ އެވެ. ރޭގެ ޖަލްސާއިން ފެނުނު މަންޒަރާއެކު މިހާރު ހިނގާ މަޖިލީހަށް ވެސް އެ ފާޑުކިއުންތައް އޮތް ކަން ސޯޝަލް މީޑިއާއިން ވަރަށް ސާފުކޮށް އެ އޮތީ ފެންނާށެވެ.\nއެމްޑީޕީއާއި ރައީސް ނަޝީދު ލީޑް ކުރައްވާ މަޖިލިސް ތަފާތުވާނެ ކަމަށް އަޑުހަރުކޮށް އެ މަނިކުފާނު ވިދާޅު ވިޔަސް އެ ތަފާތެއް ނުފެނުނެވެ. މަޖިލިސް 19 އަށް އަހަރެއްވުމާއެކު އައިސް މި ޖެހުނީ ހަމަ ކުރިން އޮތް ތަނުގަ އެވެ. ގާނޫނަކާއި ގަވާއިދަކާއި އުސޫލެއް ވިއްޔާ ވީ ލިޔުމެއްގައި އޮތް އެއްޗަކަށެވެ. ތަންފީޒެއް ނުކުރެވުނެވެ. ފެނުނީ ކުރިން ވެސް ފެނުނު އަދި ރައްޔިތުން ބަލައިގެންފައި ނުވާ މަންޒަރުތަކެވެ. މި މިސާލު ކަމަކު ނުދެ އެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް އާދަމް ޝަރީފު އުމަރު ޕީޕަލްސް ނޭޝަނަލް ކޮންގްރެސް - ޕީއެންސީ އަލީ އާޒިމް ޕޮލިޓިކްސް އަހުމަދު ޝިޔާމް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Ras Online - ސަރުކާރު ކޯލިޝަން ލީޑަރުން ތިބީ ވަރިކުރަން ތައްޔާރުވެފައި: އުމަރު\nޒަހީނުއްދީން ސަޢީދު 22 އޮކްޓޯބަރު 2021 - 20:50\nމި ސަރުކާރު ކޯލިޝަން ލީޑަރުން ތިބީ "ވަރި ކުރަން" ތައްޔާރުވެފައި ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެެވެ.\nރާއްޖޭގެ މީޑިޔާއަކުން ގެނެސްދިން ޕްރޮގުރާމެއްގައި ވާހަކަ ދައްކަވަމުން އަންނަ ރިޔާސީ އިންތިޚާބުގައި ވާދަކުރައްވާނެ ކަމަށް އިއުލާން ކުރައްވާފައިވާ އުމަރު ނަސީރު ވިދާޅުވީ، މި ސަރުކާރު ކޯލިޝަން މިނިސްޓަރުން ތިބީ ތޮށިގަނޑަކަށް ވެފައިކަމަށެވެ. އަދި ކޯލިޝަން ލީޑަރުން "ވަރި ކުރަން" ސަރުކާރު އޮތީ ތައްޔާރަށް ކަމަށާއި، ހަމައެކަނި އޮތީ ވަރި ނުކިޔާ ކަން އެކަނި ކަމަށް އުމަރު ވިދާޅުވިއެވެ.\n"އެންމެ ފުރަތަމަ ތޮށިގަނޑަކަށް ބަދަލުވިތަން ފެނުނީ އާތިފާ ޝަކުރޫ ހައުސިން މިނިސްޓަރު. މިހުރިހާ ބާރުތަކާއި ހުރިހާ ކަމެއް ހިންގަނީ އަސްލަމް ނަންފިލާގަނޑު އިންނަނީ އާތިފާގެ މޭޒުގައި އަޅުވާފައި. އަޅުގަނޑުމެންނަށް އެބަފެނޭ އެހެން މިނިސްޓްރީތައް ވެސް ހަމަ އެހެން ދާ މަންޒަރު. ހޯމް މިނިސްޓްރީވެސް އެހެން އެދަނީ. އިމްރާން ހޯމް މިނިސްޓަރަކަށް ހުރި ނަމަވެސް ފުލުހުންގެ ހުރިހާ ކަމެއް ނިއްމަނީ ސީޕީ ހަމީދު ރައީސް ސާލިޙާއި މަޝްވަރާކޮށް ޑައިރެކްޓްކޮށް ރީތިކޮށް އެކަން ނިއްމާނީ." އުމަރު ވިދާޅުވިއެެވެ.\nމީގެ އިތުރުން އުމަރު ވިދާޅުވީ އިމްރާނަކީ ހޯމް މިނިސްޓަރު ކަމުގެ މަގާމަށް އެކަށީގެންވާ ބޭފުޅެއް ނޫން ކަމަށާއި ހޯމް މިނިސްޓަރުގެ ޒިންމާއާއި މަސްއޫލިއްޔަތު އިމްރާނަށް ނުނެންގެވޭ ކަމަށެވެ. އުމަރު ވިދާޅުވީ، އިމްރާނަށް މިނިސްޓްރީއާއި ފުލުހުންގެ މުވައްސަސާގެ ކަންކަމުގެ މައުލޫމާތާއި "ވާނުވާ" ރަނގަޅަށް އެނގިވަޑައިނުގަންނަވާ ކަމަށާއި، އެކަން އެގެނީ އެމަނިކުފާނު މަޖިލީހަށް ވަޑައިގެން ދެއްވާ ބައެއް ޖަވާބުތަކުން ކަމަށެވެ.\nސަރުކާރުގެ ކޯލިޝަންގެ ލީޑަރު އަދި އަދާލަތު ޕާޓީގެ ރައީސް ހޯމް މިނިސްޓަރު އިމްރާން އަބުދު ﷲ އަތުން ފުލުހުންގެ މުވައްސަސާ ވަކިކުރުން އެއީ "ވަރި" އެއްގެ ގޮތުގައި އުމަރު ވަނީ ސިފަކުރައްވާފައެެވެ.\n"ލަހެއް ނުވާނެ ވަރި ކިޔާ ވަގުތެއް، މިހާރު އެ ތިބީ ވަރިކުރަން ތައްޔާރުވެފައި. އިހަކަށް ދުވަހު އެ ދިޔައީ ވަރިއެއް. ދެން ވަރަށް އަވަހަށް ހަމަ ސައުވީސް ގަޑިއިރު ތެރޭގައި ރުޖޫއަކޮށްލި މަންޒަރު އަޅުގަނޑުމެންނަށް ފެނުނީ. އެކަމަކު އެވަރި ނައިސް ނުދާނެ، ވަރި އަންނާނެ." ހޯމް މިނިސްޓްރީގެ ދަށުން ފުލުހުންގެ މުވައްސަސާ ވަކިކޮށް ސައުވީސް ގަޑިއިރު ތެރޭގައި އެ ނިއްމުން ކުރިން އޮތް ގޮތަށް ސަރުކާރުން އިއާދަކުރި ކުރުމަށް އިޝާރަތް ކުރައްވަމުން އުމަރު ވިދާޅުވިއެވެ.\nމި ސަރުކާރުގެ ކޯލިޝަން ލީޑަރުން ތެރޭގައި ހިމެނިވަޑައިގަންނަވަނީ އަދާލަތު ޕާޓީގެ ރައީސް އިމްރާން އަބުދު ﷲ އާއި ޖުމުހޫރީ ޕާޓީގެ ލީޑަރު ގާސިމް އިބްރާހިމާއި މޯލްޑިވިސް ރިފޯމް މޫވްމަންޓް، އެމްއާރުއެމްގެ ޒައީމް އަދި ކުރީގެ ރައީސް މައުމޫން އަބުދުލްގައްޔޫމާއި އެމްޑީޕީގެ ރައީސް، ރައީސް މުހަންމަދު ނަޝީދެވެ. މިހާތަނަށް އެންމެ ގިނަ ދުވަހު ކޯލިޝަނެއް ދެމެހެއްޓެވިފައިވަނީ ރައީސް އިބްރާހިމް މުހަންމަދު ސާލިހަށެވެ.


MDP Council Inthikhaabu Poster Haru Kurumah Raees Solih Aa Nasheedh\nއެމްޑީޕީ ކައުންސިލް އިންތިހާބު ޕޯސްޓަރު ހަރު ކުރުމަށް ރައީސް ސޯލިހާއި ނަޝީދު\nރައީސް ސޯލިހާއި ރައީސް މުހައްމަދު ނަޝީދު ހަފްލާއެއްގައި -- ފޮޓޯ / ރައީސް އޮފީސް\nކުރިޔަށް އޮތް ލޯކަލް ކައުންސިލް އިންތިހާބުގައި އެމްޑީޕީގެ ކެމްޕެއިން ޕޯސްޓަރުތައް ހަރު ކުރުމަށް ބާއްވާ ހަރަކާތުގައި ރައީސް އިބްރާހީމް މުހައްމަދު ސޯލިހާއި ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ބައިވެރިވެވަޑައިގަންނަވާނެ ކަމަށް އެމްޑީޕީން ބުނެފިއެވެ.\nއެމްޑީޕީން ރޭ ބުނީ އެ ހަރަކާތް އޮންނާނީ މާދަމާ ހެނދުނު 9:00ގައި ކަމަށެވެ. އެ ހަރަކާތް ހަމަ އެ ދުވަހު ރާއްޖޭގެ ހުރިހާ ސަރަހައްދެއްގައިވެސް ކުރިޔަށް ގެންދިއުމަށް ނިންމާފައިވާ ކަމަށް އެމްޑީޕީން ބުނެއެވެ. މާލޭގައި މިހަރަކާތް ފެށުމަށް ހަމަޖެހިފައިވަނީ އެމްޑީޕީ މައި ހަރުގެއިން ކަމަށެވެ.\nއެމްޑީޕީން ބުނީ މި ހަރަކާތް މާލޭގައި ފެށިގެން ކުރިޔަށް ދާނީ ދެ ރައީސުން ބައިވެރިވެވަޑައިގަންނަވާ ހެނދުނުގެ ސައިފޮދަކުން ކަމަށެވެ. އަދި ސައިފޮދަށް ފަހު ދެރައީސުން އެޕާޓީގެ ހަރުގޭގައި ކެމްޕެއިން ޕޯސްޓަރު ހަރުކުރުން ފައްޓަވައިދެއްވާނެއެވެ. އަދި މާލޭގެ އެކި ސަރަހައްދުގައި ޕޯސްޓަރު ހަރުކުރުން 10:00ގައި ފައްޓަވާދެއްވުމާއި އެކީގައި މުޅިރާއްޖޭގައި މިހަރަކާތް އެއްފަހަރާ ކުރިޔަށް ގެންދާނެ ކަމަށް އެ ޕާޓީން ބުނެއެވެ.


Vaahaka: Ahareh furey dhuvahu\nއަހަރެއް ފުރޭ ދުވަހު\nހަނދުވަރު ކުރަފިތަކެއްހެން ވިލިމާލޭގެ މަގުތަކުގައި ލައިނުގަނެގެން އުޅޭ ފުރާވަރުގެ ކުދިން ނިދާ މަރުވީ އެވެ؛ ދުވާލު ހަތަރު ދަމު އެތަކެއް ސަތޭކަ މީހުން އެރި ބަކަތަޅާ މޫދުގައި ދިޔަވަރު ނެތުމާއި ވައި ހިނދިފައި އޮތުމުން ތޯއްޗެކެވެ. މާހައުލު ރުލަކަށް ދެމިލާފައި ވަނީ އަފްނޯސް ކައްޓެއް ވައްޓަލިޔަސް ސިހުން ލިބޭ ވަރަށެވެ.\nމިހާރު ބާރަ ޖަހައިފާނެ! އެހެން ހިތަށް އެރުމާއެކު ލިއާ ހުއްޓުނެވެ. "ވައިޓް ވޯޓާ ސްޕޯޓްސް" ގެ ކުރިމައްޗަށެވެ. ވަގުތު ވަޒަން ކޮށްލަން ބޭނުންވެފައި ހުރި ވަރުން އަތް އުފުލާލި އެވެ.\nނުވެސް ފެެނޭ! އަތުގައި އޮތީ އަކުރުތައް ދިއްލޭ ގަޑިއެއް ނޫންކަން ވިސްނުނީ އަދި ކިރިޔާ އެވެ.\nފަތެއް ވެސް ހަލުވައި ނުލައި ހުރި ދިއްގާ ގަސްތައް ދޮށުން، ދެވެލި ބެދޭ ފަށަށް ދާން ލިއާ ހިނގައިގަތީ މޮބައިލް ފޯނުން ގަޑި ބަލައިލާފަ އެވެ.\nލިއާ އުޑާދިމާއަށް ބަލައިލި އެވެ. މުޅިން ކަޅުފަރުދާ އެކެވެ. ކަޅި އުކައިލި އެވެ. ހައެއްކަ ތަރި މާ ނޫން ގޮތަކަށް ފިޔަ ޖަހާލާހެން ހީވެއެވެ. ވިދުމުގައި ތޫނު ކަމެއް ނެތެވެ. ދުރު ބަލައިލި އެވެ. ލޮނުގަނޑު މަތިން ރޮނގަކަށް ދަމާލާފައިވާ އަލިގަނޑެއް ހެން މާލެ އޮތެވެ.\nއިރުކޮޅެކެވެ؛ ފަޒާގެ ތެރެއިން ހީވީ ފަޓާސްތަކެއް ތަޅައިގަތްހެނެވެ. އަލިފާން ކަނިތައް އޮހިގަތެވެ. އަލި ކީލިތަކެއް ފަޅި ސިކުންތަކަށް އުދުހިގަތެވެ. ކުލަކުލައިން އަނދާހުލިވަމުން ދިޔަ އަލިފާން ނަގުލެއް ރޮނގަކަށް ސޮހިގެން ގޮސް ގަސްތަކުގެ ތެރެއަށް ހިނދުނެވެ. މާ މަތިން ހީވީ ޓިނުތަކެއް ތަޅުވައި ގަތްހެނެވެ.\nހިނގަން ފެށި އެވެ. ރެއެއްގެ މިހާ ދަންވަރު ލިއާ ކަނޑު ހުރަސްކޮށް މާލެދާން އެ އުޅެނީ ކީއްވެ ހެއްޔެވެ؟\nކުރު ދަތުރަކަށްފަހު މާލެއަށް ފޭބުމާއެކު ލިއާ، ލޮލުން ހިލެމުން ދިޔަ ކަރުނަތައް ފޮހެލާފައި ދުރު ބަލައިލި އެވެ. މި އޮއް ދަންވަރު ހިނގާފައި ހެންވޭރު ކޮޅަށްދާނެ ހިތްވަރެއް ނެތެވެ. ނުދެވޭނެ އެވެ. ދެން ބަލައިލިއިރު ހުރިހާ ޓެކްސީ އެއް އިރުކޮޅަކަށް ހުސް ވެއްޖެ އެވެ.\nލިއާ ވަށައިގެން ހޯދާލި އެވެ. ޓާމިނަލް ކައިރީ އޮންނަ ހުސްބިމުގައި ޓެކްސީ އެއް އޮތެވެ. ހުރިހާ ދޮރެއް ހުޅުވާލާފައިވާ ހުދު ކުލައިގެ ކާރުގެ ޑިކީ މަތީގައި ކިޓު ފުޅިތައް އަތުރާފައި ހުއްޓަސް ކައިރީގައި ހުރި ޒުވާނާ ކާރު ސާފު ކުރާކަށް ނޫޅެ އެވެ. ވަށައިގެން ފަރި ބަލަމުން ގޮސް އުޅާހަކަށް ދެމިލި އެވެ. ތަންތަން ކޮޅުން ރަންކުލަ ޖައްސާފައިވާ ފަން އިސްތަށިގަނޑު ދެ އަތުން އޮމާން ކޮށްލި އެވެ. ފަޓުލޫނު މަތިން ބަނޑާ ދިމާއަށް ވާ ގޮތަށް އިނިގިލި އަޅުވާލުމަށްފަހު ކާރުގައި ލެނިގިލި އެވެ. އެކަމަކު އެހެރީ މަތިން އެއްޗެއް ވެސް ނުލަ އެވެ. މަތިން އެއްޗެއް ނުލައި ހުރުމުން ލޯލި ނެތް ހަށިގަނޑު ފިސާރި ރީތިކޮށް ފެނެ އެވެ. ލިއާ އަނެއްކާ ވެސް ލޯ ފޮހެލި އެވެ. ސިއްރުން ބަލައިލި އެވެ. ހީވި އެވެ. އެއީ ދަންނަ މީހެކެވެ.\nއި... އިސާކް! ނަން ހަނދާން ވޭތޯ ލިއާ މަސައްކަތް ކުރި އެވެ. ޒުވާނާ ބަލަހައްޓައިގެން ހުރީ ލިއާގެ މޫނަށެވެ. އެއީ ހަރުދަނާ ލޮލެކެވެ. ލިއާ އަނެއް ފަރާތަށް އެނބުރުނެވެ.\nއެއީ ހަމަ އިސާކް ހެއްޔެވެ؟ ޓެކްސީ ޑްރައިވަރަކަށް އުޅެފާޏެ ހެއްޔެވެ؟ ނުވެސް ގުޅެ އެވެ. ހަނދާންވި އެވެ. މީގެ ހައެއްކަ މަސް ކުރިން ފުވައްމުލަކުން ދިމާވި ޒުވާނާ އާ ހާދަ ވައްތަރެވެ. އެހެން ވެދާނެ ހެއްޔެވެ؟ ފުވައްމުލަކު ކިރުގަހުގައި ލެނގިލައިގެން ހުރި ޒުވާނާ އެވެ. ފަހުން ބައިސްކަލުގެ ހަން ފަޅައިގެން ދިއުމުން ފުނާޑުން ދަޑިމަގަށް ސައިކަލުގައި ގެންގޮސް އިން ޒުވާނާ އެވެ. އެއީ ހަމަ އިސާކެވެ. މިހާރު ވެސް އެހުރީ އެ ގޮތަށެވެ. މަތި ނިވާ ނުކޮށެވެ. ހާދަ ރީއްޗެވެ.\n"އިސާކް!" ކުއްލިއަކަށް ފެނުނީ ޓެކްސީގައި އައިސް ލިއާގެ ކުރިމައްޗަށް އޮސާކް މަޑުކޮށްލި ތަނެވެ. ފޮނި ގޮތަކަށް ބިއްލޫރިގަނޑު ކަހާލި ތަނެވެ.\n"ލިއާ! ކެބަކަށް މަޑުކުރަނީތަ؟ އަވަހަށް އަރާ. ތިހެން ހުއްޓާ ދެ ފައިތިލަ އައްސި ވެދާނެ،" ލިއާ ބަލައިލި އެވެ. އިސާކް މިހާރު އިނީ ހުދުކުލައިގެ ޓީޝާތަކުން ރީތި ހަށިގަނޑު ނިވާ ކޮށްލައިގެނެވެ.\n"ކޮބާ ނާވީ؟!" ލިއާ ޓެކްސީއަށް އެރުމުން އިސާކް ކުރި ސުވާލާއެކު ލިއާ އަށް ހީވީ ނާރުތަކުގެ ތެރެއަށް ވިންދުގެ ރާޅެއް ޖެހި ހެނެވެ.\nއިސާކަށް ނާވީ އެނގޭތަ؟ ލިއާ ހިތަށް އެރި އެވެ. ހިނިތުންވާން މަސައްކަތް ކުރަމުން މޫނު ފޮރުވި އެވެ. ކާރުގެ ޑޭޝްބޯޑު މަތީ އިން ލޯގަނޑުން އިސާކު ބަލާތީ އެވެ.\nތިހެން ހުއްޓާ ދެފައިތިލަ އައްސި ވެދާނެ... ކޮބާ ނާވީ؟! ލިއާއަށް ޖަވާބު ދެވޭ ވަރެއް ނުވި އެވެ. ދުރު ހަނދާނެއް އާވުމާއެކު ޖެހިލުންވި އެވެ. ލަދުވަތި ކަމެއް އިހުސާސް ކުރެވުނެވެ. އަނެއްކާވެސް އެ ހިޔާލުގެ ތެރެއަށް ގެނބުނެވެ:\n"ތިހިރީ ދެރެވެފަތަ؟ ވަރަށް ބޮޑަށް ދެރަވޭތަ؟" ފުވައްމުލަކު ދޮންވެލި ތުނޑިމަތީގައި ހުރެ ލިއާ ސުވާލު ކުރަމުން ދާ ވަރަކަށް އިސާކް ބޯ ހަލުވައިލަ އެވެ.\n"ކީއްވެ؟" ލިއާ ސުވާލު ކުރި އެވެ.\n"އަގު ބޮޑު އެއްޗެއް ގެއްލޭތީ..."\n"އެހެންތަ؟ އަގު ބޮޑުތަ؟"\n"އާނ، ތީ ސްޓޯން އެއް. ޕްރެޝިއަސް ސްޓޯން އެއް."\n"ތިބުނީ އަހަންނަކީ ހިލަގަނޑެކޭ..."\nރީތި ތުނޑިމަތިން އޮމާން ފަތިފަތި ގަލެއް ނެގުމަށް ފަހު އިސާކް ލިއާ އަށް ދައްކާލި އެވެ.\n"މީ ވަރަށް އަގުބޮޑު ގަލެއް... ރާއްޖޭގެ މި ނޫން ތަނަކަށް މި ކަހަކަލަ ގަލެއް ނުލައްގާނެ. މިއީ ބީއްސާވެލި... އަހަރެން މި ބުނީ ލިއާ ތީ ވަރަށް ނާދިރު، ވަރަށް އަގުހުރި ޖަވާހިރެކޭ... ގެއްލޭތީ ދެރަވެއޭ." އަލުއްވެއްގެ ބައްޓަމަށް އޮތް ހިރަފުސް ކުލައިގެ ގާ އިސާކް ލިއާއަށް ދިއްކޮށްލި އެވެ. ލިއާ އެ ގަލުގައި ތުންފަތް ޖައްސާލުމަށްފަހު ހިނިތުން ވެލި އެވެ.\n"ތި ކުރީ ވައުދެއްތަ؟"\n"އާނ... މީ އަހަރެމެން ވީ ވައުދުތަކުގެ ހަނދާނެއް... ވަރަށް އަވަހަށް އާދެވޭނެ!" ލިއާ ބުންޏެވެ.\n"މި އޮތީ ގެއަށް އާދެވިފަ!" ފަހަތު ސީޓުގައި އިނދެ ސިކުނޑި ރޫ ޖައްސަމުން ދިޔަ ލިއާގެ ހިޔާލީ ދުނިޔެ ފުނޑުފުނޑު ވެގެން ބޮލަށް ފޭބި އެވެ.\nޓެކްސީން ފޭބުމުގެ ކުރިން ސިއްރުސިއްރުން އިސާކްގެ މޫނަށް ބަލައިލި އެވެ. ހީލި އެވެ؛ އިސާކް އިނީ ރުޅި އައިސްފަ އެވެ. ލޮލުގައި ރަތްކަމެއް ހުއްޓެވެ. ދޮރު ހުޅުވާލުމާއެކު ލިއާ ދުއްވައިގަތެވެ. އާދައިގެ ގޮތަށް ހުރި ގޭތެރެއަށް ވަނީ ކެބް ފެއާ ދޭން ހަނދާން ނުވި ތާނގައި ޝުކުރިއްޔާއޭ ވެސް ބުނެ ނުލަ އެވެ.\n"ކިހިނެއްތަ ވީ؟ ނާވީއަށް ކަމެއްވީތަ؟ އެގޭ މީހުން އެއްޗެއް ބުނީތަ؟" ލިއާ ގެއަށް ވަދެ މަންމަގެ ގައިގައި އޮޅުލައިގަތުމުން ޒުލޭހާގެ ސުވާލުތައް އޮއްސާލި އެވެ. ހީވީ އެއް ނޭވާއިން ސުމަކުން ނުވަޔަކަށް އިނގިލި ބިނދެލި ހެނެވެ.\n"މަންމާ! މިހާރު ކިތަންމެ ދުވަހެއް...!"\n"ކޯންޗެއް، ކޮން ކަމެއްތަ؟" ލިއާގެ ބުރަކަށީގައި ޒުލޭހާ ފިރުމައިދެމުން ދިޔަ އެވެ.\n"މަންމާ... ނާވީގެ ބައްޕަ ބެހެނީ... ކޮންމެ ރެއަކު އަހަންނާ ގާތްވާން އުޅެނީ... ނާވީއަށް އެނގިއްޖެއްޔާ... މަންމާ!" ލިއާ ގިސްލާފައި ރޮމުން ދިޔަ އެވެ. ޒުލޭހާ އިނީ ބުނާނެ އެއްޗެއް ނޭނގިފަ އެވެ. ލިއާ، ޒުލޭހާގެ އުނގުގައި ބޯ އަޅާލި އެވެ. ހިތު ޖެހޭ ކޮންމެ ފަހަރަކު ހަށިގަނޑު އެކަށް އުފުލައިލަ އެވެ.\n"ދަރިފުޅާ، ތި ބުނަނީ ހަމަ ތެދު ވާހަކައެއްތަ؟ އެކަމަކު ނާވީގެ ބައްޕަ ޒަކީ އުޅެނީ ދަރިފުޅު ދެކެ ވަރަށް ލޯބިން..."\n"ނޫން މަންމާ! އެއީ ވަރަށް ގޯސް މީހެއް. ނުބައި... ވަރަށް ގޮތްކުޑަ މީހެއް!" ލިއާގެ އަޑު ބެދުނެވެ.\nޒުލޭހާގެ ލޮލުންވެސް ކަރުނަ ހިލުވައިލި އެވެ. ދަރިފުޅު ރޯއިރު މައި ލަގޮނޑިއަށް ކެތެއް ނުވާނެ އެވެ. ދިމާވެގެން މި އުޅެނީ ނުރޮވޭވަރުގެ ކަމަކާ ހެއްޔެވެ؟ މައެއްގެ ހިތަށް ހާދަ އަސަރެއް ކުރާނެ އެވެ.\nއެނދުމަތީގައި ލޯ މަރާލައިގެން އޮވެ ދޫކުރެވުނު ހޫނު ނޭވާތަކަަށް ފަހު ލިއާ އަށް ލޯ ހުޅުވާލާނެ ފުރުސަތު ލިބުނެވެ. ލަދުގެންފައި ހުރިވަރުން ނިވާވެލުމަށްޓަކައި މޭމަތީގައި ބާލީސް ޖެއްސި އެވެ. ދެފައި ކުރުކޮށްލި އެވެ. ބާރަށް ރޮވެން ފެށި އެވެ.\n"ކޮންމެ ތާކަށް އަޔަސް އަންނާނަމޭ ބުނީމެއްނު؟" އަތަށް ގުޅަ ކޮށްލާފައިވާ ގަމީސް، ކަނދުރާ އާއި ބަނޑުގެ ގަޅި މަސްތަކުން ހިލިފައިވާ އޮށްދާތަކުގައި ޒަކީ ކާތަމުން ދިޔަ އެވެ. ހެވިފައި ހުރެގެނެވެ.\n"ބައްޕާ... ނާވީ ގާތުގަ އަހަރެން ބުނާނަން!"\n"ބައްޕާއޭ... ތިހެން ނުކިޔާ... ނާވީ ގާތު ބުނެގެން ކުރާނެ ފައިދާއެއް ނެތް. ގަބޫލެއް ނުކުރާނެ. ބަދަލުގައި ފަލީހަތްވެ ބާކީ ވާނީ ލިއާ! މިހާރު ތިއުޅޭ އަރާމު ދިރިއުޅުން ލިއާއަށް ގެއްލޭނެ. ނާވީ ލިއާ އާ ކައިވެނި ކުރުވީ އަހަރެން ލިއާ ބޭނުންވާތީ އަހަރެންގެ އުފަލަށް. ނާވީ އަޔަސް އަހަރެން ބޭނުން އިރަކު މި އަރާމު ލިބިގަންނާނަން... ނާވީ ކަލޭ ދެކެ ލޯތްބެއް ނުވޭ. ކައިވެނި ކުރީ ކަލޭގެ މަންމަގެ އެދުމަކަށް. ނާވީ އުޅެނީ ވަރަށް އަވަހަށް އެހެން މީހަކާ އިންނަން. ތި ކައިވެންޏަށްފަހު ހަފްތާއެއް ނުވަނީސް ފުރައިގެން ދިޔައީވެސް އެހެންވެ... މިހާރު ލިއާ ތީނީ އަހަރެންގެ ދަރިއަކަށް ބަލިވެ!؟" ކުއްލިއަކަށް ޒަކީ އަތް އެއްލި އެވެ. މޭމަތީގައި ޖައްސާލައިގެން އިން ބާލީސް ދަމައިގަތުމުން ލިއާ ފުންމައިގެން ތެދުވި އެވެ.\n"މަންމާ!" އަޑު ބޭރުވި އިރު ލިއާ ހުރީ ކޮޅަށެވެ. އެއްވެސް މީހަކު ނެތެވެ. ދާހިއްލާ ފޯވެފައި ހުރެވުނީ ހުވަފެނެއް ފެނިގެނެވެ. އެކަމަކު ލިއާ އެހުރީ ކޮން ހާލަތެއްގައި ހެއްޔެވެ؟\n"ލިއާ!" ކުއްލިއަކަށް ޒުލޭހާ ވަނެވެ. ލިއާގެ ހަށިގަނޑު ނިވާ ކޮށްލުމަށް ގައިގައި ތުވާއްޔެއް އޮޅާލި އެވެ.\n"ކޮބާ ދަރިފުޅު ލައިގެން އޮތް ހެދުން!"\n"މަންމާ..." ލިއާ، ޒުލޭހާގެ ކޮންޑުގައި ބޯ އަޅާލި އެވެ. ރޯން ފެށި އެވެ. ބިރުގެންފައި ހުރިވަރުން ތުރުތުރުލަނީ އެވެ. އެނދުމަތީގައި ބޭއްވުމާއެކު ބަނޑުގައި ދެ އަތް އަޅައިގެން އޮވެ ލޯ މަރާލި އެވެ. އެސްފިޔަތަކުގެ ތެރޭން ކަރުނަ ފޭދި، ކޯތާފަތް މައްޗަށް ފަހަރަކު ތިއްކެއް ސޮއްސައިލަ އެވެ.\nމަގަތުގައި އިނދެ ޒުލޭހާ ފިރުމަން ފެށުމާއެކު ލިއާ ލޯ ހުޅުވާލި އެވެ. އޮވެވުނީ ނާވީއާ މެރީކޮށްގެން ދިއުމުގެ ކުރިން އޭނާ އުޅުނު ކޮޓަރީގަ އެވެ. ކިތަންމެ އާދައިގެ ނަމަވެސް ބަދަލެއް އައިސްފައެއް ނުވެ އެވެ. ހަމަ އެ ބާލީސްތަކެވެ. ދުރުގައި އެހުރީ އޭރު ބޭނުން ކުރި ސެންޓުފުޅިތަކެވެ. ނިދާފައި އެ ތިބީ ކުރިން ކިޔާ އުޅުނު ހެރަލްޑް ރޮބިންސްގެ ވާހަކަ ފޮތްތަކެވެ. އެއްވެސް އެއްޗަކަށް ބަދަލެއް ނާދެ އެވެ. ބަދަލެއް އައީ ލިއާ އަށެވެ.\nނާވީ... އިސާކް! ފުރަތަމަ ހަދާންވީ ނާވީ މަތިންނެވެ. އިސާކް މަތިން ހަނދާން ވުމާއެކު ލޯ މަރާލި އެވެ. ލިއާގެ ހިތުން އިސާކްގެ ނަން ފޮހެވުނީ ކީއްވެ ހެއްޔެވެ؟\nއިސާކާ މެރީ ކުރެވުނު ނަމަ މިހެން ނުވީސް ކަންނޭނގެ! ލިއާ ލޯ މަރާލުމާއެކު ހިޔާލުތައް ހިތަށް ވެރިވެގަތެވެ. ލޯ ހުޅުވާލި ވަގުތު ފެންލައިޓާ ދިމާ ބޭރުން ހަވާ ތަކެއްހެން ދިލެމުން ނިވެމުން ދިޔަ އަލިތަކެއް ވެސް ފެނިގެއްލިދިޔަ އެވެ.\nވިލިމާލެ ދޫކޮށް މާލެ އައިތާ އައްދުވަސް ހަމަވީ އެވެ؛ ނުވަ ވަނަ ދުވަހު ހަވީރު ފިނީގައި ލިއާ ވިލިމާލެއަށް ދިޔަ އެވެ. ނާވީގެ ގޭގައި ހުރި ބައެއް ތަކެތި ބަލަ އެވެ.\nދެވަނަ ބުރީގައި ހުރި ކޮޓަރިން ކޮތަޅަކަށް އެތިކޮޅު އަޅާލައިގެން ލިއާ ހަލުއިކޮށް ފައިބަމުން ދިޔައިރު ޒަކީ އައިސް ގޭތެރެއަށް ވަންނަނީ އެވެ. ފާޑަކަށް ބަލައިލުމުން ލިއާ އަށް ހީވީ އޭނާގެ ހަށިގަނޑުގައި ހަރުފައެއް އޮޅާލި ހެނެވެ. ލަދު ގަތެވެ. ރުޅި ގަދަވި އެވެ. އަވަސް އަވަހަށް ހިނގައިގަތެވެ.\n"ލިއާ!" ލިއާ އަށް ހީވީ ފައި ދަށުން ބިންގަނޑަށް ލޮޅުންއެރިހެނެވެ. އެއީ ނާވީގެ ބައްޕަގެ އަޑެވެ. ހިނގުން ބާރު ކޮށްލި އެވެ.\n"ލިއާ...ލިއާ، އޭތް!" ލިއާ ހުއްޓުނެވެ. ކީއްކުރަން އަހަރެން ހުއްޓުވަން ތި އުޅެނީ! ލިއާ ހީކުރީ ނާވީގެ ބައްޕަ އޭނާގެ ފަހަތުން އަންނަނީ ކަމަށެވެ. އެކަމަކު ޖެހުނީ ހައިރާން ވާށެވެ. މަރުވާން ފަށާފައިވާ ދިއްގާ ގަހެއްގައި ލެނގިލައިގެން ހުރީ އިސާކް އެވެ. ބޮޅުބޮޅަށް ދުން އަރުވަމުން ސިނގިރޭޓެއް ބޮނީ އެވެ.\n"އިސާކް! މި ތާ ކީއްކުރަނީ؟ ދަތުރަކު އައީތަ؟" ލިއާ، ކޮތަޅު ފުރަގަހަށް ލި އެވެ.\n"އެކަނިތަ؟ ކޮބާ ނާވީ؟" ޖަވާބެއް ނުދީ އިސާކު ވެސް ކުރީ ސުވާލެކެވެ.\n"ކީއްވެ ރޭގަ ގެ އަށް ނުވަނީ؟" ބުނާނެ އެއްޗެއް ނޭނގުމުން ލިއާ ބުންޏެވެ.\n"އަހަރެން އިނީ ސިނގިރޭޓެއް ބޯން... އަލިފާން ފޮއްޓެއްގެ ތެރެއަށް އަލިފާން ހިފައިގެން ވަދެވޭތަ؟ އޭރުން ހުޅެއްނު ރޯ ވާނީ؟!" ހުލި ނުކޮށް ވައްޓާލި ސިނގިރެޓު ބުރިއަށް ފައިން އަރަމުން އިސާކް ހީނލި އެވެ. ލިއާ ވިސްނާލި އެވެ. އިސާކް ދައްކާ ވާހަކަ ދިމާނުވާތީ އެވެ.\nޓެކްސީ ތެރެއިން ރޭގަ ދުވީ މީރު ވަހެއް... އިސާކް ސްމޯކް ކުރިތަނެއް ނުދެކެން! ތެދެއް ތިބުނީ އިސާކް ގެއަށް ނުވަތްކަން ނަސީބެއް. ވަން ނަމަ ރޭގަ ރޯވި ހުޅުގަނޑު ފަޅައިގެން ދިޔައީސް! ލިއާގެ ހިތަށް އެރި އެވެ. ދައްކާނެ ވާހަކަ އެއް ނެތުމުން އެހެން ނުބުނެވުނީ ކިރިޔާ އެވެ.\n"ކޮން ގެއަކަށް؟ މި ގެއަށް ތަ؟ އެ ގެއަށް ތަ؟" އިސާކް އެހި އެވެ.\n"އެ ގެ އަށް! އަންނައްޗޭ... ދެން ދަނީ. މާ ލަސްވެއްޖެ،" ހީނލުމަށްފަހު ލިއާ ހިނގަމުން ދިޔައިރު ހިތުގައި ވިކަމުން ދިޔައީ އިސާކްގެ ހިޔާލެވެ. ކަނޑު ހުރަސްކޮށް ގެ އަށް ދެވުމާ ހަމައަށް އެ ހިޔާލުތައް ދުއްޕާން ކުރި އެވެ.\nކުށަކައި ނުލައި އަހަންނަށް އިސާކް ދޫކޮށްލެވުނީ ކީއްވެގެން؟ ކޮޓަރި އަށް ވަދެ އެނދު މައްޗަށް ކޮތަޅު ދޫކޮށްލުމާއެކު ލިއާގެ ހިތަށް އެރި އެވެ. ލިއާ އޯކަށް ދެމެން ފެށީ ވެސް އެހިނދު އެވެ. ހޯސްލާފައި ހޮޑު ފައިބައިގަތުމުން ބިރު ގަތެވެ. ހިތަށް އަރަމުން ދިޔަ އެވެ:\nމިހާރު ތިނީ އަހަރެންގެ ދަރިއަކަށް ބަލިވެ!؟\nހުވަފެނުގައި ނާވީގެ ބައްޕަ ބުނި އެ ބަސްތައް ލިއާ އަށް އަނިޔާ ދެމުން ދިޔަ އެވެ. ތުރުތުރަކާއެކު ހަށިގަނޑު ކަތި އަޅާލި އެވެ. އަރިއަރި އަށް ދާ ގޮތުން ހީވާން އުޅުނީ ގުޑި އެއް ވައިގެ ތެރޭގައި ކައްޗާ ދާ ހެނެވެ. ދެވަނަ ފަހަރު އޯކަށް ދެމެން ފެށުމާއެކު މޫނު މައްޗަށް އަނދިރިވެ، ކޮކާ ބުރަން ފެށި އެވެ.\nރޭވެ އިރާދަން ފަސްވެއްޖެ އެވެ؛ ލިއާ ބިރުގަންނަނީ އެވެ. މަންމަ އޮތީ ނިދާފަ އެވެ.\nނާވީ މަކަރުވެރި އެއް! ނާވީ ދެކެ ފޫހި ވެވެނީ އެވެ. ނާވީގެ ބައްޕަ ދެކެ ރުޅި އާދެވެނީ އެވެ. ހީވި އެވެ. ކުރިން ވެސް އެހީއަށް ބޭނުންވި ވަގުތު ހުރީ އިސާކެވެ. ރޭގަ ވެސް އިސާކެވެ. ދެން ވެސް އަންނާނެ އެވެ.\nލިއާގެ ދެ އަތްތިލަ ބަނޑުމަތީގައި އަޅައި އޮބާލި އެވެ. ބާރަށެވެ. ކުއްލިއަކަށް ގޮއްމުށް ކަވާފައި ބަނޑުގައި ގުއްޓު ތަޅަން ފެށި އެވެ. ނާވީގެ ބައްޕަގެ ދަރި އެއް އޭނާގެ ބައްޕަގެ ބަނޑުގައި ގަރުބަ ގަތަ ނުދިނުމަށެވެ.\n"ލިއާ!" މެންދަން އޮބައި އަލިދަންމަތި ކައިރިވަމުން ދަނިކޮށް އައި އަޑާއެކު ލިއާ ސިހުނެވެ. ޖޯޝާއެކު ބަނޑުގައި އޮޅަމުން ދިޔަ ބެންޑޭޖް ދޫވެ ނިއުޅިގަތެވެ.\nއިސާކް! އޭނާ ދުވެފައި ނުކުތެވެ. އިސާކް ހުރީ ދޮރުމަތީގަ އެވެ. ބައިމަތި ހުސްގަޔާ ހަދާލައިގެން ހުރުމަކުން ލިޔާ ހައިރާނެއް ނުވެ އެވެ. ހައިރާންވީ ގޭތެރެއަށް ނުވަދެ، ފަޓުލޫނުގެ ކަމަރުގައި އިނގިލި އަޅުވާލައިގެން ހުރުމުންނެވެ.\n"ކީއްވެ އެތެރެއަށް ނުވަނީ؟"\n"ކުރިން ވެސް ބުނީމެއްނު، އަލިފާނާއެކު އަލިފާން ފޮއްޓެއްގެ ތެރެއަކަށް ނުވަދެވޭނޭ!"\n"މި ގޭގައި ޖާގަ ކުޑަވެފަ ހަޑި ވީމަ މަލާމާތް ކުރަނީތަ؟ ހާދަ ހެއްވައޭ... ދެން ކީއްކުރަން ތިޔައީ؟" ލިއާ ނުރުހުނެވެ.\n"ލިއާ... އަހަރެންތަ ހެއްވައީ! އަހަރެންތަ މުއްސަނދި ކަމާ ހެދި އުޅެނީ. އަހަރެންތަ ވައުދު ނުފުއްދަ އުޅުނީ... ކަލޭމެން އިންސާނުންނަކީ ވަރަށް ގޮތެއް ނެތް ބައެއް! ކުރިން ލިއާ ބުނީ ހަމަ ތެދެއް، ތީ ހަމަ ހިލަގަނޑެއް... ހިތެއް ނުވެސް ހައްދަވާ!"\n"ކަލޭމެން އިންސާނުންނޭ! އިސާކްތީ ކޯންޗެއް... ޖަނަވާރެއް، ޖިންނިއެއް؟!"\n"ފަހުން ތިބުނީ ރަނގަޅަށް! ޖިންނިއެއް، އަލިފާން!" އިސާކްގެ ވާހަކައިން ލިއާ ދިޔައީ ސިއްސައިގެނެވެ. އެތެރެހަށީގެ ތެރެއަށް ގިނިގަނޑެއް ދުވެލި އެވެ. މޭކުރި ދަށަށް ބާރުވެ ހިތް ފިތެން އުޅުނެވެ. ބިރުން ދެލޯ ބޮޑުކޮށްފައި އިސާކްގެ މޫނަށް ބަލައިލި އެވެ. އެއީ ހަމަ އިސާކް އެވެ. ތަފާތެއް ނެތެވެ. ދެ ކަޅި ފިޔަވަ އެވެ. އިސާކްގެ ދެ ލޯ ވަނީ ރަތްވެފަ އެވެ. ހީ ވަނީ ދެ ލޮލުން އަނގުރު އަލިފާން ވިއްސަމުންދާ ހެނެވެ.\n"ކީއްވެ ކުރިން ތި ވާހަކަ ނުބުނީ؟ އިސާކް އަހަރެން ގާތަށް އައީ ކީއްވެ!؟" ވަށައިގެން ހޯދާލުމަށްފަހު ލިއާ ތަންކޮޅެއް އެތެރެއަށް ޖެހިލި އެވެ.\n"އަހަރެންތަ ލިއާ ގާތަށް އައީ؟ އެ ކިރުގަސް ދޮށުގައި ހުއްޓާ އަހަންނަށް ގޮވީ ލިއާ އެއްނު؟ އެއްވެސް ކަމެއް ހަނދާނެއް ނެތް ދޯ؟ ވީ ވައުދުތަކުގެ ހަނދާނަކަށް އަހަރެން ދިން ރީތި ގާ ކޮބާ؟ ލިއާ އެ ހުރާލީ މޫދަކަށްނު!" އިސާކް ފަޓުލޫނު ޖީބުން ގަލެއް ނަގައި ދިއްކޮށްލި އެވެ. ލިއާގެ ލޮލަސް ސިފަ ވަމުންދިޔަ އެވެ؛ އެއީ ހަމަ އެ ގަލެވެ. ފުވައްމުލަކުގެ އުދަ ރާޅުގަނޑު ތެރެއަށް ދޫކޮށްލި ގާ ލޮނުގަނޑު ތެރޭގައި ހެލުވެމުން ހެލުވެމުން އަޑިއަށް އޮބައިލި ގޮތް ލިއާގެ ލޮލަށް ފެނުނު ކަހަލަ އެވެ.\n"ލިއާ، އަހަރެން މިއީ ނާވީ އެއް ނޫން. އަހަރެން ލިއާ ދެކެ ވަރަށް ލޯބި ވަން... އެ ލޯބީގެ ހަނދާނެއް އަހަރެން ބޭނުންވޭ. ނާވީގެ ބައްޕަގެ ސިފައިގައި ލިއާ ގާތަށް އައީ އެހެންވެ! މިހާރު ލިއާ ބަނޑު ބޮޑެއްނު، އެއީ އަހަރެންގެ ކުއްޖެއް!\n"އެއީ އިސާކްތަ!؟" ލިއާއަށް ގޮތް ހުސްވަމުން ދިޔަ އެވެ.\n"އާނ، އެއީ އިންސާނެއް ދެކެ ވީ ލޯބީގެ ނިޝާނަކަށްޓަކައި އަހަރެން ވީ ގުރުބާނީއެއް،" އިސާކް ދުރަށް އެނބުރުނެވެ. މަޑުމަޑުން ގިސްލާހެން ހީވި އެވެ. ކުއްލިއަކަށް ކުރިމަތިލިއިރު އޭނާގެ ދެ ލޯ ވަނީ ކުރިޔަށް ވުރެ ވެސް ރަތްވެފަ އެވެ. ގުގުރި ފަދަ ނޫނަސް އަޑު އައީ ގަދަ ކޮށެވެ.\n"ލިއާ އަހަންނަށް މަކަރު ހަދާ އޮޅުވާލިޔަސް އަހަރެން ލިޔާއަށް ދެރަ ގޮތެއް ނުހަދާނަން... އެކަމަކު އަހަރެންގެ ދަރިފުޅު މަރާލަން މަސައްކަތް ނުކުރާތި! ދަރިފުޅު ވިހެއުމުން ލިއާ ގާތުގައި ބަހައްޓާނީ އެއް އަހަރު ދުވަހަށް، އޭގެ ފަހުން އަހަރެން ދަރިފުޅު ގެންދާނަން... ލިއާ، އަހަރެންގެ ދަރިފުޅު މަރާނުލާތި... ބަނޑުގައި އޮޅާފައި ތިހިރަ ބެންޑޭޖް މިހާރު ނަގާ..." އިސާކު ލޯ އަޅައިލި އެވެ. އަދި ބުންޏެވެ. "ދެން ދޭ، ލިއާގެ ދެ ފައިތިލަ އައްސި ވެދާނެ!"\nއިސާކްގެ ލޯ ކަރުނައިން ފޯވަން ފެށި އެވެ. އެއާއެކު ކުއްލި ގޮތަކަަށް ލިއާގެ ލޯ މަތިން ގެއްލުނެވެ. ދެން ފެނުނީ އަލިފާން ނަގުލެއް އަނދައި ހުލިވަމުން ފަޒާގެ މާ އުހަކަށް އޮބަމުންދިޔަ ތަނެވެ. ލިއާ ދުއްވައިގަންނަން އުޅުނެވެ. އޭނާގެ ދެފައި ވަނީ އައްސިވެފަ އެވެ. ގިސްލެވުނެވެ. ހިލުނު ހިތިކަރުނައިން ކޯތާފަތް ފޯވި އެވެ. މަޑުމަޑުން ހުރެ ބަނޑުގައި އޮޅާފައިވާ ބެންޑޭޖް ނިއުޅާލި އެވެ. ބަނޑުގައި ފިރުމާލެވުނެވެ.\n"އިސާކް!" އެނަން ކިޔައި ލުމާއެކު ލިއާގެ ލޯ މައްޗަށް ކަޅުވި އެވެ. އަލި ވިޔަސް ދެންވީގޮތް ކިޔާދެވޭނެ ހާލަތަކަށް ލިއާގެ އަންނާނެ ކަމެއް ނޭނގެ އެވެ. (ނިމުނީ)


REPORT: Guesthouse hulhuvumaa eku gina baehge huvafenthakah aa unmeedheh | ThePress\nގެސްޓްހައުސް ހުޅުވުން: ގިނަ ބައެއްގެ ހުވަފެންތަކަށް އާ އުންމީދެއް\n15 October 2020, 10:30\nމިއަދު ހުޅުވުމަށް ހުއްދަ ދީފައި ވަނީ9ރަށެއްގެ 16 ގެސްޓްހައުސް\nޖުލައި 15ގެ ފަހުން 40،840 ޓޫރިސްޓުން ރާއްޖެ އައިސްފައިވޭ\nކ. މާފުށީގެ މަގެއް / ފޮޓޯ: ސޯޝަލް މީޑިއާ\nދުނިޔޭގައި ހަލުވި ކަމާއެކު ފެތުރެމުން ދާ ކޮވިޑް-19 ރާއްޖެ އައިސް މާލެއިން ފުރަތަމަ ކޮވިޑްގެ ކޭހެއް ފެނި ރާއްޖޭގެ ބޯޑަރު ބަންދު ކުރުމަށް ފަހު އަލުން ހުޅުވާލާފައި ވަނީ މިދިޔަ ޖުލައި މަހުގެ 15 ވަނަ ދުވަހެވެ. މި ބަލިމަޑުކަމުގެ ސަބަބުން ދުނިޔޭގެ އެހެން ގައުމުތަކާ އެއްގޮތަށް ރާއްޖޭގެ އިގްތިސޯދުވެސް ދުވަހެއް ދުވަހަކަށް ދައްވަމުން ދިޔައީ ފަތުރުވެރިކަމަށް އައި ލޮޅުމާ ގުޅިގެންނެވެ.\nރާއްޖޭގެ މީހުން ދިރިއުޅޭ ރަށްރަށުގައި ފަތުރުވެރި ކަމުގެ ދާއިރާއިން އެންމެ ބޮޑު ކުރިއެރުމެއް ލިބޭ "ބަޖެޓް ޓްރެވަލް މާކެޓް" ނުވަތަ "ލޯކަލް ޓޫރިޒަމް" ކޮވިޑް-19އާ ގުޅިގެން މާޗް 17 ވަނަ ދުވަހުން ފެށިގެން ބަންދު ކޮށްފައި އޮތުމަށް ފަހު މިއަދު ވަނީ އަލުން ހުޅުވާލާފައެވެ. އެއާއެކު އެ ދާއިރާގައި އިސްކޮށް ހަރަކާތްތެރިވާ ފަރާތްތަކުން އަންނަނީ ފޮނި އުންމީދުތަކެއް ކުރަމުންނެވެ.\nރާއްޖޭގައި މީހުން ދިރިއުޅޭ ރަށެއްގައި އެންމެ ފުރަތަމަ ގެސްޓްހައުސް ހުޅުވުން:\nމިއަދު ރާއްޖޭގައި ޖުމްލަ 505 ގެސްޓްހައުސްގައި 4253 ކޮޓަރީގައި 8526 އެނދު އޮޕަރޭޓް ކުރަމުން ދިޔަނަމަވެސް މީގެ 10 އަހަރު ކުރިން މިއީ ދިވެހިންނަށް އާ ކަމެކެވެ. އޭރު ދިވެހިން ގަބޫލު ކުރަމުން އައީ ފަތުރުވެރި ކަމަކީ ހަމައެކަނި ރާއްޖޭގެ ރިސޯޓުތަކުގައި ކުރެވޭނެ ކަމެއް ކަމަށެވެ. ނަމަވެސް އެ ވިސްނުން ބަދަލު ކުރަން މަޖުބޫރު ކުރީ ކ. މާފުށީގައި 2010 ވަނަ އަހަރު، އަހުމަދު ނަސީރު ހުޅުވި4ކޮޓަރީގެ "ވައިޓް ޝެލް" ގެސްޓްހައުސްއާ އެކުއެވެ. އަހުމަދު ނަސީރަކީ މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ކުރީގެ ގަވަރުނަރުވެސް މެއެވެ.\nއޭރު އެއީ މީހުން ދިރިއުޅޭ ރަށެއްގައި ކުރެވޭނެ ކަމެއް ކަމަށް އެެއްވެސް މީހަކަށް ގަބޫލު ނުކުރެވުނު ނަމަވެސް މިއަދު ސަރުކާރުންވެސް ތައްޔާރުވަމުން ދަނީ ރާއްޖޭގެ މީހުން ދިރިއުޅޭ ރަށްރަށުގައި ފަތުރުވެރިކަން ތަރައްގީ ކުރުމަށެވެ.\nގެސްޓްހައުސް ހިންގުމުގައި 10 އަހަރު ވެފައިވާ އަހުމަދު ނަސީރު "ދަ ޕްރެސް" އަށް ދެއްވި އިންޓަވިއުއެއްގައި ވިދާޅުވީ ގެސްޓްހައުސްތައް ރާއްޖޭގެ ފަތުރުވެރި ކަމަށް ތައާރަފު ވުމުގެ ކުރިން އެކަމުން ނަފާ ލިބެނީ ރިސޯޓުގެ އޯނަރުންނަށާއި އެ ތަނުގައި މަސައްކަތް ކުރާ ފަރާތްތަކަށް އެކަނި ކަމަށެވެ. ނަމަވެސް ރަށްރަށުގައި ގެސްޓްހައުސް ހުޅުވުނު ފަހުން ވަޒީފާތައް އިތުރުވެ ރަށުގައި ތިބެގެން ވަޒީފާ އަދާ ކުރުމުގެ ފުރުސަތު ރައްޔިތުންނަށް ފަހިވެގެން ގޮސް، އެއީ އާމްދަނީ ހޯދުމަށް ހުޅުވުނު އިތުރު ދޮރެއް ކަމަށް އޭނާ ވިދާޅުވިއެވެ.\nއެގޮތުން ގެސްޓްހައުސް ތަކަށް ނަގާ ގޭގެ ކުލީގެ ގޮތުގައި އާމްދަނީ ލިބޭ އެބަ އެއް ބަޔަކަށް، އަނެއް ބަޔަކަށް ވަޒީފާގެ ގޮތުގަ އެބަ ލިބޭ، ދެން ލޯންޗު ދުއްވުމާއި ލޯންޑްރީއާ، ފިހާރަތަކަށާއި ރެސްޓޯރަންޓް ހިންގާ ފަރާތްތަކަށާއި ދެން ގެސްޓް ހައުސް ހިންގާ މީހުންނަށްވެސް\nލޯކަލް ޓޫރިޒަމް ފުޅާވަމުން ދިޔަ ނަމަވެސް ދުނިޔެއަށް ކުރިމަތިވެފައިވާ ކޮވިޑް-19ގެ ބަލިމަޑުކަމުގެ ސަބަބުން ރާއްޖެވެސް ވަނީ އިގްތިސޯދީ ވަޅުގަނޑަކަށް ވެއްޓިފައެވެ.\nމިއަދު ހުޅުވިގެންދިޔަ ގެސްޓްހައުސްތަކާއެކު އެކަމުން އަރައިގަނެވޭނެ ކަމުގެ އުންމީދު އާ ވެފައި ވާއިރު، އަމަލު ކުރަން ފަށަން ޖެހިފައި ވަނީ މުޅިން އާ އުސޫލު ތަކަކަށެވެ. މުޅިން އާ ގަވައިދު ތަކަކަށެވެ. އަމަލު ކުރަން އުނދަގޫ ނަމަވެސް ކުރަން މަޖުބޫރު ގޮތް ތަކަކަށެވެ.\nނަސީރު ވިދާޅުވީ މިއަދު ހުޅުވާލި ގެސްޓްހައުސްތަކާއެކު މިހާރު ކުރިމަތި ލާން ޖެހިފައި ވަނީ ކޮވިޑް އައުމުގެ ކުރިން ހިތަށްވެސް ނާރާ މުޅިން އާ ހަގީގަތްތަކަކާ ކަމާށެވެ. އެގޮތުން ކޮވިޑްގެ ކުރިން ނަމަ ގެސްޓުން ޖެޓީން ބޭލުމަށް ފަހު ކުރިއަށް ދާ ކަންތައް ތަކާއި މިހާރު ދެން ކުރަން ޖެހޭ ކަންތައްތަކުގެ ތަފާތު ކަން ވަނީ ފާހަގަ ކުރައްވާފައެވެ. އެހެން ގޮތަކަށް ބުނާ ނަމަ "ކޮންޓެކްޓް" ވެގެން އުޅޭ އުޅުން3ފޫޓުގެ ދުރުމިނަށް ބަދަލު ކުރަން މިހާރު ވަނީ މަޖުބޫރު ވެފައެވެ.\nފުރަތަމަ ކަމަކަށް ކޮންޓެކްޓް ކުޑަކުރުން، އެންމެންވެސް މާސް އެޅުން، ޓެމްޕްރޭޗާ ޗެކް ކުރުން، ޗެކިން ކުރާނީ އޮންލައިންކޮށް ފޯނުން، ރަޖިސްޓްރޭޝަން ކާޑާ އެއްޗެހި ދޭށާއި ސޮއި ކޮށް ހަދަން ނުޖެހުން، ޕާސްޕޯޓް ކޮޕީވެސް އޮންނާނެ ފޮނުވާފަ އައުމުގެ ކުރިން ، ނޫނީ އައިސް ފޮޓޯއް ނަގާފަ ފޮނުވާލާނީ ފޯނުން، ކުރީގެ އޮންނާނެ މިނީބާ ނުވަތަ ރެސްޓޯރަންޓްގެ މެނޫއެއް، މިހާރު ރޫމްގަ ނުހުންނާނެ އެ އެއްޗެއްސެއް ހުރިހާ އެއްޗެއްސެއްވެސް ހުންނާނީ ޓީވީއަށް އަރުވާފަ، އިލެކްޓްރޯނިކަލީ ހުރިހާ ކަމެއްވެސް ކޮންޓެކްޓެއް ނުވާނެ\nގެސްޓްހައުސްތައް ހުޅުވުމުގައި އަމަލު ކުރަން ޖެހޭ ތަފާތު އުސޫލާ އެކު ކުރަން ޖެހެނީވެސް އިތުރު ހަރަދެކެވެ. އެގޮތުން ކޮންމެ ދުވަހަކު ހައުސްކީޕިން މުވައްޒަފުންނަށް ހާއްސަ ޔުނީފޯމެއް ކަނޑައަޅައި ސާފް ކުރުމަށް ފަހު ޑިސްއިންފެކްޓް ކުރަން ޖެހެއެވެ.\nގެސްޓް ހައުސްތަކުގެ އެހާރާއި މިހާރު:\nފުރަތަމަ ގެސްޓްހައުސްތައް ހުޅުވިގެން އައީ4ކޮޓަރީގެ ކުދި ކޮޓަރިތަކަކުން ނަމަވެސް މިއަދު އެ ތަންތަނަށް އަންނަމުން ދަނީ އާ ބަދަލު ތަކެކެވެ. އެގޮތުން ހަމައެކަނި މާފުއްޓަށް ބަލާލި ނަމަވެސް މިހާރު ސިޓީ ހޮޓާތައް ދަނީ ފެންނަމުންނެވެ.\nއެންމެ ފުރަތަމަ ވައިޓްޝެލް ގެސްޓްހައުސް ހިންގަން ފެށިއިރު ފެށީ ވަރަށް ސިމްޕަލްކޮށް، ބުޓީކް ސްޓައިލަށް، ގްރައުންޑް ފްލޯގަ، ވަރަށް ނެޗުރަލް ކޮށް\nމިހަރު މާފުށީގައި ތަރައްގީ ވަމުން ދަނީ 8 ފްލޯ ނުވަތަ 10 ފްލޯއިން، ކޮޓަރީގެ އަދަދު އިތުރުވާނެ ގޮތަށް ހަދަފައިވާ ހޮޓާތަކެއް ކަމަށް އޭނާ ވިދާޅުވިއެވެ. އެގޮތުން މާފުށީގައި އެންމެ ފަހުން ހުޅުވިގެން ގޮސްފައި ވަނީ 100 ކޮޓަރިގެ ހޮޓަލެއް ކަމަށް އޭނާ ވިދާޅުވިއެވެ.\nލޯކަލް ޓޫރިޒަމް ރާއްޖޭގެ ކޮންމެ ރަށެއްގައިވެސް ކުރެވިދާނެތަ؟\nކައުންސިލްތަކާ ގުޅިގެން މީހުން ދިރިއުޅޭ ރަށްރަށުގައި ފަތުރުވެރިކަން ކުރިއަރުވުމަށް ތަމްރީން ޕްރޮގްރާމެއް ހިންގުމަށް ޓޫރިޒަމް މިނިސްޓްރީން މަސައްކަތް ފަށާފައި ވާއިރު، އެކަމުގެ ސަބަބުން ރާއްޖޭގެ އެކި ކަންކޮޅުތަކުން ޓޫރިސްޓް ގެސްޓްހައުސް، ޓްރެވަލް އެޖެންސީ ހިންގަން ބޭނުންވާ ފަރާތްތަކަށް ފަސޭހަވެގެން ދާނެ ކަމަށްވެސް ޓޫރިޒަމް މިނިސްޓްރީން ވަނީ ބުނެފަވެ. ނަމަވެސް އުފެދޭ ސުވާލަކީ މިއީ ރާއްޖޭގެ ކޮންމެ ރަށެއްގައިވެސް ކުރެވިދާނެ ކަމެއްބާއެވެ؟ އެކަމަށް ރައްޔިތުންގެ ރުހުން ލިބޭނެވާއެވެ؟\nކަންމިހެން އޮތްއިރު، މިދާއިރާގެ އިސް ފަރާތްތަކުން ގަބޫލުކުރާ ގޮތުގައި މިއީ ރާއްޖޭގެ ކޮންމެ ރަށެއްގައިވެސް ކުރެވިދާނެ މަސައްކަތެކެވެ. ނަމަވެސް އެކަމަށް އަޅަން ޖެހޭ ފިޔަވަޅު ތަކަކާއި އަމަލު ކުރަން ޖެހޭ ގަވައިދުތަކެއް ވެއެވެ.\nއއ. މަތިވެރީގެ ގެސްޓްހައުސް އެއްގެ މަތިން ނަގާފައިވާ ފޮޓޯއެއް / ފޮޓޯ: ސޯޝަލް މީޑިއާ\nއެކަމާ ގުޅިގެން ނަސީރު ވިދާޅުވީ ގެސްޓްހައުސް ނުވަތަ ލޯކަލް އައިލެންޑް ޓޫރިޒަމް އަކީ ކޮންމެ ރަށެއްގައިވެސް ކުރެވިދާނެ ކަމެއް ކަމަށާއި އެއީ ވަރަށް ރަނގަޅު މަސައްކަތެއްގެ ގޮތުގައި ދެކެވަޑައިގަންނަވާ ކަމަށާއި ނަމަވެސް އެކަމުން އާންމު ރައްޔިތުން، ރަށުގައި ދިރިއުޅޭ ދިރިއުޅުމަށް ބުރޫ ނާރާނެހެން ތަރައްގީ ކުރަން ޖެހޭ ކަމަށެވެ.\nއާންމުންގެ ދިރިއުޅުން ގެއްލޭ ކަހަލަ ގޮތަކަށް ތަރައްގީ ނުކުރުން، އެކަމަކު މާފުށީ އަންފޯޗުނޭޓްލީ ބަދަލުވެފަ އޮތީ އެގޮތަކަށް ނޫން، މާފުށި މިހާރު އެ އޮތީ އޯވާ ޓޫރިޒަމްއޭ ބުނާ ހިސާބަށް ގޮއްސަ އަސްލު، އެއީ ރައްޔިތުންގެ އާންމު ދިރިއުޅުމަށް އުނދަގޫވާ ލެވެލްއަށް ގޮއްސަ މިހާރު އެ އޮތީ،\nނަސީރު ވިދާޅުވީ ފަތުރުވެރިކަން ކުރިއަރުވަން ބޭނުންވާ އެހެން ރަށްތަކުން މާފުށިން ނަގަން ޖެހޭނެ ފިލާވަޅަކީ ލޯކަލް އައިލެންޑް ޓޫރިޒަމް ތަރައްގީ ކުރަން ޖެހޭނީ ރަށުގެ އާންމު ދިރިއުޅުމަށް އުނދަގޫ ނުވާ ގޮތަކަށް ރާވާ، ރަށްފުށުގެ ދިރިއުޅުމަށް ބަދަލު ނުގެނެސް އެ އާދަކާދަ ޓޫރިސްޓުންނަށް ފެންނާނެހެން ކަމަށެވެ.\nއެކަމާ ގުޅިގެން ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އިން ބުނީ ފަތުރުވެރިކަމަކީ ރާއްޖޭގެ އެންމެ އުތުރު ހއ އިން ފެށިގެން އެންމެ ދެކުނާ ހަމައަށްވެސް ކުރަން ޖެހިފައިވާ މަސައްކަތެއް ކަމަށެވެ. ސަބަބަކީ އެއީ ފަތުރުވެރިކަމުގެ ދާއިރާ އަކީ ރާއްޖޭގެ ޖަޒީރާ ރަށްރަށަށް އަންނާނެ ކުއްލި ތަރައްގީ އަކަށް ވާތީ ކަމަށެވެ.\nރާއްޖޭގެ އެންމެ އުތުރުގައި އޮންނަ ކެލާގެ މޫދުގައި ގެސްޓުންތަކެއް މޫދު ކުޅިވަރު ކުޅެނީ\nއެގޮތުން ފާހަގަ ކޮށްފައި ވަނީ އެކަމުގެ ސަބަބުން ސިއްހީ ހިދުމަތްތަކަށް އަންނާނެ ތަރައްގީއާއި އާންމު އަސާސީ ހިދުމަތްތައް ކަމަށްވާ ނަރުދަމާ އާއި ފެނުގެ ހިދުމަތްތަކަށް އަންނަ ބަދަލުގެ ސަބަބުން ވެރިރަށް މާލެއާ ދުރު ރަށްރަށަށް ފައިދާ ކުރާނެ ކަމަށް އެ އެސޯސިއޭޝަނުން ބުނެއެވެ. މީގެ އިތުރުން ގެސްޓްހައުސްގެ ސަބަބުން ފައިދާ ކުރާ މީހުންގެ ތެރޭގައި ހިންގާ މީހާ އިން ފެށިގެން އެންމެ އާދައިގެ މީހާވެސް ހިމެނޭ ކަމީ ރަށަށާއި ގައުމަށް އެކަމުން ފައިދާ ކުރާނެ ކަމެއް ކަމަށް ގަބޫލު ކުރެވޭ ކަމަށް ގޭމް އިން ބުނެއެވެ.\nގެސްޓްހައުސް އެސޯސިއޭޝަންގެ ތަސައްވަަރު:\nގެސްޓްހައުސްތައް މިއަދު ހުޅުވާލާފައި ވާއިރު އެކަމާ ގުޅިގެން ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް)ގެ ނައިބް ރައީސް އަބްދުއްސަމީއު އިމާދް "ދަ ޕްރެސް" އަށް ވިދާޅުވީ ކޮވިޑް-19އާ ގުޅިގެން ހެދި ސާވޭ އަކުން ދައްކާ ގޮތުގައި ރާއްޖޭގެ އާބާދީގެ 80 އިންސައްތަ މީހުންނަކީ ސީދާ ޓޫރިޒަމުންނާއި ޓޫރިޒަމާ ގުޅުން ހުރި އެހެން ދާއިރާއަކަށް ދިރިއުޅުން ބައްޓަން ކުރާ ފަރާތްތައް ކަަމަށެވެ. އެ ސަވޭއިން އިތުރަށް ދެއްކި ގޮތުގައި ރާއްޖޭގެ ރައްޔިތުން ޓޫރިޒަމަށް ބަރޯސާވެފައިވާ މިންވަރަކީ، ޓޫރިޒަމުން ލިބޭ އާމްދަނީއިން ފޯނު ބިލު ދެއްކުމަށްވެސް ހަރަދު ކުރަން ޖެހިފައިވުން ކަމަށެވެ.\nގެސްޓްހައުސް ހުޅުވާލާފައި ވާއިރު ބުކިންތައް ލިބޭނެ ކަމުގެ އުންމީދު ވަނީ އާވެފައެވެ. އެގޮތުން މާލެ ސިޓީ ފިޔަވާ އިތުރު ރަށަކުން ކޮމިއުނިޓީ ސްޕްރެޑެއް ފެނިފައި ނުވުމާއި ޖުލައި 15ގައި ރާއްޖޭގެ ބޯޑަރު ހުޅުވާލި ފަހުން ރިސޯޓުތަކަށް އެކަނި 40،840 ޓޫރިސްޓުން އައުމަކީ މިހާރު ކުރިއެރުން ލިބެމުން ދާ ކަމުގެ އެއް ހެއްކެވެ.\nފަތުރުވެރިންގެ ބަޔަކު ރާއްޖެއަށް ޒިޔާރާތް ކުރަނީ\nގެސްޓްހައުސްތަކުގެ އޮކިއުޕެންސީ އެންމެ ރަނގަޅުވާނެ ކަމަށް އުންމީދު ކުރެވެނީ ނޮވެމްބަރުމަހުން ފެށިގެން ކަމަށް ވާއިރު، ރާއްޖޭގެ ރަށްތައް ފަތުރުވެރި ކަމަށް ހުޅުވާލާ ބޭރު ދުނިޔެއަށް އިސްތިހާރު ކުރެވޭނަމަ އޮކިއުޕެންސީ މަތިވެގެން ދާނެ ކަމަށް ސަމީއު ވިދާޅުވިއެވެ.\nހުޅުވާލާއިރު 10 ޕަސެންޓް އޮކިއުޕެންސީ މި އޮތީ ނަމަވެސް ހުޅުވާލުމަށްފަހު އަޅުގަނޑަށް ލަފާ ކުރެވެނީ 15 ނޫނީ 20 ޕަސެންޓަށް ހިއްލޭނެ ކަމަށް\nސަމީއު ވިދާޅުވީ ގެސްޓްހައުސް ހިންގާ ރަށްރަށުގައ ގެސްޓްހައުސްތައް ހުޅުވުމަށް ވަމުންދާ ތައްޔާރީ ތަކަށް އާންމުންނާއި ވިޔަފާރިވެރިންގެ ފަރާތުން ކައުންސިލްތަކަށް އެއްބާރުލުން ދެމުން ދާ ކަމަށެވެ. އެގޮތުން އެޗްޕީއޭގެ ގަވައިދާ އެއްގޮތަށް އަމަލު ކުރުމަށް ފްލޫ ކްލިނިކްތައް ހެދުމާއި ކަރަންޓީން ފެސިލިޓީތައް ތައްޔާރު ކުރުން ހިމެނެއެވެ.\nއެގޮތުން ގަވައިދާ އެއްގޮތަށް މިހާރު ތަން ތައްޔާރު ކޮށް ނިމި ވާން ޖެހޭ ތައްޔާރީތައްވެސް ނިމި ހުއްދަދީފައި ވަނީ ކ. ހުރާ، ކ. މާފުށި، ނ. ފޮއްދޫ، ތ. ގާދިފުށި އަދި ވ. ތިނަދޫ އާއި އއ. މަތިވެރި، ހދ. ހަނިމާދޫ، ށ. ނަރުދޫ އަދި ވ. ފުލިދޫ ހިމެނޭހެން 16 ގެސްޓްހައުސް އަކަށެވެ.\nކޮވިޑް-19އާ އެކު ރާއްޖޭގެ އިގްތިސޯދު އަނދަވަޅަކަށް ވެއްޓި ރާއްޖޭގެ އިގްތިސޯދަށް މިވަރުގެ ލޮޅުމެއް އައިސްފައި ވަނީ ހަމައެކަނި ފަތުރުވެރިކަމަށް ގައުމުގެ އިގްތިސޯދު ބަރޯސާވެފައި އޮތުމުނެވެ. އެގޮތުން މަސްވެރިކަމާއި ދަނޑުވެރިކަމަކީވެސް ރާއްޖޭގެ އިގްތިސޯދު ކުރިއެރުވުމަށް މުހިންމު ދައުރެއް އަދާކުރާ ދެ ދާއިރާއަށް ހެދުމަށް މިހާރު ސަރުކާރުން ވަނީ މަސައްކަތް ފަށާފައެވެ.\nކޮވިޑް-19އާށް ފަހު މިއަދު ގެސްޓްހައުސްތައް ހުޅުވާލަން ނިންމާފައިވީ ނަމަވެސް އެޗްޕީއޭގެ ގައިޑްލައިނަށް އަމަލު ކުރަން ޖެހެއެވެ. ޓޫރިޒަމް މިނިސްޓްރީން ބުނެފައި ވަނީ ރައްކާތެރި ކަމުގެ ފިޔަވަޅުތަކާއެކު ޓޫރިސްޓުން އަންނައިރު އެމީހުންނަށް ރަށުން ހިދުމަތްދޭ ފަރާތްތަކުން ވެސް ގައިޑްލައިންއަށް އަހުލުވެރިވެ ފަރުވާތެރިވާން ޖެހޭ ކަމަށެވެ. އެގޮތުން އެ ގައިޑްލައިންގައި ވަނީ ގެސްޓްހައުސްތަކުން ހިދުމަތް ދޭން ޖެހޭ ގޮތާއި އެތަން ތަނުގައި އުޅޭ މީހުން އަދި ރަށުގެ ރައްޔިތުން އަމަލުކުރަން ޖެހޭ ގޮތާއި ސިއްހީ ދާއިރާގައި ފުރިހަމަ ވެފައިވާ ކަންކަން ބަޔާން ކޮށްފައެވެ.\nމިވަގުތު ރާއްޖޭގައި ހިދުމަތް ދެމުން އަންނަނީ 104 ރިސޯޓަކާއި 116 ސަފާރީ އެކެވެ. ޓްރާންސިޓް ބޭނުމަށް 35 ގެސްޓްހައުސްއަކަށް ވަނީ އެ ހުއްދަ ދީފައި ކަމަށާއި އެއީ 19360 އެނދެވެ. ރާއްޖޭގެ ބޯޑަރު މިދިޔަ ޖުލައި މަހުގެ 15 ވަނަ ދުވަހު ހުޅުވި ފަހުން 40،840 ފަތުރުވެރިން ރާއްޖެ އައިސްފައި ވެއެވެ. އެގޮތުން މިމަހުގެ ތެރޭގައި އެކަނި ވެސް 7600 ފަތުރުވެރިން އައެވެ.\nހެލްތު މިނިސްޓްރީ ރިޕޯޓް ކޮވިޑް-19 އެޗްޕީއޭ ޓުއަރިޒަމް ޓޫރިޒަމް މިނިސްޓަރު ޑރ. އަބްދުﷲ މައުސޫމް


Baeh School thakah Contract havaalu nukureveythee Naasthaa dhenee PTA medhuverikoh\nދަރިވަރުންތަކެއް ހެނދުނުގެ ނާސްތާ ކަނީ--ފޮޓޯ:މިހާރު\nބައެއް ސްކޫލުތަކަށް ކޮންޓްރެކްޓްތައް ހަވާލު ނުކުރެވޭތީ ނާސްތާ ދެމުންދަނީ ޕީޓީއޭ މެދުވެރިކޮށް\nނާސްތާ ޕްރޮގްރާމްގެ ކޮންޓްރެކްޓްތައް ބައެއް ސްކޫލުތަކަށް އަދިވެސް ހަވާލުނުކުރެވޭ ކަމަށާއި އެކަމަކު އެ ސްކޫލުތަކަށް ވެސް ޕީޓީއޭ މެދުވެރިކޮށް ނާސްތާ ދެމުން އަންނަ ކަމަށް އެޑިއުކޭޝަން މިނިސްޓްރީން ބުނެފިއެވެ.\nއެޑިއުކޭޝަން މިނިސްޓްރީގެ އޮފިޝަލަކު ވިދާޅުވި ގޮތުގައި ނާސްތާ ޕްރޮގްރާމްގެ ކޮންޓްރެކްޓްތައް އަދިވެސް ބައެއް ސްކޫލުތަކާއި ހަވާލެއް ނުކުރެވެއެވެ.\nއެހެންވެ، ކޮންޓްރްކްޓް ހަވާލު ނުކުރެވޭ ސްކޫލުތަކުގެ ދަރިވަރުންނަށް ނާސްތާ ދެމުންދަނީ އެސްކޫލުތަކުގެ ޕީޓީއޭން ކަމަށް ވެސް އޮފިޝަލް ވިދާޅުވެއެވެ. އެކަމަކު ކޮންޓްރެކްޓް ހަވާލު ނުކުރެވޭ ސްކޫލުތަކުގެ ސީދާ އަދަދެއް އޮފިޝަލް ވިދާޅެއް ނުވެއެވެ.\nދެ ވަނަ ޓާމުގެ ކިޔެވުން ފެށުމާއެކު ރާއްޖޭގެ ހުރިހާ ސްކޫލެއްގައި ވަނީ ހެނދުނުގެ ނާސްތާ ދޭން ފަށާފައެވެ.\nހެނދުނުގެ ނާސްތާ ދަރިވަރުންނަށް ފޯރުކޮށްދިނުމަކީ ރައީސް އިބްރާހީމް މުހައްމަދު ސޯލިހު ރިޔާސީ ވައުދުފުޅެކެވެ.\nދައުލަތުގެ ބަޖެޓުން 50 މިލިއަނަށްވުރެ ގިނަ ރުފިޔާ ހަރަދުކޮށްގެން ފެށި އެޕްރޮގްރާމުގެ ދަށުން ރާއްޖޭގައި ކިޔަވައިދެމުން އަންނަ ސަރުކާރުގެ 213 ސްކޫލުގައި ކިޔަވަމުން އަންނަ 70000 އެއްހާ ދަރިވަރުންނަށް ހެނދުނުގެ ނާސްތާ ލިބޭނެއެވެ.


Meege 23 Aharu Kurin Kuri Vakkamakaai Gulhigen Meehaku Jail Ah - Vaguthu\nމީގެ 23 އަހަރު ކުރިން ކުރި ވައްކަމަކާއި ގުޅިގެން މީހަކު ޖަލަށް\nމީގެ 23 އަހަރު ކުރިން ކުރި ވައްކަމާއި ގުޅިގެން އިންޑިއާ މީހަކު ޖަލަށް ލުމަށް އިންޑިއާގެ ކޯޓަކުން ހުކުމް ކޮށްފިއެވެ.\nއިންޑިއާގެ އިންޑޯރް ކޯޓަކުން އެ ސިޓީއަށް ނިސްބަތްވާ މީހަކު އެއް އަހަރު ދުވަހަށް ޖަލަށް ލުމަށް ހުކުމްކޮސްފައި ވަނީ މީގެ 23 އަހަރު ކުރިން ފިހާރައަކުން ދެ ފަންކާ ވަގަށް ނެގި މައްސަލައަކާ ގުޅިގެން ކަމަށް ރިޕޯޓްތައް ބުނެއެވެ.\nބުޕެންދަރް އާރްޔާ ނަމަކަށް ކިޔާ ގާޒީ ވަނީ ފެބުރުއަރީ މަހުގެ ދެ ވަނަ ދުވަހު 55 އަހަރުގެ ޝަންކަރަށް 1000 ރުޕީސްއިން ޖޫރިމާނާކޮށް އެެއް އަހަރު ދުވަހަށް ޖަލަށް ލުމަށް ހުކުމް ކޮށްފައެވެ. މިމައްސަލާގައި ފަސް މީހުން ކޯޓަށް ބަޔާން ދީފައި ވެއެވެ.\nމީޑިއާ ރިޕޯޓްތައް ބުނާގޮތުގައި، ޝަންކަރު އެއްޗިއްސާއެކީ ހައްޔަރު ކޮށްފައިވަނީ 1998 ވަނަ އަހަރު މާޗް މަހުގެ 23 ވަނަ ދުވަހުގައެވެ.\nމި ހާދިސާ ހިނގާފައިވަނީ ކޮޓްވާލި ސިފައިންގެ މަރުކަޒު ހުންނަ ސަރަހައްދުގައެވެ. އޭނާ އެ ފަހަރު ހައްޔަރު ކޮށްފައި ވަނީ، އެ ސަރަހައްދު ބަލަހައްޓަން ހުރި ސެކިއުރިޓީގެ ހުށިޔާރުކަމުންނެވެ. އެހެން ނަމަވެސް އޭނާ ވަނީ ހައްޔަރުކޮށްފައި ވަނިކޮށް ކަފާލާތުގެ ދަށުން އޭނާ ދޫކޮށްލުމުން އުޅުނީ ފިލައިގެންނެވެ.އެހެންވެ އެއިރު އޭނާގެ މައްޗަށް ހުކުމް އިއްވުން އޮތީ ލަސްވެފައެވެ.\nއޭނާގެ އަތުން އަތުލެވިފައިވާ މި ދެ ފަންކާގެ އަގަކީ ގާތްގަނޑަކަށް 500 ރުޕީސްއެވެ.\nއުމުރު ދެބައިވެގެން ގޮސްފައިވަނިކޮށް ޝަންކަރަށް އެއް އަހަރު ދުވަހަށް ޖަލަށް ލުމަށް ހުކުމް އިއްވަން ޖެހިފައިވަނީ 1998 ގައި އޭނާ ފިލައިގެން ގޮސްފައިވުމުގެ ސަބަބުންނެވެ.\nފެބުރުއަރީ 5, 2021 21:30\nސައްތައިން ސައްތަ މުސްލިމުން ކަމަށް ދަޢުވާކުރާ މި ދިވެހިރާއްޖޭގައި ދާދި މިދާކަށް ދުވަހު ފެނިގެން ދިޔައީ ސްކޫލަށް ދަނިކޮށް ކަޑްނެޕްކޮށް، ގަދަދަކަމުން މަސްތުވާތަކެތި ދީގެން ޖިންސީ ޝަކާރައަކަށް ހެދި ކުޑަ ކުއްޖަކަށް އިންސާފް ނުލިބި، ކުއްވެރިން މިނިވަންވީތަން، ގިނަ ދުވަސްވެގެން ކަމަށް ބުނެ ކޯޓުން މައްސަލަ ބޭރުކޮށްލުމާއި ގުޅިގެން. މަހުޝަރު ދުވަހުން ގިނަދިވަސްވެފައިވާ ކުދި ބޮޑު ޢަމަލުތަކުގެ ޙައްޤު ޖަޒާ ލިބޭނެކަން ކަށަވަރު\nފެބުރުއަރީ 6, 2021 06:33\nއަނެއްކާ އިހަކަށް ދުވަހު ހިލްޓަން ރިސޯޓްގެ މައްސަލަވެސް ބޭރުކޮށްލައިފި، ހަމަ ގިނަދުވަސްވެގެން ކަމަށް ބުނެފަ


SunOnline: Hafthaa in Social Media: iPhone aai Kaizeenaai Dhivehi Footboalha\nހަފްތާއިން ސޯޝަލް މީޑިއާ: އައިފޯނާއި ކައިޒީނާއި ދިވެހި ފުޓްބޯޅަ\nއަހުމަދު ޖައިޝަން 12 Sep 2019, 14:54\nއަހަރެމެންގެ ދުނިޔެ މިހާރު ކުޑަވެފައި މި ވަނީ ސޯޝަލް މީޑިއާ އަށެވެ. ހިނގާ ހުރިހާ ކަމެއް އެއްތަނަކުން ފެންނާނެ ތަނަކީ ސޯޝަލް މީޑިއާ އެވެ. އެންމެ މަގުބޫލް ކަންތައްތަކާއި ބައެއްގެ ދެމެދުގައި ހިނގާ ޑްރާމާ ގަނޑު ބަލާލެވޭނެ ތަނަކީ ވެސް ސޯޝަލް މީޑިއާ އެވެ. މި ހަފްތާވެސް މިއީ ސޯޝަލް މީޑިއާގެ ފޯރި ގަދަ ހަފްތާއެކެވެ.\nއުފަންދުވަސް އަންނަނީ، ބޭނުމީ އައިފޯން 11!\nއެޕަލްގެ އާ އުފެއްދުންތައް ދައްކާލުމަށް ކޮންމެ އަހަރެއްގައި ބާއްވާ އެޕަލް އިވެންޓް އަކީ އެންމެ ގިނަ ބަޔަކު އިންތިޒާރު ކުރާ އަދި ބަލާ އިވެންޓެވެ. މިދިޔަ އަންގާރަ ދުވަހުގެ ރޭ އެޕަލްއިން ބޭއްވި މި އިވެންޓުގައި އާ އައިފޯނު، އައިފޯން 11 ވަނީ ދައްކާލާފަ އެވެ. އެއާއެކު އައިފޯނަށް ފޭނުންގެ ކަމަކަށް އޮތީ އެ ފޯނަށް ތައުރީފުކޮށް އާ ފޯންގެ މޮޅު ވާހަކަ ދައްކަ ސަޅިކެނޑުމެވެ.\nއައިފޯން ފޭނުން ސޯޝަލް މީޑިއާއަށް ނިކުމެ، ބުނީ އުފަންދުވަހުގެ ހަދިޔާ އަކަށް އާ އައިފޯނެއް ބޭނުންވާ ކަމަށެވެ. އައިފޯނަށް ރުޅިއަރާ މީހުންގެ ކަމަކަށް އޮތީ، އެޕަލް ފޭނުންނަށް ހަޖޫ ޖެހުމެވެ. އެ މީހުން ބުނަނީ އައިފޯން 11 ޕްރޯގެ ކެމެރާ ފެންނައިރު ހީވަނީ، ފިލިޕްސްގެ ޓްރިމަރުގެ ތިލަތައްހެން އެވެ. މިއީ އައިފޯނަށް ލޯބި ޖެހިފައިވާ މީހުންނަށް ކަމުދާ ވާހަކައަކަށް ނުވި އެވެ.\nއައިފޯންގެ ސަޕޯޓަރުން އެ މީހުންގެ އެއް ނަމްބަރު ފޯނުގެ ދިފާއުގައި ނިކަން ރަނގަޅަށް ޒުވާބުކޮށް ސޯޝަލް މީޑިއާ ކައްކުވާލި އެވެ.\nނަމަވެސް ހުރިހާ އެންމެންނަށް ވެސް އެންމެ ކަމުދިޔަ ކަމަކީ އާއައިފޯންއާ އެކު ސޯޝަލް މީޑިއާއަށް އުފަންކުރުވި މީމް ތަކެވެ. އައިފޯނުގެ ޑިޒައިނަށް ފާޑުކިޔާ ތައްޔާރުކޮށްފައިވާ މީމްތަކުން އެތައް ބަޔަކު މަޖާ ނެގި އެވެ. އައިފޯނުގެ ކެމެރާ ޑިޒައިން ވަނީ ކަށްޓާއި، ގޭސް އުނދުނާ ވެސް އަޅާ ކިޔާފަ އެވެ.\nމެމްބަރު ޖާބިރާއި "ސަންރައިޒް"\nރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އަބްދުﷲ ޖާބިރު މިދިޔަ ހަފްތާ މަޖިލީހުގެ ޖަލްސާއެއްގައި ދެއްކެވި ވާހަކަފުޅެއް ވެގެން ގޮސްފައި މި ވަނީ ވަރުގަދަ މީމް އަކަށެވެ.\nހިއުމަން ރައިޓްސް ކޮމިޝަންގެ ގާނޫނުނަށް ސަރުކާރުން ހުށަހެޅި އިސްލާހުތަކާއި ގުޅޭ ގޮތުން ރައްޔިތުންގެ މަޖިލީހުގެ ޖަލްސާގައި ވާހަކަފުޅުދައްކަވަމުން ޖާބިރު ވިދާޅުވީ އޭނާ ހޮނޑައިދޫން ހައްޔަރުކުރައްވާފައިވަނި ކުށެއް ކުރައްވަނިކޮށް ނޫން ކަމަށާއި އެހެންނަމަވެސް "ސަންރައިޒް" ބައްލަވަން އިންނަވަނިކޮށް ކަމަށެވެ.\nއިންޓަނެޓް އަށް އެ ވާހަކަ ވެގެންދިޔައީ ނިކަން ރަނގަޅަށް މީމް ހަދާލާނެ ފުރުސަތަކަށެވެ. ގިނަ ބަޔަކު ސޯޝަލް މީޑިއާގައި ސަންރައިޒް ބަލަން ދާ ވާހަކަ ލިޔެ އެވާހަކަ ދައްކަން ފަށައިފި އެވެ. މިހާރު ސޯޝަލް މީޑިއާގައި ތިބި އެންމެން ކަހަލަ ގޮތަކަށް ބުނަނީ ބޭނުމީ ސަންރައިޒް ބަލައިލަން ދާން ކަމަށެވެ.\nއެންމެން ހައިރާންކޮށްލީ "ބަވަތި"!\nދިވެހި ފިލްމު އިންޑަސްޓްރީއަށް މުޅިން އާ ފިލްމު ކުންފުންޏެއް ކަމަށްވާ 'އައި ފިލްމްސް'ގެ ފުރަތަމަ ފިލްމު ކަމަށްވާ "ބަވަތި"ގެ ވާހަކަ ދެއްކިއިރު އާންމުންގެ ތެރޭގައި ކަންބޮޑުވުންތަކެއް ހުއްޓެވެ. މުޅިން އާ މީހަކު ޑައިރެކްޓްކުރާ ފިލްމަކަށް ވުމުން އެ ފިލްމުގެ ކޮލިޓީއާ މެދު ވަނީ ސުވާލުތަކެއް އުފައްދާފަ އެވެ.\nނަމަވެސް ފިލްމު ޕްރިމިއާ ކުރުމާއެކު ބެލުންތެރިންގެ އެހީތަކަކީ ކުށްހީއެއްކަން ފިލްމްގެ ޓީމުން ބުނެދީފި އެވެ. ބެލުންތެރިން ބުނަނީ އެއީ ދިވެހި ސިނަމާ އޮލިމްޕަސް ދެކިފައިވޗާ މުޅިން ތަފާތު ފިލްމެއް ކަމަށެވެ. އެ ފިލްމެއް ބަލައިފި މީހަކު ސޯޝަލް މީޑިއާއަށް ތައުރީފެއް ދޫކޮށް ނުލައެއް ނުދެ އެވެ.\nފިލްމުގެ ޕްލޮޓްގެ އިތުރުން ފިލްމުގެ ސިނެމެޓޮގްރެފީ އާއި އެކްޓިން ވެސް ބެލުންތެރިންނަށް ވަރަށް ކަމުދިޔަ އެވެ. ނުޒުހަތު ޝުއަައިބާއި އަހުމަދު އިފްނާޒް ލީޑު ރޯލުން ފެނިގެންދާ ބަވަތި ފިލްމު ވެފައިވަނީ ހިޓަކަށެވެ. ފިލްމަށް ދަނީ ބެލުންތެރިންގެ ލޯބި އަދިވެސް އޮހެމުން އެވެ.\nރާއްޖެ - ޗައިނާ މެޗު، ޗައިނާއަށް މަރުހަބާ\nވޯލްޑްކަޕް އަދި އޭޝިއަން ކަޕް ކޮލިފިކޭޝަންގައި ޗައިނާއާއި ދެކޮޅަށް ރާއްޖެ ކުޅުނު މެޗު ޗައިނާ ވަނީ ފަސޭހަކަމާއެކުގައި ކާމިޔާބުކޮށްފަ އެވެ. އެ މެޗު ޗައިނާ ކާމިޔާބުކުރީ 5-0 ގެ ނަތީޖާއަކުންނެވެ.\nއެ މެޗު ހާއްސަވާ ގިނަ ސަބަބުތަކެއް ވިއެވެ. އެއިން އެއް ސަބަބަކީ އަލީ އަޝްފާގު (ދަގަނޑޭ) އެ މެޗުގައި ކުޅުމަށް ހަމަޖެއްސީމަ އެވެ. މިދިޔައަހަރު އޭޝިއަން ކަޕް ކޮލިފައިންގައި ބޫޓާނާ ދެކޮޅަށް ކުޅުނު މެޗުގެ ކުރިން ނޫސްވެރިންގެ ބައްދަލުވުމަކަށް އޭނާ ހާޒިރުނުވުމުން ގައުމީ ޓީމުން ބޭރު ކުރުމަށްފަހުގައި، އެނބުރި ގައުމީ ޓީމަށް އައިސް އޭނާ ކުޅުނު ފުރަތަމަ މެޗަކީ ޗައިނާއާ ދެކޮޅަށް މިދިޔަ އަންގާރަ ދުވަހުގެ ރޭ ކުޅުނު މެޗެވެ.\nރާއްޖެ ޗައިނާގެ އަތުން ބަލިވުމުން ބެލުންތެރިން ދެރަވި ނަމަވެސް ކުޅިވަރުގެ ރޫހާ އެއްގޮތަށް ދިވެހިން ވަނީ ޗައިނާއަށް މަރުހަބާ ކިޔާފަ އެވެ. އެކަމަކު ދިވެހި ފުޓްބޯޅަ އޮތް ހާލަތާ މެދު އެތައް ބައެއްގެ ކަންބޮޑުވުންތައް ސޯޝަލް މީޑިއާއަށް ތިލަކުރި އެވެ.\nއާދައިގެ މަތިން ދިވެހިންނަށް ގޯސްވީ، ތަޖުރިބާކާރު ފުޓްބޯޅަ އެނައުންސަރު، އަބްދުﷲ އަޒްމީން އެވެ. އަޒްމީންގެ ތެޅި އަގަޔާ ހުރެ ރުޅިއެރި މީހުން ޓީމް ބަލިވުމުގެ ހުރިހާ ޒިންމާ ކަނޑާލީ އަޒްމީންގެ ބޮލަށެވެ. އަނެއް ބަޔަކަށް ގޯހީ އެފްއޭއެމްގެ ރައީސް، ބައްސާމް އަދީލް ޖަލީލް އެވެ. އޭނާ މަގާމުން ބޭރު ނުވެގެން ބަޔަކު ޕެޓިޝަނެއް ވެސް ހަދަން ފަށައިފި އެވެ.\nރައްދުވި ފާޑުކިޔުންތަކާއެކު ކައިޒީންގެ ހިތް ކުދިކުދި\nއިންސްޓަގްރާމްގެ ތެރެއިން މަޝްހޫރުކަން ހޯދި ދިވެހި މޮޑެލް، ކައިޒީންގެ ކައިވެނި ރޫޅުނުކަން ފަޅާއެރުމާ އެކު ސޯޝަލް މީޑިއާގައި ތަފާތު ވާހަކަތައް ދެކެވެންފެށި އެވެ. ކައިޒީން އާ އެތައް ބަޔަކާ އަޅުވާކިޔަންފެށި އެވެ. އެޑިޓްކޮށް ކައިޒީންގެ އެތައް ފޮޓޯއެއް ސޯޝަލް މީޑިއާގައި ހިއްޕާލީ އެވެ.\nމީގެކުރިން ވެސް ކައިޒީން އަށް ފާޑުކިޔުންތައް ރައްދުވެ އެވެ. ނަމަވެސް މިފަހަރު ކައިޒީން އަށް ހަމަ ކެތް ނުވީއެވެ.\nކައިވެންޏާއި ވަރީގެ ވާހަކަތައް ހަގީގަތާ ހިލާފަށް އާންމުންގެ ތެރޭގައި ފެތުރުމަކީ އޭނާއަށް ތަހައްމަލު ކުރެވޭ ކަމެއް ނޫންކަމަށް ބުނެ އޭނާ ވަނީ އެންމެފަހުން ފޭސްބުކަށް ސްޓޭޓްމަންޓެއް ދޫކޮށްލައިފަ އެވެ.\nމީހަކާ "ޑޭޓް" ކުރަމުންދާ ކަމަށް ސޯޝަލް މީޑީއާގައި ދެކެވޭ ވާހަކަތައް އޭނާ ވަނީ އެ ސްޓޭޓްމަންޓުގައި ދޮގުކޮށްފަ އެވެ. އަދި ހަގީގަތެއް ނެތް އެފަދަ ވާހަކަތަކުން އޭނާގެ އިތުރަށް އެހެން މީހުންގެ އަބުރަށް ވެސް އަރައިގަނެވޭކަން ފާހަގަކޮށް ކައިޒީން ވަނީ އިތުރަށް އެފަދަ ދޮގު ވާހަކަތައް ފަތުރާ ފަރާތްތަކާ ދެކޮޅަށް ގާނޫނީ ގޮތުން އަޅަންޖެހޭ ފިޔަވަޅެއް އަޅާނެކަމަށް ވެސް ބުނެފަ އެވެ.\nމި ހަފްތާ ނިންމާލަން މިޖެހުނީ ކައިޒީންގެ ހިތް ކުދިކުދިކޮށްލައިފަ އެވެ. އަދި އެ ޒަހަމްތަކުން އޭނާގެ ހިތުގައި އުފެދި ބޮޑުވި ޖަޒްބާތުތަކުގެ ތެރެއަށް އަހަރުމެން މި ވަނީ ޣަރަގު ކޮށްލައިފަ އެވެ.


EURO 2020: (Group D) Croatia - Scotland\nޔޫރޯ 2020: (ގުރޫޕް ޑީ) ކްރޮއޭޝިއާ – ސްކޮޓްލެންޑް\nޝާއިޢުކުރީ: ޙަންނާން ޖޫން 22, 2021, 17:23\nޔޫރޯ 2020 ފުޓްބޯޅަ މުބާރާތުގެ ގްރޫޕް ޑީ ގައި މިރޭ ކްރޮއޭޝިއާ އާއި ސްކޮޓްލެންޑް ބައްދަލުކުރާނެއެވެ. މިރޭގެ މެޗަށް މި ދެޓީމު ނިކުންނައިރު، މި ދެޓީމަށްވެސް ދެވަނަ ބުރުގެ ޖާގައެއް ހޯދުމުގެ ފުރުސަތު އަދި އެބައޮތެވެ. ގުރޫޕް ސްޓޭޖުގައި ކުޅޭ ފަހު މެޗަށް މިރޭ ކްރޮއޭޝިއާއާއި ސްކޮޓްލެންޑް ނިކުންނައިރު، މި ދެޓީމު ވެސް ވަނީ ކުޅުނު ދެމެޗުގެ ތެރެއިން އެއް މެޗުން ބަލިވެ އެއް މެޗުން އެއްވަރުވެފައެވެ. އެހެން ކަމުން މި ދެޓީމުން ކުރެ ކޮންމެ ޓީމަކަށް ވެސް ވަނީ އެއް ޕޮއިންޓް ލިބިފައެވެ.\nމުބާރާތުގެ ގްރޫޕް ސްޓޭޖުގައި ކުޅުނު ފުރަތަމަ މެޗައި އިންގްލެންޑް އަތުން 1-0 ގެ ނަތީޖާއަކުން ކްރޮއޭޝިއާ ވަނީ ބަލިވެފައެވެ. އަދި ދެވަނަ މެޗުގައި އެ ޓީމުން ވަނީ ޗެކް ރިޕަބްލިކާ 1-1 ގެ ނަތީޖާއަކުން އެއްވަރުކޮށްފައެވެ.\nމުބާރާތުގެ ގުރޫޕް ސްޓޭޖުގައި ސްކޮޓްލެންޑް އެޓީމުން ކުޅުނު ފުރަތަމަ މެޗުން ޗެކް ރިޕަބްލިކް އަތުން 2-0 ގެ ނަތީޖާއަކުން ވަނީ ބަލިވެފައެވެ. އެޓީމު ކުޅުނު ދެވަނަ މެޗުގައި އިންގްލެންޑާއި ދެކޮޅަށް ކުޅުނު މެޗުން ވަނީ 1-1 ގެ ނަތީޖާއިން އެއްވަރުވެފައެވެ.\nގުރޫޕް ޑީއަށް ބަލާއިރު، މި ގްރޫޕުގެ އެއްވަނައިގައި ހަތަރު ޕޮއިންޓާއި އެކު މިވަގުތު އޮތީ ޗެކް ރިޕަބްލިކްއެވެ. ހަމަ މިއަދަދަށް ޕޮއިންޓް ލިބިގެން މި ގުރޫޕްގެ ދެވަނާގައި އޮތީ އިންގްލެންޑެވެ. ޗެކް ރިޕަބްލިކަށް ގުރޫޕުގެ އެއްވަނަ ލިބެނީ ފައިދާ ގޯލުގެ ތަފާތުންނެވެ. ތިންވަނާގައި ކްރޮއޭޝިއާ އޮތް އިރު، ގުރޫޕުގެ ފުލުގައި އޮތީ ސްކޮޓްލެންޑެވެ. މި ދެޓީމައްވެސް އެއްވަރަކަށް ޕޮއިންޓް ލިބިފައިވާއިރު، ކްރޮއޭޝިއާއަށް ތިންވަނަ ލިބެނީ ފައިދާ ގޯލުގެ ތަފާތުންނެވެ.\nކްރޮއޭޝިއާ އަދި ސްކޮޓްލެންޑްގެ ތާރީޚީ ބައްދަލުކުރުންތައްް\nކްރޮއޭޝިއާ އަދި ސްކޮޓްލެންޑް މިހާތަނަށް ފަސް ފަހަރު ވަނީ ބައްދަލުކޮށްފައެވެ. މީގެ ތެރެއިން ދެފަހަރު ސްކޮޓްލެންޑް މޮޅުވެފައިވާއިރު، ކްރޮއޭޝިއާއަށް އެއްވެސް މެޗަކުން ސްކޮޓްލެންޑުގެ މައްޗަށް ކުރި ހޯދިފައެއް ނުވެއެވެ. ތިން މެޗު ވަނީ އެއްވަރުވެފައެވެ. މި ދެޓީމު އެންމެ ފަހުން ބައްދަލުކޮށްފައިވަނީ2013 ވަނަ އަހަރު ޔޫރޯ ކޮލިފައިންގައެވެ. މި މެޗު 0-2 އިން ކާމިޔާބު ކޮށްފައިވަނީ ސްކޮޓްލެންޑުންނެވެ.


SunOnline: Mavoata roakolli hulhaa eku majileehugai miadhu othee vagah govun\nމަވޯޓާ ރޯކޮށްލި ހުޅާއެކު މަޖިލީހުގައި މިއަދު އޮތީ ވަގަށް ގޮވުން\nނަޖާހު މަސްއޫދު 26 Apr 2021, 14:13\nނަޝީދު، ޝަރީފު، އަދި ހަލީމް: އެކަކު އަނެކެކަށް ވަަގަށް ގޮވި ---\nމިއަދު މަޖިލީހުގައި އެެޖެންޑާގައި އޮތީ ކަނޑުގައި ދުއްވާ އުޅަނދުތައް ދުއްވުމާބެހޭ ގާނޫނަށް ގެންނަ އިސްލާހާ ގުޅޭ ގޮތުން ބަހުސް ކުރުމެވެ. ނަމަވެސް، ބަހުސް ކުރަން ލިބުނު ފުރުސަތުގައި މައުޟޫއުގެ ބޭރުން މަރަދޫ ދާއިރާގެ މެމްބަރު އިބްރާހިމް ޝަރީފު މިއަދު ފެއްޓެވީ އެމްއެމްޕީއާރްސީގެ ވައްކަމުގެ ވާހަކަ އެވެ. އޭނާއަށް "އެމްއެމްޕީއާރްސީގެ ވަގު"ގެ ނަމުން ގޮވާތީ އެކަމުން ދިފާއުވުމަށެވެ. އެއާއެކު އެމްޑީޕީގެ އެތެރޭގެ ތަޅާފޮޅުމެއް ރައްޔިތުންގެ މަޖިލީހުގެ ތަޅުމުގައި ފަޅައިގެން ދިޔަ އެވެ.\nޝަރީފު އޭނާގެ ވާހަކަ ފެއްޓެވީ "ބިއްލޫރި ގޭގޭގައި ތިބޭ މީހުން ހެދުން ބާލަން ވާނީ، ބޮކި ނިއްވާފައި" ކަމަށް ވިދާޅުވެ އެވެ. އޭނާގެ އިނގިލި މައިގަނޑު ގޮތެއްގައި އަމާޒުވީ މަޖިލީހުގެ ރައީސް، ރައީސް މުހައްމަދު ނަޝީދަށާއި، ބިލެތްދޫ ދާއިރާގެ މެމްބަރު އަހުމަދު ހަލީމް (ދޮންބިލެތް) އަށެވެ.\nޑީލް ހެދިއްޔާ ހެދީ މަޖިލިސް ރައީސް: ޝަރީފު\nއެމްއެމްޕީއާރްސީގެ ވައްކަމުގައި ބައިވެރިވި ކަމުގެ ތުހުމަތު ޝަރީފަށް ކުރާތީ އޭނާ މިއަދު ވިދާޅުވީ، އޭނާ ކުރީގެ ނައިބު ރައީސް އަހުމަދު އަދީބާ އެކު އެއްވެސް ޑީލެއް ނަހައްދަވާ ކަމަށެވެ. ރައީސް ނަޝީދާ ދިމާލަށް އިނގިލި ދިއްކުރައްވައި އޭނާ ވިދާޅުވީ، މަޖިލީހުގައި އޭނާ ވޯޓު ދެއްވާފައި ހުންނާނީ ރައީސް ނަޝީދު އެންގެވި ގޮތަށް ކަމަށާއި، އަދީބާއެކު ޑީލެއް ހެދިއްޔާ ހައްދަވާފައި އޮންނާނީ ރައީސް ނަޝީދު ކަމަށެވެ.\n"ވަރަށް ކެރިގެން މި ދަންނަވަނީ، އަޅުގަނޑު މި މަޖިލީހުގައި ދިން ވޯޓެއްދީފައި އޮތީ މަނިކުފާނު އެންގެވި ގޮތެއްގެ މަތިން. ޑީލު ހެއްދެވީ މަނިކުފާނު،" ޝަރީފް ވިދާޅުވި އެވެ.\nމަރަދޫ ދާއިރާގެ މެމްބަރު އިބްރާހިމް ޝަރީފު\nޝަރީފުގެ ތުހުމަތުން ރެކިވަޑައިގަތުމަށް ނަޝީދު ވިދާޅުވީ، ޝަރީފު އަމިއްލަފުޅަށް ކުރެއްވި ކަމެއްގެ ތެރެއަށް އެހެން މީހަކު ވައްދަވަން ނޫޅުމަށެވެ.\n"މައުލޫމަތަށް ޓަކައި ދަންނަވަން އަޅުގަނޑާ މަރަދޫ ދާއިރާގެ މެމްބަރާ އެއްވެސް ބާވަތެއްގެ އެ ބާވަތުގެ މުއާމަލާތެއް އެއްވެސް އިރެއްގައެއް ހިންގަފަކާއެއް ނުވާނެ. މަރަދޫ ދާއިރާގެ އިއްޒަތްތެރި މެމްބަރު އަމިއްލަފުޅަށް ހިންގެވި މަސައްކަތެއްގެ ތެރޭގައި، އެހެން ބޭފުޅުން އޭގެ ތެރޭގައި ހިމެނުމަށް މަސައްކަތް ކުރެއްވުމަކީ ބުއްދިވެރި ކަމެއް ނޫން." ރައީސް ނަޝީދު ވިދާޅުވި އެވެ.\nއަދީބާއެކު ޑީލް ހެދި ކަމުގެ ތުހުމަތު ކުރުމުން ނައިފަރު ދާއިރާގެ މެމްބަރު ޝިޔާމް ނިޒާމީ ނުކުތާއެއް ނަންގަވައި ވިދާޅުވީ، މަޖިލީހުގެ ރައީސަށް ކުރި އެ ތުހުމަތު ބަލަން ޖެހޭނެ ކަމަށެވެ. ނަޝީދު ވިދާޅުވީ، އެފަދަ ތުހުމަތެއް ކުރަންޏާ އެ ތުހުމަތެއް ބެލުމަކީ ރަނގަޅު ކަމެއް ކަމަށެވެ. އަދި އެ މައްސަލަ ފުލުހަށް ހުށަހަޅައިގެން ވެސް ނޫނީ މަޖިލީހުގެ ކޮމިޓީއަކުން ވެސް ބެލިދާނެ ކަމަށް ވިދާޅުވި އެވެ.\nޝަރީފަށް އަނބުރާ ފުރުސަތު ދިނުމުން، އޭނާގެ ވާހަކަފުޅު ކުރިއަށްގެންދަވަމުން ވިދާޅުވީ، މިއަދު އެ ވާހަކަ ދައްކަން ޖެހުނީ ނަޝީދަށް ތާއީދު ކުރައްވާ މެމްބަރުން އޭނާގެ ބޮލުގައި ތުހުމަތު އަޅުއްވާތީ ކަމަށެވެ. އަދި އެއީ ނަޝީދު އަޑީގައި ހުންނަވައިގެން ކުރައްވާ ކަމެއް ކަމަށް ދޭހަވާ ގޮތަށް އޭނާ ވާހަކަ ދެއްކެވި އެވެ.\n"އަޅުގަނޑު ދެންނެވި ވާހަކައަކީ، އަޅުގަނޑެއް އަހްމަދު އަދީބަކާ އެއްކޮށް ޑީލެއް ހަދާފައެއް ނޯންނާނޭ. އަހަމްދު އަދީބު ދިން އެއްޗެއް މަޖިލީހަށް ހުށަހަޅާފައެއް ނޯންނާނޭ. އަހަމްދު އަދީބު އަތުން ފައިސާއެއް ހޯދާފައެއް ނޯންނާނޭ،" ޝަރީފު ވިދާޅުވި އެވެ.\nއަމިއްލަފުޅަށް ޝަރީފު އެ ވާހަކަ ފެއްޓެވުމުން ނަޝީދު ފާހަގަކުރެއްވީ ދިވެހި ބަހުގައި އޮންނަ ހަރުބަހެކެވެ. އެއީ މިސްކިތު ހުޅުޖެހި މީހާއަށް ވީ ގޮތެވެ.\n"ދިވެހި ހަރު ބަހެއް އޮވޭ. އެއީ މިސްކިތު ހުޅުޖެހި މީހާއަށް ވީ ގޮތް. އެއީ ދިވެހި ހަރު ބަހެއް،" ހިނިފުޅުވަޑުވަމުން މަޖިލިސް ރައީސް ވިދާޅުވި އެވެ.\nރައީސް ނަޝީދު އަދި މެމްބަރު ޝަރީފް ---\nރައްދުގައި ޝަރީފު ވިދާޅުވީ، އޭނާ މިސްކިތު ހުޅުޖެހިމީއަށް ވަނީ ނޫން ކަމަށާއި އޭނާ ދިމާލަށް ހައްގަކާ ނުލައި އެއްޗެހި ގޮވާތީ ރައްދު ދެއްވީ ކަމަށެވެ. އެއަށް ފަހު އޭނާގެ އިނގިލި އަމާޒުވީ ދޮންބިލެތް ހަލީމަށެވެ. އޭނާއަކީ އެމްޑީޕީގެ ސަރުކާރުގައި ދެ ރަށެއް ގާނޫނާ ހިލާފަށް ނެންގެވި މީހެއް ކަމަށް ވިދާޅުވި އެވެ.\n"އަޅުގަނޑާ ދިމާލަށް މިއަދު ހެނދުނު އެމްޑީޕީގެ މެމްބަރަކު، ދޮންބިލެތް އަހުމަދު [ބިލެތްދޫ ދާއިރާގެ މެމްބަރު އަހްމަދު ހަލީމް] ސީދާ ބުނި. ކުރިން ދުވަހުގައި ވެސް ގޮވި. އަދި މަޖިލިސް ފްލޯގައި ވެސް ގޮވި. ދޮންބިލަތަކީ ކާކުތޯ؟ ދޮންބިލަތަކީ މަނިކުފާނުގެ ވެރިކަމުގައި ގަވައިދާ ހިލާފަށް ދެ ރަށް ގާނޫނާ ހިލާފަށް ދެ ރަށް ދެއްވައި އެ ދެ ރަށް ނަގައިގެން.." އޭނާގެ ވާހަކަ އެ ހިސާބަށް ދިޔަ ތަނުން މައިކު ކަނޑާލި އެވެ.\nޝަރީފު ވިދާޅުވީ ދައްކަން ބޭނުންވި ނަމަވެސް، ޕާޓީގެ މަސްލަހަތަށް ޓަކައި އޭނާ ވެސް ނުދައްކަވާ ވާހަކަތައް ވަރަށް ގިނަ ކަމަށެވެ. ހައްގަކާ ނުލައި އެއްޗެހި ގޮވަންޏާ އޭނާއަށް ވެސް ވާހަކަ ދައްކަވަން ޖެހިވަޑައިގަންނަވާނެ ކަމަށް ވިދާޅުވި އެވެ.\nދޮންބިލެއްގެ ދިފާއާއި ރައްދު\nދޮންބިލެތް ހަލީމަށް ލިބުނު ފުރުސަތުގައި ބިލަށް ބަހުސް ކުރެއްވުމުގެ ބަދަލުގައި އޭނާ ވެސް އުޅުއްވީ ތުހުމަތުން ދިފާއުވުމަށާއި، ރައްދުގައި ޝަރީފަށް ތުހުމަތު ކުރުމަށެވެ. އޭނާ ވިދާޅުވީ، 18 ވަނަ މަޖިލީހުގައި ތިބި އެމްޑީޕީގެ ބައެއް މެމްބަރުން ވެސް ހިޔާނާތުގައި ޖެހުނު ކަމަށެވެ. އޭގެ ތެރެއިން މެމްބަރު ޝަރީފަކީ ހާއްސަކޮށް ވައްކަން ކުރެއްވި ބޭފުޅެއް ކަމަށް އޭނާ ވިދާޅުވި އެވެ.\n"ހާއްސަކޮށް މަރަދޫ ދާއިރާގެ މެމްބަރަކީ ވައްކަމުގައި އިންތިހާއަށް ބައިވެރިވެފައިވާ ފަރާތެއް. އެއީ މި ދައުރަކު ނޫން ހުރިހާ އިރެއްގައި ވެސް ވައްކަމުގައި އުޅުއްވާ ބޭފުޅެއް،" ދޮންބިލެތް ވިދާޅުވި އެވެ.\nއޭނާގެ ވާހަކަ ހުއްޓުވައި ރައީސް ނަޝީދު ވަނީ އެހެން މެމްބަރަކާ މެދު ސީދާކޮށް އެހާ ބޮޑު ތުހުމަތެއް އަޅުވާއިރު ބަލަން ޖެހޭނެ ކަމަށް ވިދާޅުވެފަ އެވެ. މަޖިލީހުގައި އިމްތިޔާޒުތަކެއް ލިބިގެން ވިޔަސް އެފަދަ އިބާރާތަކުން ވާހަކަ ދެއްކޭނީ އެކަން ސާބިތުވާ ހުކުމެއް އޮވެގެން ކަމަށް ވިދާޅުވި އެވެ.\nބިލެއްދޫ ދާއިރާގެ މެމްބަރު އަހުމަދު ހަލީމް -- ފޮޓޯ މަޖިލިސް\nއެހެން ވިދާޅުވުމުން، ހަލީމް ވިދާޅުވީ، ރޯދައަށް ހުރެ ދޮގެއް ނުހައްދަވާނެ ކަމަށެވެ. އަދި އަނެއްކާ ވެސް ޝަރީފަށް ތުހުމަތު ކުރުމައިގެން ކުރިއަށްވަޑައިގަތެވެ. އެގޮތުން 18 ވަނަ މަޖިލީހުގައި ބިލެއް ހުށަހަޅަން އޭނާ ރިޝްވަތުގެ ގޮތުގައި ވިއްސަކަށް މިލިއަން ރުފިޔާ ނެންގެވި ކަމަށް ތުހުމަތު ކުރެއްވި އެވެ.\n"އަޅުގަނޑު އަތުގައި އެބަ އޮތް ބަޔާނެއް ފުލުސް އޮފީހުން ނަގާފައި އޮތް މަރަދޫ ދާއިރާގެ އިއްޒަތްތެރި މެމްބަރު 15 މިލިއަން 20 މިލިއަން، ބިލެއް މިތަނަށް ހުށަހަޅަން ނަގާފައިވާ ކަމުގެ،" ހަލީމް ވިދާޅުވި އެވެ.\nޝަރީފު ރިޝްވަތު ނެންގެވި ކަމަށް ބުނާ ލިޔުން މަޖިލީހަށް ހުށަހެޅުމަށް ރައީސް ނަޝީދު އެދިވަޑައިގަތެވެ. ދޮންބިލެތް ވިދާޅުވީ، އެ ލިޔުން ހުށަހަޅުއްވާނެ ކަމަށެވެ.\nރަށެއް ނެގި ކަމަށް ބުނެ ކުރި ތުހުމަތާ ގުޅިގެން ދޮންބިލަތް ވިދާޅުވީ، ރިޒޯޓެއް ހަދާކަށް އެއްވެސް ފަޅުރަށެއް ނުނަންގަވާ ކަމަށެވެ. އަދި ދަތުރުފަތުރުގެ ނިޒާމު ހިންގަން ސަރުކާރާ އެކު އެއްބަސްވުމެއް ނަހައްދަވާ ކަމަށް ވިދާޅުވި އެވެ.\n"އެއްވެސް ސަރުކާރަކުން އަޅުގަނޑަކަށެއް ރިޒޯޓެއް ހަދާކަށް ފަޅުރަށެއް ދީފައެއް ނޯންނާނެ،"\n"އަޅުގަނޑަކީ ދަތުރުފަތުރުގެ ނިޒާމު ހިންގަން ދިވެހި ސަރުކާރާ އެކު ސޮއި ކޮށްގެން އެއްވެސް ކޮންޓްރެކްޓެއް ނެގި މީހެއް ނޫން. އަޅުގަނޑަކީ ވާމިލިއަން އެ ކިޔާ ކުންފުންޏަކާ އެއްވެސް ގުޅުމެއް އޮތް މީހެއް ނޫން. މަރަދޫ ދާއިރާގެ މެމްބަރު އެ ހައްދަވަނީ ކަނޑައެޅިގެން ބޮޑު ދޮގެއް،"\nއެ ވާހަކައަށް ރައްދު ދެއްވަން ނިޒާމީ ނުކުތާއެއް ނަންގަވައި، ޝަރީފު ވިދާޅުވީ، މަނީ ލޯންޑަރިން ހިންގާ މީހުން އެކަން ކުރަނީ އަމިއްލަ ނަމުގައި ނޫން ކަމަށެވެ. ނަމަވެސް، ނިޒާމީ ނުކުތާ ބަލައިނުގަންނަ ކަމަށް ވިދާޅުވެ، އެ ވާހަކަ ކުރިއަށްގެންދަވަން ރައީސް ނަޝީދު، ޝަރީފަށް ފުރުސަތު ނުދެއްވި އެވެ.\nދޮންބިލެތް ތަކުރާރުކޮށް ވިދާޅުވީ، އޭނާ ވައްކަމެއް ނުކުރައްވާ ކަމަށެވެ.\n"އަޅުގަނޑަކީ ދޮންބިލަތް އަހުމަދު. އަޅުގަނޑުގެ މާސްކު ނެގީމަ ވެސް ހުންނާނީ ދޮންބިލެތް އަހުމަދު،" ދޮންބިލެތް ވިދާޅުވި އެވެ.\nމިއަދު އެމްއެމްޕީއާރްސީގެ ވައްކަމުގެ ތުހުމަތު އެކަކު އަނެކަކަށް އަޅުވަމުންދިޔަ އިރު، މަޖިލިސް ރައީސް، ނަޝީދު ވިދާޅުވީ، މަޖިލީހުގެ މެމްބަރުންނާއި ދައުލަތުގެ އެހެން މުއައްސަސާތަކުގެ މީހުން ވެސް ވައްކަމުގައި ބައިވެރިވެފައިވާ ކަމަށެވެ. އެ މައްސަލަ ބަލައި ދައުވާކޮށް ހުރިހާ ކަމެއް ނިމޭއިރު ބައެއް މެމްބަރުންގެ ގޮނޑި ގެއްލިދާނެ ކަމަށާއި ބައެއް މީހުންގެ މަގާމުވެސް ގެއްލިދާނެ ކަމަށް އެމަނިކުފާނު ވިދާޅުވި އެވެ.\nއެމްއެމްޕީއާރްސީގެ ވައްކަން ނުބެލޭތީ މަޖިލީހުގެ ނައިބު ރައީސް އީވާ އަބްދުﷲ ވެސް މިއަދު ވަނީ ކަންބޮޑުވުން ފާޅުކުރައްވައިފަ އެވެ. ރައްޔިތުންގެ މަޖިލީހުގެ އަގުލަބިއްޔަތު އޮވެ، އެމްއެމްޕީއާރްސީގެ މައްސަލަ ބެލުމަށް އެ އަގުލަބިއްޔަތު ބޭނުން ނުކުރެވޭ ކަމަށް އޭނާ ވިދާޅުވި އެވެ. މަޖިލީހުގެ ކޮމިޓީތަކުން ވެސް އެ މައްސަލަ ވަކި ހިސާބަކުން ހުއްޓޭ ކަމީ އެއީ އޮޅުވާލެވޭނެ ކަމެއް ނޫން ކަމަށް އީވާ ވިދާޅުވި އެވެ. އޭނާ ވިދާޅުވީ، ދައުލަތުގެ މަގާމުތަކުގެ ތިބި މީހުންނާއި ކުރިން މަގާމުގައި ތިބި މީހުންގެ ތެރެއިން ހިޔާނާތުގައި ޖެހިފައި ތިބި މީހުންނަކީ ކޮބައިކަން ބަލައި، އެ މީހުންގެ މައްސަލަ އޮތް ހިސާބެއް ބެލުމަކީ ކުރަން ޖެހޭ ކަމެއް ކަމަށެވެ.\nރައްޔިތުންގެ މަޖިލީހުގެ ގަލޮޅު އުތުރު ދާއިރާގެ މެމްބަރު އީވާ އަބްދުﷲ -- ފޮޓޯ/ މަޖިލިސް\nއިދިކޮޅުގެ މެމްބަރުން މިއަދު ފާހަގަކުރެއްވީ، ވައްކަމުގެ ވާހަކަ ދައްކާ އިރު، އެ މައްސަލަ އެކަށީގެންވާ ވަރަށް ބެލުމަށް ކުރެވުނު ކަމެއް ނެތް ކަމަށެވެ.\nމާވަށު ދާއިރާގެ މެމްބަރު މުހައްމަދު ސައީދު ވިދާޅުވީ، ކަނޑުދަތުފަތުރު ކުރުމާއި އެމްއެމްޕީއާރްސީގެ ހިޔާނާތާ ގުޅޭ ގޮތެއް އެނގިވަަޑައިނުގަންނަވާ ކަމަށެވެ. ސަރުކާރަށް ދެ އަހަރު ވެގެން ގޮސްފައިވާއިރު ވެސް، އެމްއެމްޕީއާރްސީގެ މައްސަލާގައި ފިޔަވަޅު އެޅިފައި ނުވާކަން އޭނާ ފާހަގަކުރެއްވި އެވެ. އޭނާ ގޮވާލެއްވީ އެ މައްސަލަ ރަނގަޅަށް ބެލުމަށެވެ.\nވައްކަމާ ދެކޮޅަށް މަސައްކަތް ކުރާނެ ކަމަށް ބުނެ އެމްޑީޕީ އައި އިރު އެއްވެސް ނަތީޖާއެއް ނުނެރެވޭ ކަމަށް މަޑުއްވަރީ ދާއިރާގެ މެމްބަރު އާދަމް ޝަރީފު އުމަރު ވިދާޅުވި އެވެ. ތަކުރާރުކޮށް މަޖިލީހުގައިވެސް އެ ވާހަކަ ދެއްކިޔަސް އެއްވެސް ނަތީޖާއެއް ނުނުކުންނަ ކަމަށް ވިދާޅުވި އެެވެ. މަޖިލީހުގައި އެ ވާހަކަ ދައްކައި ދައްކައި ފޫހިވެއްޖެ ކަމަށް ވިދާޅުވި އެވެ.\nމަޑުއްވަރީ ދާއިރާގެ މެމްބަރު އާދަމް ޝަރީފު އުމަރު -- ފޮޓޯ/ މަޖިލިސް\n"އެކަކު އައިސް މިވެނި މީހެއްގެ ނަން ކިޔަނީ. އަނެކަކު އައިސް މިވެނި މީހެއްގެ ނަން ކިޔަނީ. ކޮބާހޭ ކަލޭ ކުރި ކަމަކީ. މި ތަނުގައި ވެސް އެ ލެވެލްއަށް ވާހަކަ ދައްކާފައި. ރައްޔިތުންނަށް ކޮން ދޯކާއެއް ދޭކަށްތޯ މި ވާހަކަ މި ދައްކަނީ،" އާދަމް ޝަރީފު ވިދާޅުވި އެވެ.\nއެ ހުރިހާ ވާހަކަތައް ދެކެވުނީ މިއަދުގެ ފުރަތަމަ ދަންފަޅީގަ އެވެ. ދެވަނަ ދަންފަޅީގައި އޮތީ މޯލްޑިވް ގޭސްގެ ކޮރަޕްޝަނާ ގުޅޭ ރިޕޯޓެއްގެ ބަހުސެވެ. އެ ބަހުސްގެ ތެރެއިން، ސަރުކާރުތަކުގެ ވައްކަމުގެ ވާހަކަތައް ފެށި، ވައްކަމުގެ އިތުރު ތުހުމަތުތަކެއް ކުރި ފަޅައިގެން ދިޔަ އެވެ.\nކެނދިކުޅުދޫ ދާއިރާގެ މެމްބަރު އަހުމަދު އީސާ ވިދާޅުވީ، ކުރީ ސަރުކާރުގައި ނައިފަރުގެ ނަރުދަމާ ނިޒާމު ހަދަން ހަވާލު ކުރީ މެމްބަރު ޝިޔާމަށް ބައި އެޅޭ ގޮތަށް ކަމަށެވެ. އޭނާ ވިދާޅުވި ގޮތުގައި ޝިޔާމްގެ ވާހަކަ ދައްކަވަން ޖެހުނީ ޝިޔާމް މާ ބޮޑަށް ނަޒާހަތްތެރިކަމުގެ ވާހަކަ ދައްކަވާތީ އެވެ.\n"ނައިފަރުގެ ނަރުދަމާ އަޅަން ހަވާލު ކުރީ ދުވަހަކު އެކަމުގެ ތަޖުރިބާ ނެތް، ޝިޔާމަށް ބައި އެޅޭ ގޮތަށް ކުންފުންޏަކަށް،" އީސަ ވިދާޅުވި އެވެ.\nކެނދިކުޅުދޫ ދާއިރާގެ މެމްބަރު އަހުމަދު އީސާ -- ފޮޓޯ/ މަޖިލިސް\nނިޒާމީ ނުކުތާއެއް ނަންގަވައި، ކެނދިކުޅުދޫ ދާއިރާގެ މެމްބަރު ރޯދައަށް ހުންނަވައިގެން އެފަދަ ވާހަކައެއް ނުދައްކަވާނެކަމަށް ޝިޔާމް ވިދާޅުވި އެވެ. އަދި ނަރުދަމާގެ ކަންކަން ހިނގާފައިވާ ގޮތް ނައިފަރުގެ ރައްޔިތުންނަށް އެނގޭނެ ކަމަށް އޭނާ ވިދާޅުވި އެވެ.\nއެމްއެމްޕީއާރްސީގެ ހިޔާނާތު ތަހުގީގު ކުރަމުންދާ އެސެޓް ރިކަވަރީ ކޮމިޝަނުން އާންމު ކުރި މައުލޫމާތަށް ބަލާއިރު ހިޔާނާތުގެ ފައިސާގައި ޖެހުނު ކަމަށް ތުހުމަތު ކުރެވޭ މީހުންގެ އަދަދު މިހާތަނަށް ވަނީ 300 އަށް އަރައިފަ އެވެ. އޭގެ ތެރޭގައި ދައުލަތުގެ އެކި މަގާމުތަކުގައި މިހާރު ތިބި މީހުންނާއި ކުރިން ތިބި މީހުން ހިމެނެ އެވެ. އަދި ނުއަގުގައި ވިއްކާފައިވާ ރަށްތަކާއި ފަޅުތަކުން، ގެއްލިފައިވާ ފައިސާގެ އަދަދު 3.4 ބިލިއަން ރުފިޔާއަށް ވުރެ ގިނަ ކަމަށް އެ ކޮމިޝަނުން ލަފާ ކުރެ އެވެ.


ޖަޕާނުގެ އެމްޕެރަރ ރަސްކަމަށް އިސްކުރުމުގެ އިޙްތިފާލުގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެ ވަޑައިގެންފި - The President's Office\nޖަޕާނުގެ އެމްޕެރަރ ރަސްކަމަށް އިސްކުރުމުގެ އިޙްތިފާލުގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެ ވަޑައިގެންފި\n22 އޮކްޓޫބަރު 2019، ރިފަރެންސް: 2019-834\nޖަޕާނުގެ އައު އެމްޕެރަރ ހިޒް އިންޕީރިއަލް މެޖެސްޓީ އެމްޕެރަރ ނަރުހީޓޯ ރަސްމީގޮތުން ތަޚުތަށް އިސްކުރެއްވުމުގެ އިޙްތިފާލުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި އަނބިކަނބަލުން ފަޒްނާ އަޙްމަދު ބައިވެރިވެ ވަޑައިގެންފިއެވެ.\nއެމްޕަރަރ ނަރުހީޓޯ ތަޚްތަށް އިސްކުރެއްވުމުގެ އިޙްތިފާލުގައި ރައީސުލްޖުމްހޫރިއްޔާގެ އިތުރުން އެކިއެކި ޤައުމުތަކުގެ އެންމެ އިސްވެރިންނާ ޢިތްޒަތްތެރިން ބައިވެރިވެ ވަޑައިގެންނެވިއެވެ. މި އިޙްތިފާލުގައި ބައިވެރިވެ ވަޑައިގެންނެވި ޢިތްޒަތްތެރިންގެ ތެރޭގައި އިނގިރޭސި ވަލީ އަޙްދު ޕްރިންސް ޗާލްސް، ޔޫކްރެއިންގެ ރައީސް ވުލޮޑްމިއަރ ޒެލެންސްކީ އަދި ދެކުނުކޮރެޔާގެ ޕްރައިމް މިނިސްޓަރ ލީ ނަކްޔޮން ހިމެނިވަޑައިގަންނަވައެވެ. މީގެ އިތުރުން ދުނިޔޭގެ 170 ޤައުމެއްގެ ޢިއްޒަތްތެރިން މި އިޙްތިފާލުގައި ބައިވެރިވެ ވަޑައިގެންނެވިއެވެ.\nޖަޕާނުގެ ރަސްކަމުގެ ތަޙުތު ބަދަލުވުމަކީ ވަރަށް މަދުންނޫނީ ނުފެންނަ ޚާއްޞަ އިޙްތިފާލެކެވެ. މީގެ ކުރިން ހުންނެވި އެމްޕެރަރ ތަޚްތަށް އިސްކުރެވުނީ7ޖެނުއަރީ 1989ގައެވެ. އެފަހަރު ބޭއްވި އިޙްތިފާލުގައި ވެސް ދިވެހި ސަރުކާރުގެ އެންމެ އިސް ވެރިޔާ ބައިވެރިވެ ވަޑައިގެންނެވިއެވެ. އެފަހަރު ބައިވެރިވެ ވަޑައިގެންނެވީ ކުރީގެ ރައީސް އަލްއުސްޠާޛް މައުމޫން ޢަބުދުލްޤައްޔޫމެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ޖަޕާނަށް ކުރައްވަމުން މިގެންދަވާ ރަސްމީ ދަތުރުފުޅަކީ ޖަޕާނު ސަރުކާރުގެ ދަޢުވަތަކަށް ކުރައްވާ ދަތުރުފުޅެކެވެ


Vulookuran feshumuge kurin bisminkiyun\nމި ލިޔުމަކީ ބިސްމިންކިޔުން ސިލްސިލާގައި ހިމެނޭ6ލިޔުމުގެތެރެއިން5ވަނަ ލިޔުމެވެ.\nވުޟޫ ކުރުމުގެ ކުރިން ބިސްމި ކިޔަން ޖެހޭނެތޯ ނުވަތަ ނޫންތޯ މިމައްސަލާގައި ޢިލްމުވެރިންގެ މެދުގައި ޚިޔާލު ތަފާތުވެފައި ވެއެވެ.\nއިމާމް އަޙްމަދުرَحِمَهُ اللهُ ގެ ރައުޔަކީ ވުޟޫ ކުރުމުގެ ކުރިން ބިސްމި ކިޔުމަކީ ވާޖިބު ކަމެއް ކަމަށެވެ. ދަލީލަކީ ރަސޫލު الله ﷺ ގެ ޙަދީޘް ބަސްފުޅެވެ.\n(( لا وُضُوءَ لِمَنْ لَمْ يَذْكُرْ اسْمَ اللَّهِ عَلَيْهِ)) رَوَاهُ التِّرْمِذِي وَحَسَّنهُ الْأَلْبَانِي\nމާނައަކީ: ” اللهُގެ އިސްފުޅު ނުކިޔާ ވުޟޫ ކުރި މީހާ އަށް ވުޟޫ އެއް ނުވެއެވެ.” (الْمُغْنِي 1/145.)\nޖުމްހޫރު ޢިލްމުވެރިން (އަބޫ ޙަނީފާ، މާލިކް، ޝާފިޢީ އަދި އިމާމް އަޙްމަދުގެ އެއް ރިވާޔަތެއްގައި) ވުޟޫ ކުރުމުގެ ކުރިން ބިސްމި ކިޔުމަކީ ސުންނަތެކެވެ. ވާޖިބެއް ނޫނެވެ. އެބޭފުޅުންގެ ދަލީލަކީ:\nރަސޫލު اللهﷺ މީހަކަށް ވުޟޫ ކުރާނެ ގޮތް ދަސްކޮށްދެއްވާ ޙަދީޘް ކުރެއްވިއެވެ. (( تَوَضَّأْ كَمَا أَمَرَكَ اللَّهُ )) رَوَاهُ التِّرْمِذِي وصححه الألباني\nމާނައަކީ: “ތިބާ އަށް الله އަމުރު ކުރެއްވި ގޮތަށް ވުޟޫ ކުރާށެވެ.”\nމިތަނުގައި އެކަލޭގެފާނު އެއިޝާރާތް ކުރައްވަނީ ސޫރަތުލް މާއިދާގެ6ވަނަ އާޔަތަށެވެ. މާތް ﷲ ވަޙީ ކުރައްވައެވެ.\n﴿ يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَ‌افِقِ وَامْسَحُوا بِرُ‌ءُوسِكُمْ وَأَرْ‌جُلَكُمْ إِلَى الْكَعْبَيْنِ ۚ ٦﴾\nމާނައަކީ: ” އޭ އީމާންވެއްޖެ މީސްތަކުންނޭވެ! ތިޔަބައިމީހުން ނަމާދަށް ތެދުވެއްޖެނަމަ، (އެބަހީ: ނަމާދުކުރާން ގަސްތުކޮށްފިނަމަ) ފަހެ، ތިޔަބައިމީހުންގެ މޫނުތަކާއި، ތިޔަބައިމީހުންގެ އަތްތައް، އުޅަނބޮށިތަކާ ހަމަޔަށް ދޮންނާށެވެ! އަދި ތިޔަބައިމީހުންގެ ބޯތަކުގައި (ފެން) ފުހޭށެވެ! އަދި ތިޔަބައިމީހުންގެ ފައިތައް ދެތަނބިކަށްޓާހަމަޔަށް ދޮންނާށެވެ!.”\nމި އާޔަތުގައި ވުޟޫ ކުރާނެ ގޮތް ދަސްކޮށްދެއްވި އިރު ބިސްމިގެ ވާހަކަ އައިސްފައި ނުވެއެވެ.\nأَبُوْهُرَيْرَة رضي الله عنه ގެ ކިބައިން ރިވާވެގެން ވެއެވެ. ރަސޫލު اللهﷺ ޙަދީޘް ކުރެއްވިއެވެ. (( إِنَّهَا لا تَتِمُّ صَلاةُ أَحَدِكُمْ حَتَّى يُسْبِغَ الْوُضُوءَ كَمَا أَمَرَهُ اللَّهُ عَزَّ وَجَلَّ فَيَغْسِلَ وَجْهَهُ وَيَدَيْهِ إِلَى الْمِرْفَقَيْنِ وَيَمْسَحَ بِرَأْسِهِ وَرِجْلَيْهِ إِلَى الْكَعْبَيْنِ )) السُّنَنُ الْكُبْرَى لِلْبَيْهَقِي\nމާނައަކީ: “ތިޔަބައިމީހުން ކުރެ އެކަކުވެސް الله އަމުރު ކުރެއްވި ގޮތަށް ފުރިހަމަ އަށް ވުޟޫ ކުރައްޖައުމަށް ދާންދެން ނަމާދު ފުރިހަމަ ނުވެއެވެ. މޫނާއި ދެއަތް އުޅަބޮއްޓާއި ހަމަ އަށް ދޮވުމާއި ބޮލުގައި ފެން ހޭކުމާއި ފައި ތަނބިކައްޓާއި ހަމަ އަށް ދޮވުމެވެ.”\nމި ޙަދީޘް ގައި ބިސްމި ކިޔުމުގެ ވާހަކަ ބަޔާން ކުރައްވާފައެއް ނުވެއެވެ. އެއިން އެގެނީ ވުޟޫ ކުރުމުގެ ކުރިން ބިސްމި ކިޔުން ވާޖިބު ނޫން ކަމެވެ.\nރަސޫލު اللهﷺ ވުޟޫ ކުރެއްވި ގޮތް ބަޔާން ކޮށްދެއްވި ގިނަ ބޭކަލުން ބިސްމީގެ ވާހަކަ ގެންނަވާފައެއް ނުވެއެވެ. ވުޟޫ ކުރުމުގެ ކުރިން ބިސްމި ކިޔުމަކީ ވާޖިބެއް ނަމަ އެކަލޭގެފާނު އެގޮތަށް އެކަން ކުރެއްވީހެވެ. އަދި އެކަލޭގެފާނު ވުޟޫ ކުރެއްވި ގޮތް ނަގްލު ކުރެއްވި ބޭކަލުންވެސް އެކަން ބަޔާން ކުރެއްވީހެވެ. (الشَّرْحُ الْمُمْتِعُ 1/130.)\nޙަންބަލީ މަޛްހަބުގެ ޢިލްމުވެރިން ވުޟޫ ކުރުމުގެ ކުރިން ބިސްމި ކިޔަން ޖެހޭ ކަމަށް ދަލީލު ދެއްކެވި ޙަދީޘަށް ޖަވާބު ދެއްވާ ޢިލްމުވެރިން ދެ ޖަވާބެއް ދެއްވައެވެ.\nއެ ޙަދީޘަކީ ޟަޢީފް ޙަދީޘެއް: އަލްއިމާމް އަލްބައިހަބީ، ނަވަވީ، އަލްބައްޒާރު رَحِمَهُمُ اللهُ އެޙަދީޘް ޟަޢީފު ކަމަށް ވިދާޅުވެފައިވެއެވެ.\nއެ ޙަދީޘަކި ޞައްޙަ ޙަދީޘެއް ކަމުގައި ބެލިނަމަވެސް، ޙަދީޘްގެ މާނައަކީ ވުޟޫ ފުރިހަމަ ނުވާނެ ވާހަކަ އެވެ. ވުޟޫ ޞައްޙަ ނުވާނެ ވާހަކަ އެއް ނޫނެވެ. (الْمَجْمُوْعُ 1/347، الْمُغْنِي 1/146.)\nއެހެންކަމުން، ޙަދީޘް ޞައްޙަ ކަމުގައި ބެލިނަމަވެސް، ބުނެވޭނީ ވުޟޫ ކުރުމުގެ ކުރިން ބިސްމި ކިޔުން އެދެވިގެންވާ ކަމަށެވެ. ވާޖިބު ނޫން ކަމަށެވެ.


ކުއްޖަކު ރޭޕްކުރިކަމުގެ މައުލޫމާތު ނުލިބޭ:އެމްއެންޑީއެފް\nއެއާޕޯޓު ފެރީއަކާއި ލޯންޗެއް ޖެހި މިރޭ ހިނގި އެކްސިޑެންޓުގައި ފަސް މީހަކު ޒަހަމްވެއްޖެ އެވެ.\nJanuary 09, 2020 6\nމާލެ އަތޮޅު ކަގި ކައިރީގައި އޮތް ފަރަކަށް އުރިފައިވާ ދޯނީގެ ކައްޕި މުހައްމަދު ޔޫސުފް ހޯދަން އެމްއެންޑީއެފްގެ ޑައިވަރުން މިއަދު ފީނި ސަރަހައްދުން ކަޅުކޮތަޅަކަށް ލާފައި އޮތް ވަޅިއަކާއި ފޯނެއްގެ ބައިތަކަކާއި އަދި ތުވާލި ކޮޅެއް ފެނިއްޖެ އެވެ.\nJanuary 08, 2020 2\nކައްޕި ހޯދަން ބޮޑު ސަރަހައްދެއް ބަލައިފި\nމާލެ އަތޮޅު ކަގި ކައިރީގައި އޮންނަ ފަރަށް އުރިފައިވާ "ޓީޓީއެސް ފާނަ" ދޯނީގެ ކައްޕި މުހައްމަދު ޔޫސުފް ހޯދަން އެމްއެންޑީއެފް ކޯސްޓް ގާޑުން ބޮޑު ސަރަހައްދެއް ބަލައިފި އެވެ.\nJanuary 07, 2020 1\nކައްޕި އަދިވެސް ނުފެނޭ، ގެއްލުނު ގޮތް ތަހުގީގު ކުރަނީ\nމާލެ އަތޮޅު ކަގި ކައިރީގައި އޮންނަ ފަރަކަށް އުރިފައިވާ "ޓީޓީއެސް ފާނަ" ދޯނީގެ ކައްޕި މުހައްމަދު ޔޫސުފް ގެއްލުނު ގޮތް ތަހުގީގު ކުރަމުން އަންނަ ކަަމަށް ފުލުހުން މިއަދު ބުނެފި އެވެ.\nJanuary 02, 2020 18\nލޯންޗަކާއި ޑިންގީއެއް ޖެހި، މީހަކު ގެއްލިއްޖެ\nބ. ދޮންފަނު ކައިރިން ލޯންޗަކާއި ޑިންގީއެއް ޖެހި މިރޭ ހިނގި އެކްސިޑެންޓެއްގައި މީހަކު ގެއްލިގެން ހޯދަން ފަށައިފި އެވެ.\nJanuary 02, 2020 9\nސިފައިންގެ އެލާޓް ލެވެލް އާންމު ހާލަތަށް ބަދަލުކޮށްފި\nރާއްޖޭގެ ސަލާމަތީ ކަންކަން ވަރުގަދަކޮށް އެމްއެންޑީއެފް އިން މިދިޔަ މަހު ހިންގި އޮޕަރޭޝަން ނިންމައި، އެލާޓް ލެވެލް އާންމު ހާލަތަށް މިއަދު ބަދަލުކޮށްފި އެވެ.\nއެލާޓަކު ނެތިން: ޕޮލިސް\nރާއްޖޭގެ ހުރިހާ ސަރަހައްދުތަކެއްގައި ސަލާމަތީ ކަންކަން ވަރުގަދަކޮށް، ސިފައިން މިރޭ އިރާކޮޅުން ފެށިގެން "ޔެލޯ އެލާޓް 2" ނެރެފައި ވިޔަސް ފުލުހުން ތިބީ އެފަދަ ހާލަތެއްގައި ނޫން ކަމަށް މޯލްޑިވްސް ޕޮލިސް ސާވިސް އިން ބުނެފި އެވެ.\nރ. މަޑުއްވަރީ ދިރިއުޅޭ މީހުންގެ ތެރެއިން މަދު ބަޔަކު ފަތުރަައި އަމަލުކުރަމުން ދިޔަ ހައްދުފަހަނާޅާފައިވާ ފިކުރުގެ ނުރައްކާ އެ ރަށުގައި ކުޑަކުރެވިއްޖެ ކަމަށް ހޯމް މިނިސްޓްރީން މިއަދު ބުނެފި އެވެ.\nމަޑުއްވަރީގެ އޮޕަރޭޝަން އަދިވެސް ކުރިއަށް\nހަރުކަށި ފިކުރާ ދެކޮޅަށް ރ. މަޑުއްވަރީގައި މިދިޔަ ބުދަ ދުވަހުން ފެށިގެން ކުރިއަށް ގެންދާ އޮޕަރޭޝަން އަދިވެސް ކުރިއަށް ގެންދާ ކަމަށް ފުލުހުން މިއަދު ބުނެ އެވެ.\nDecember 19, 2019 118\nމަޑުއްވަރީން ފިތްކަނޑައިގެންދާ ވަރުގެ ވާހަކަތަކެއް!\nހައްދުފަހަނާޅާފައިވާ ފިކުރަށް ތަބާނުވާ ނަމަ ކަރު ބުރިކޮށްލުމާއި ބޮން ގޮއްވައިގެން އަމިއްލަ އަށް މަރުވުމާއި ވައްކަންކުރުމާއި މުދާ ފޭރުމާއި ޅަ އަންހެން ކުދިން ރޭޕްކުރުމާއި އަންހެނުން ބަންދުކޮށްގެން ގެންގުޅުން ފަދަ އަމަލުތަކުން ރ. މަޑުއްވަރި މުޅިން ބިރުވެރިކޮށްލައިފި އެވެ. މަޑުއްވަރީގައި މަޑުމަޑުން ފެތުރެމުން އައި...\nހަރުކަށި ފިކުރުގެ "ބޮޑެއް" އަނެއްކާވެސް ހައްޔަރުކޮށްފި\nމަޑުއްވަރީން މީހަކު ހައްޔަރުކޮށްފި\nމަޑުއްވަރީ އަށް އެރީ ހަރުކަށި ފިކުރުގެ ބޮޑުން ހޯދަން!\nހަރުކަށި ފިކުރު ފަތުރާތީ މަޑުއްވަރީ ގެތަކެއް ފާސްކުރަނީ\nފެނުނު ބިރުވެރި، ނުރައްކާތެރި ހާލަތު!\nހަރުކަށި ފިކުރުގެ މޫތައް، ރާއްޖޭގެ އެކި ކަންކޮޅުގައި ވަރުގަދަކޮށް، އަނިޔާވެރި އަމަލުތަކުގެ "ހާއްޔަކަށް" މި ކުޑަ ގައުމު ވެސް ހަދައިފި އެވެ. ކަމާ ބެހޭ އިދާރާތަކުން ފުރަތަމަ ފަހަރަށް އިއްޔެ އާއްމުކުރި، ވޭތުވެދިޔަ 12 އަހަރުގެ މައުލޫމާތުން ތިލަވީ ރާއްޖެ އޮތް ބިރުވެރި ހާލަތެވެ!\nތައުލީމުން މަހްރޫމްކޮށް، ވެކްސިން ނުދޭ މައްސަލަ ގިނަ!\nއިސްލާމްދީނުގެ ނަމުގައި ފަތުރާ ހަރުކަށި ފިކުރުގެ ތެރެއިން ކުޑަކުދިން ތައުލީމުން މަހްރޫމް ކުރުމުގެ ގިނަ މައްސަލަތަކެއް މިދިޔަ އަހަރުތަކުގައި ހުށަހަޅާފައިވާ އިރު ކުދިންނަށް ވެކްސިން ނުދިނުމުގެ ކަންބޮޑުވުން އިންތިހާ ދަރަޖާގައި އޮތް ކަމަށް ކަމާބެހޭ މުއައްސަސާތަކުން މިއަދު ބުނެފި އެވެ.\nDecember 02, 2019 62\nވޭނެއް ވަނުމުން ސިފައިންގެ ސެކިއުރިޓީ ވަރުގަދަކޮށްފި\nމިދިޔަ މަހު ވެހިކަލެއްގައި ސިފައިންގެ މައި މަރުކަޒަށް ވަން މީހަކު ހައްޔަރުކޮށް ތަހުގީގުކުރަމުން އަންނަ ކަމަށް އެމްއެންޑީއެފުން މިއަދު ބުނެފި އެވެ.\nޒަހަމްވި މީހާގެ މައްސަލާގައި ފަޅުވެރިން ހައްޔަރުކޮށްފި\nބޮޑެތި ޒަހަމްތަކަކާ އެކު އއ. މާޅޮހަށް ރޭ ދަންވަރު ފަތާފައި އެރި މީހާ ހޯދަން އޭނާ ދަތުރުކުރި ދޯނީގެ މީހުން ވެސް އެރަށަށް އެރި ކަމަށާއި އެ އެންމެން މިހާރު ހައްޔަރުކޮށްފައިވާ ކަން،...\nކަނޑަށް އެއްލާލާފައި އޮތް މީހަކަށް ފަރުވާ ދެނީ\nމާރާމާރީއަކަށް ފަހު، ކަނޑަށް އެއްލާލާފައި އޮތް މީހެއްގެ ހާލު ސީރިއަސް ވެގެން މާލެ ގެނެސް އައިޖީއެމްއެޗުގައި ފަރުވާދޭން ފަށައިފި އެވެ.\nNovember 17, 2019 7\nއީރާން ބޯޓުގައި މަސްތުވާތަކެއްޗެއް ނެތް: ފުލުހުން\nއޮޔާ ދަނިކޮށް ރާއްޖޭ ސަރަހައްދުން ފެނުނު އީރާން ބޯޓުގައި، މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި ކަމަށް އެމްއެންޑީއެފުން ކުރިން ބުނި ނަމަވެސް އެ ބޯޓުގައި މަސްތުވާތަކެތި ނެތް ކަމަށް ފުލުހުން މިއަދު ބުނެފި އެވެ.\nNovember 06, 2019 37\nގިރިފުށީގައި ޖެހި ބަޑިއަކުން ޓޫރިސްޓަކު ޒަހަމްވެއްޖެ\nގިރިފުށީގައި ޓްރެއިނިންނެއް ހަދަމުން ދަނިކޮށް، އެ ސަރަހައްދު ބޭރުގައި އޮތް ސަފާރީއެއްގައި ހުރި ޓޫރިސްޓެއްގެ ގަޔަށް ވަޒަނެއް އަރައި މިއަދު ޒަހަމްވެއްޖެ އެވެ.\nNovember 05, 2019 10\nނާސިރު އަދިވެސް ނޮވެމްބަރު3ގެ ހަމަލާގެ ވޭނުގައި!\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގެ ހަނދާތައް އެކި މީހުން ކުރަނީ އެކި ގޮތަށެވެ. އޭރު ސިފައިންގެ ޕްރައިވެޓަކަށް ހުންނެވި އަބްދުއްނާސިރު ޔޫސުފްގެ ހާލަތު އަދި މުޅިން ތަފާތެވެ. އެ ދުވަހު ލިބިވަޑައިގެންނެވި ޒަހަމްގެ ވޭން އަދިވެސް އޭނާ ގެންދަވަނީ ތަހައްމަލްކުރައްވަމުންނެވެ.


Raajje ah Barulamaany Nizaameh Genaumah Petition eh gai Soikuran Fashaifi ރާއްޖެއަށް ބަރުލަމާނީ ނިޒާމެއް ގެނައުމަށް ޕެޓިޝަނެއްގައި ސޮއިކުރަން ފަށައިފި – Huvadhoo News Raajje ah Barulamaany Nizaameh Genaumah Petition eh gai Soikuran Fashaifi Huvadhoo News\nރާއްޖެއަށް ބަރުލަމާނީ ނިޒާމެއް ގެނައުމަށް ޕެޓިޝަނެއްގައި ސޮއިކުރަން ފަށައިފި\nރާއްޖެއަށް ބަރުލަމާނީ ނިޒާމެއް ގެނައުމަށް މަޖުލީހުގެ ރައީސް މުހައްމަދު ނަޝީދު ކުރައްވާ މަސައްކަތްޕުޅުގެ ދަށުން ވީހާވެސް ގިނަ މީހުން ޕެޓިޝަނުގައި ސޮއިކުރެއްވުމަށް ނަޝީދު އެދިވަޑައިގެންފިއެވެ.\nރައްޔިތުންގެ މަޖިލީހުގެ މާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑޭ) ވިދާޅުވީ އެ ޕެޓިޝަނުގައި ގިނަ އަދަދެއްގެ ރައްޔިތުން ސޮއިކުރަމުން އަންނަ ކަމަށާއި ހުރިހާ ރަށެއްގައިވެސް މިމަސައްކަތް ކުރިޔަށް ގެންދާނެ ކަމަށެވެ.\nބޮންޑޭ ވިދާޅުވި ގޮތުގައި އެމީހުންގެ އަމާޒަކީ 100 ދުވަހުގެ ތެރޭގައި 100،000 މީހުންގެ ސޮއި ހޯދުމެވެ.\nރާއްޖެއަށް ބަރުލަމާނީ ނިޒާމެއް ގެނެސް ރާއްޖޭގެ ބޮޑުވަޒީރުކަން ކުރަން ބޭނުންފުޅުވާކަން މީގެކުރިންވެސް ނަޝީދުވަނީ ހާމަކޮށްފައެވެ.\nއެކަމާ ގުޅޭގޮތުން ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވެފައި ވަނީ ރައީސް އިބްރާހިމް މުހައްމަދު ސޯލިހުގެ ފޯކަސް މިވަގުތު ހުރީ އެމަނިކުފާނު ވެވަޑައިގެންފައިވާ ވައުދުތައް ފުއްދުމަށް ކަމަށެވެ.\nރާއްޖޭގެ ވެރިކަން ބަރުލަމާނީ ނިޒާމަކަށް ބަދަލުކުރަން ބޭނުންފުޅުވެގެން ރައީސް ނަޝީދު ވަނީ ރައީސް އިބްރާހިމް މުހައްމަދަށް މެސެޖް ފޮނުވާފައެވެ. މެސެޖުގައި އެމަނިކުފާނު ވިދާޅުވެފައިވަނީ 2024 ގައި ރައީސަކު ކަނޑައަޅާނީ ރައްޔިތުންގެ މަޖިލީހުން ކަމަށާއި، 2023ގެ ރިޔާސީ އިންތިހާބު ނުބާއްވައި ރައީސަކު ކަނޑައަޅާނީ މިހާރު އޮތް މަޖިލީހުން ކަމަށް ކަނޑައަޅަން ބޭނުންފުޅުވާކަމަށެވެ.\nއެހެންނަމަވެސް ރައީސް ސޯލިހު ވިދާޅުވަނީ ރާއްޖޭގައި އޮންނަން ފެންނަ އެންމެ ރަނގަޅު ނިޒާމަކީ ރިޔާސީ ނިޒާމުކަމަށާއި ރާއްޖޭގައި އޮންނަން ފެންނަ ނިޒާމު ކަނޑައަޅާފައިވަނީ ރައްޔިތުން ކަމަށާއި، ދެންވެސް ނިޒާމު ގޯސްވެއްޖެނަމަ ނިންމާނީ ރައްޔިތުންގެ ވޯޓަކުން ކަމަށެވެ.\nޤާނޫނީ ވަކީލް މުޙައްމަދު ނިޝާން އިބްރާހީމް ތައްޔާރުކުރާ އެ ޕެޓިޝަންގައި ސޮއިކުރެއްވި މެންބަރުންގެ ތެރޭގައި މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑެ)އާއި ހެންވޭރު އުތުރު ދާއިރާގެ މެންބަރު އިބްރާހީމް މުޢިއްޒު ހިމެނިވަޑައިގަންނަވައެވެ. އަދި މާލެ ސިޓީ ކައުންސިލްގެ މެންބަރު އަޙްމަދު ޟަމީރުގެ އިތުރުންވެސް ރައީސް ނަޝީދަށް ތާޢީދުކުރައްވާ އެމްޑީޕީގެ އިސް ސަފުގައި ހަރަކާތްތެރިވާ ފަރާތްތަކާއި އެޕާޓީގެ ޢާންމު މެންބަރުންވެސް ދަނީ އެ ޕެޓިޝަންގައި ސޮއިކުރަމުންނެވެ.\nބަރުލަމާނީ ނިޒާމް އެމްޑީޕީ


SunOnline: Yemen ge hanguraamaigai sarukaarunnai houthin hifehetti haahakah vure gina meehun dhookollaifi\nޔަމަނުގެ ހަނގުރާމައިގައި ސަރުކާރުންނާއި ހޫޘީން ހިފެހެއްޓި ހާހަކަށް ވުރެ ގިނަ މީހުން ދޫކޮށްލައިފި\nރުގިއްޔާ މުހައްމަދު މޫސާ 17 Oct 2020, 06:40\nޔަމަނުގެ ސަރުކާރުން މިނިވަން ކުރި ހޫޘީ ހަނގުރާމަވެރިން ގެންދިޔައީ ސަންއާ އަށް -- ފޮޓޯ: އޭއެފްޕީ\nސަންއާ (އޮކްޓޯބަރު 16): ޔަމަނުގެ ދާހިލީ ހަނގުރާމައިގެ ތެރޭ އެގައުމުގެ ސަރުކާރުންނާއި ހޫޘީން ހިފަހައްޓާފައިވާ 1،000 އަށް ވުރެ ގިނަ މީހުން ފާއިތުވި ދެ ދުވަސް ތެރޭ ދޫކޮށްލައިފި އެވެ.\nއިންޓަނޭޝަނަލް ކޮމިޓީ އޮފް ދަ ރެޑް ކްރޮސް (އައިސީއާރުސީ) އާއި އދ.ގެ ބެލުމުގެ ދަށުން މިދިޔަ ދެ އަހަރު ތެރޭ ޔަމަނުގެ ސަރުކާރާއި ހޫޘީންނާ ދެމެދު ބޭއްވި މަޝްވަރާތަކަށް ފަހު އެ ދެ ފަރާތުން ސިޔާސީ ހައްޔަރީން ދޫކޮށްލަން އެއްބަސްވުމެއް ހެދި އެވެ. އަދި އައިސީއާރުސީން ބުނި ގޮތުގައި އެ އެއްބަސްވުމުގެ ދަށުން ބުރާސްފަތި ދުވަހު އެ ދެ ފަރާތުން 700 އަށް ވުރެ ގިނަ މީހުން ދޫކޮށްލުމަށް ފަހު، އިއްޔެ 352 މީހަކު ވަނީ މިނިވަންކޮށްފަ އެވެ.\nޔަމަނުގެ ރައީސް އަބްދުއްރައްބު މަންސޫރު ހާދީގެ ސަރުކާރުން ދޫކޮށްލި ހޫޘީ ހަނގުރާމަވެރިން ގެންދިޔައީ ސަންއާއަށެވެ. އަދި ހޫޘީން ދޫކޮށްލި ސަރުކާރަށް ތާއިދު ކުރާ މީހުން ގެންދިޔައީ އަދަނަށެވެ.\nއދ.އިން ޔަމަނަށް ކަނޑައަޅާފައި ހުންނަ ހާއްސަ މަންދޫބު މާޓިން ގްރިފިތްސް ވިދާޅުވި ގޮތުގައި ހައްޔަރުކޮށްފައިވާ މީހުން ބަދަލު ކުރުމަށް ކުރިއަށް ގެންދިޔަ އޮޕަރޭޝަނަކީ "އުއްމީދުން ފުރިފައިވާ" ދަތުރެކެވެ. ނަމަވެސް ހަނގުރާމައާ ގުޅިގެން ދެ ފަރާތުން ހިފަހައްޓާފައިވާ އެތައް ހާސް މީހުން އަދި ވެސް ތިބި ކަމަށާއި އިތުރު މީހުން މިނިވަން ކުރުމަށް ދެ ފަރާތުން ވީހާ ވެސް އަވަހަށް މަޝްވަރާ ކުރުމަށް ގްރިފިތްސް ގޮވާލެއްވި އެވެ.\nމީގެ އިތުރުން ހޫޘީ ތަރުޖަމާނު މުހައްމަދު އަބްދުލް ސަލާމް ވަނީ އެ އޮޕަރޭޝަނުގެ ސަބަބުން ޔަމަނުގައި ސުލްހަ ގާއިމު ކުރުމުގެ އުއްމީދު އާލާވެފައިވާ ކަަމަށް ބުނެފަ އެވެ. އަދި ރައީސް ހާދީގެ އިންފޮމޭޝަން މިނިސްޓްރީން ވަނީ އިދިކޮޅު ފަރާތްތަކުން ހިފަހައްޓާފައިވާ މީހުން މިނިވަން ކުރުމުގެ މަސައްކަތް ކުރިއަށް ގެންދާނެ ކަމަށް ބުނެފަ އެވެ.\nދެހާސް ސާދަ ވަނަ އަހަރު ހޫޘީން ޔަމަނުގެ ވެރިރަށް ސަންއާ ހިފުމަށް ފަހު އެމީހުންގެ ވެރިކަމެއް ގާއިމު ކުރި ފަހުން އެގައުމުގައި ފެށުނު ހަނގުރާމައިގައި މިހާތަނަށް 110،000އަށް ވުރެ ގިނަ މީހުން ވަނީ މަރުވެފަ އެވެ. އަދި އެތައް މިލިއަން މީހުންނަށް ކާނާ ނުލިބި، ބަލިމަޑުކަމާ ކުރިމަތިލާނެ ވަސީލަތްތައް ވަނީ ނެތިފަ އެވެ.\nޔަމަނުގެ ރައީސް ހާދީގެ ވެރިކަން ރުޖޫއަ ކުރުމަށް ސައުދީ އަރަބިއާ އިސްވެ އޮންނަ ކޯލިޝަނަކުން ވަނީ 2015 ވަނަ އަހަރު އެ ހަނގުރާމައިގައި ބައިވެރިވެފަ އެވެ.\nޔަމަނުގެ ހަނގުރާމަ މޮނިޓާ ކުރާ ޔަމަން ޑާޓާ ޕްރޮޖެކްޓުން މިދިޔަ އަހަރު ބުނި ގޮތުގައި ސައުދީ އިސްވެ އޮވެ ދޭ ބޮމުގެ ހަމަލާތަކުގައި އަނިޔާވި ނުވަތަ މަރު އާއްމު ރައްޔިތުންގެ އަދަދު 17،000 އަށް ވުރެ އިތުރުވާނެ އެވެ.\nޔަމަން ހަނގުރާމައިގެ ތެރޭ ހިފެހެއްޓި ބަޔަކު ދޫކޮށްލައިފި\nޔަމަނުގައި ހޫޘީން ހިފެހެއްޓި އެމެރިކާ2މީހަކު ދޫކޮށްލައިފި\nހޫތީން 18 އަހަރު ނުފުރޭ ކުދިން ރެކްރޫޓްކޮށްފައިވޭ: އދ


April Mahaai Hama Ah Covid Nimeyne Kamah America Ge Doctor Aku Bunefi - Vaguthu\nމުޅި ދުނިޔެއަށް ފެތުރިފައިވާ ކޮވިޑް-19ގެ ބަލިމަޑުކަން ފެނުނުތާ މިހާރު އަހަރަކަށްވުރެ ގިނަ ދުވަސް ވެފައިވާއިރު، ހުރިހާ އެންމެންވެސް ތިބީ މި ބަލިމަޑުކަމުން އަރައިގަނެވޭނެ ދުވަހަކަށް އިންތިޒާރުގައެވެ.\nބަލިމަޑުކަމުން އަރައިގަތުމަށް ޑޮކްޓަރުންނާއި ގުޅިގެން ސައިންސްވެރިން އަންނަނީ ބައްޔާއި ހަނގުރާމަ ކުރުމަށް ވެކްސިންތަކެއް އުފައްދަމުންނެވެ. އަދި މިހާތަނަށް ފަހަކަށްތުރެ ގިނަ ވެކްސިން އުފައްދައި ބައެއް ވެކްސިންތައް އަންނަނީ ބޭނުންވެސް ކުރަމުންނެވެ.\nމިހާރު ހޯދިފައިވާ ހޯދުންތަކަށް ބަލާއިރު، ވެކްސިން ބޭނުން ކޮށްގެން މިއަހަރު ނިމެންވާއިރު، އަޅާފައިވާ ފިޔަވަޅުތަކަމަށް ލުއެއް ލިބި ހަމައަކަށް އެޅިގެންދާނެއެވެ. އެހެން ނަމަވެސް އެމެރިކާގެ ޖޯންސް ހޮޕްކިންސް ޔުނިވަސިޓީގެ ޑޮކްޓަރ މާޓީ މާކަރީ ވަނީ އޭގެ ކުރިން އެގައުމުގައި ބަލިމަޑުކަން ނިމިގެން ދާނެ ކަމަށް ބުނެފައެވެ.\nއޭނާ އެގޮތަށް ބުނެފައިވަނީ ވަރަށް ގިނަ ތަފާސް ހިސާބުތައް ބަލާފައި ކަމަށް މީޑީއާ ރިޕޯޓްތަކުން ވަނީ ބުނެފައެވެ. އޭނާ ބުނީ މިވަގުތު ކޮވިޑް ވޭދަނަށް އަންނަނީ ދަށްވަމުން ކަމަށާއި އެހެން ކަމުން އާންމު ހާލަތަށް އޭޕްރިލް މަހުގެ ތެރޭގައި އާދެވޭނެ ކަމަށެވެ.\nއޭނާ ބުނެފައިވާ ގޮތުގައި ޖެނުއަރީ މަހުގެ 8 ވަނަ ދުވަހުން ފެށިގެން އެގައުމުން ފައްސިވާ މީހުންގެ އަދަދު ދަށްވުމަކީ އެއީ އާންމު ހާލަތަށް ދެވިދާނެ ކަމުގެ ނިޝަނެކެވެ.\nއޭނާ އެގޮތަށް ބުނި ނަމަވެސް އެމެރިކާގެ ވައިޓްހައުސްގެ ކޮވިޑް އެޑްވައިޒަރ އެންތަނީ ފައުޗީ ވަނީ އެކަމާއި ދެކޮޅު ހަދާފައެވެ. އޭނާ ބުނެފައިވަނީ އާންމު ހާލަތަށް ދެވޭ ވަރަށް އެގައުމުގެ މީހުންނަށް ވެކްސިން ދެވިފައި ނުވާ ކަމަށެވެ. ފައުޗީ ގަބޫލު ކުރާ ގޮތުގައި އެމެރިކާ އާއްމު ހާލަތަކަށް އަންނާނީ އަންނަ އަހަރުއެވެ.


Massaru Kanthah Jehumun Ekaheri Kuri Anhen Kujjaku Maru Vejje\nމައްސަރުކަންތައް ޖެހުމުން އެކަހެރިކުރި އަންހެން ކުއްޖަކު މަރުވެއްޖެ\n5 މަސް,4ހަފްތާ, 1 ދުވަސް, 13 ގަޑި, 26 މިނެޓް, 23 ސިކުންތު ކުރިން 3550ފަތޯނާ ފާއިޒް\nއިންޑިއާގެ ޓެމިލްނާޑޫއަށް ތޫފާން ގާޖާ އަރައި، 46 މީހުން މަރުވިއިރު، ގިނަ ބަޔަކަށް ހިތާމަވެރިކަން ގެނުވި ޚަބަރަކަށް ވެގެންދިޔައީ، މައްސަރުކަންތައް ޖެހިފައިހުރުމުން އެކަހެރިކުރި އަންހެން ކުއްޖަކުވެސް އެތޫފާނުގައި މަރުވުމުންނެވެ.\nމިމަހުގެ 16 ވަނަ ދުވަހު ތޫފާން ގާޖާ ޓެމިލްނާޑޫއަށް އެރިއިރު، އުމުރުން 14 އަހަރުގެ އެއަންހެން ކުއްޖާ ވަނީ ގެއިން ނެރެ، ކުޑަ ހަޓަކަށް ލާ، އެކަހެރިކޮށްފައެވެ. އިންޑިއާގެ ގިނަ އަވަށްތަކުގެ މީހުން ޤަބޫލުކުރާ ގޮތުން، މައްސަރުކަންތައް ޖެހުމަކީ އަންހެންކުދިން ވަރަށް ބޮޑަށް ނުތާހިރު ކުރުވާ ކަމެކެވެ. އަދި އެފަދަ ކުދިން އެހެންމީހުންނާއި އެކަހެރި ކުރަންޖެހެއެވެ.\nތޫފާނާއި ގުޅިގެން، އެ އަންހެން ކުއްޖާ މަރުވީ، އޭނާ ބައިންދާފައި އިން ހަޓު މައްޗަށް ރުކެއް ވެއްޓިގެންނެވެ. އެރުއް ނެގުމަށް ގިނަ ވަގުތު ހޭދަވުމުން އެކުއްޖާ ސަލާމަތް ކުރުމަށް އާއިލާގެ މީހުން ވަނީ ނުކުޅެދިފައެވެ. އަދި ފަހުން ސަލާމަތްކޮށްގެން ހޮސްޕިޓަލަށް ގެންދިޔަ ނަމަވެސް، އެކުއްޖާގެ ފުރާނަ ސަލާމަތް ކުރެވިފައެއް ނުވެއެވެ.\nއިންޑިއާގެ ޓެމިލްނާޑޫއަށް ތޫފާން ގާޖާ އެރުމުގެ ސަބަބުން ބޮޑެތި ގެއްލުންތަކެއް ދަނީ ލިބެމުންނެވެ.


China dharanyaa gulhigen anehkaaves koalhumakah\nމިދިއަ ފެބްރުއަރީ މަހު ރާއްޖޭގައި ހުންނަވާ ޗައިނާ ސަފީރު މަޖިލީހުގެ ރައީސް ނަޝީދާ ބައްދަލުކުރައްވަނީ. -- ފައިލް ފޮޓޯ: މަޖިލީހުގެ އިދާރާ\nކުރީގެ ސަރުކާރުގައި ރާއްޖޭގައި ހިންގި ބިޔަ މަޝްރޫއުތަކަށް ޗައިނާ އިން ދީފައިވާ ލޯނުތަކާ ގުޅިގެން ދެ ފަރާތުގެ ދެމެދުގައި އަނެއްކާ ވެސް ތުހުމަތުތައް ބަދަލުކޮށްފި އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ޗައިނާއިން ލޯނު ނަގައިގެން ހިންގާފައިވާ ސިނަމާލެ ބްރިޖު ފަދަ މަޝްރޫއުތަކާ ގުޅޭގޮތުން ބީބީސީގައި ޝާއިއު ކޮށްފައިވާ ރިޕޯޓަކަށް ވާހަކަ ދައްކަވަމުން، އަބަދުވެސް ޗައިނާގެ ދަރަންޏާ ގުޅިގެން ކަންބޮޑުވުންފާޅު ކުރައްވާ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ސަރުކާރަށް ދީފައިވާ ލޯނުތަކާއި ސަރުކާރުގެ އެކި ކުންފުނިތަކަށް ދީފައިވާ ލޯނުތަކާއި ދިވެހި ސަރުކާރުން ގެރެންޓީ ދީގެން އަމިއްލަ ކުންފުނިތަކަށް ދީފައިވާ ލޯނުތަކުގެ ޖުމްލަ އަދަދު 3.1 ބިލިއަނަށް އަރާ ކަމަށެވެ.\nނަމަވެސް، އަގު ބޮޑުކޮށްގެން މަޝްރޫއުތައް ހިންގާފައިވާ ކަމުގެ ތުހުމަތު ތަކުރާރު ކުރައްވަމުން ނަޝީދު ވިދާޅުވީ ލިޔެކިއުމުން ފެންނާން އޮތީ ގާތްގަނޑަކަށް އެއް ބިލިއަން ޑޮލަރު ކަމަށެވެ.\nނަޝީދު އިތުރަށް ވިދާޅުވީ ރާއްޖޭގައި ޗައިނާ އާއި ރާއްޖޭގެ ޕާޓްނަރުން ގުޅިގެން ވަރަށް ގިނަ ރަށްރަށުގައި ހޮޓާތައް ތަރައްގީކުރަމުން އަންނަ ކަމަށާއި އެކަމާ ވެސް ކަންބޮޑުވެވަޑައިގަންނަވާ ކަމަށެވެ.\nނަމަވެސް ނަޝީދުގެ ވާހަކަތަކާ ގުޅިގެން ރާއްޖޭގައި ހުންނަވާ ޗައިނާ ސަފީރު ޖަންގް ލިޖޮންގް ބީބީސީއަށް ވިދާޅުވީ ޗައިނާ އިން ލޯނު ދެނީ ވަކި ކަމަކަށް ޝަރުތުކޮށްފައި ނޫން ކަމަށާއި ލޯނު ނަގާ ގައުމަކުން ނުރުހޭ ކަމަކަށް މަޖުބޫރު ނުކުރާނެ ކަމަށެވެ.\nއަދި ރައީސް ނަޝީދު ކުރައްވާ ތުހުމަތުތައް ސަފީރު ވަނީ "ހިޔާލީ" ވާހަކަތަކެއްގެ ގޮތުގައި ސިފަ ކުރައްވައިފަ އެވެ.\nޗައިނާގެ ކުންފުނިތަކުން ކުރާ އިންވެސްޓުމަންޓުތަކުގައި ބަދަލުގައި ރާއްޖޭގެ ރަށްތަކެއް ޗައިނާގެ އަތްދަށަށް ގެންދާ ތުހުމަތުތަކަށް އިޝާރާތް ކުރައްވަމުން ސަފީރު ވިދާޅުވީ މިއީ ވިޔަފާރީގެ ބޭނުން ނޫން އެހެން ނިޔަތެއްގައި ކޮށްފައިވާ އިންވެސްޓްމަންޓްތަކެއް ނޫން ކަމަށެވެ.\n"މަޖިލީހުގެ ރައީސަށް ފަހަރެއްގައި ރަނގަޅު މައުލޫމާތު ލިބިވަޑައިގެންފައި ނުވަނީ. ލޯނުތައް މި ދެނީ ޝަރުތެއް ކޮށްފައެއް ނޫން. އެކަން އެހެންނެއް ނުހިނގާ. އަދި ކުރިއަށް އޮތް ތަނުގައި ވެސް އެހެންނެއް ނުވާނެ، " ސަފީރު ވިދާޅުވި އެވެ.\nބީބީސީއާ ވާހަކަ ދައްކަވަމުން ކުރީގެ ސަރުކާރުގެ ފަރާތުން އިދިކޮޅު ޕީއެންސީގެ ނައިބު ރައީސް މުހައްމަދު ހުސެއިން ޝަރީފް (މުންދު) ވިދާޅުވީ ނަޝީދު ދައްކަވަނީ ހަގީގަތާ ހިލާފު ވާހަކަތަކެއް ކަމަށާއި، އެކަމުގެ ބޭނުމަކީ ރައްޔިތުންގެ މެދުގައި ފިތުނަ އުފެއްދުން ކަމަށެވެ.\nރައީސް މުހައްމަދު ނަޝީދު ސިނަ މާލެ ބްރިޖް ޗައިނާ އެފްޓީއޭ + ދިވެހި ރާއްޖެއާ ޗައިނާގެ ގުޅުން ދިވެހި އިންޑިއާގެ ގުޅުން ޖަންގް ލީ ޖޮންގް\n"ދަރަނި ނުދެއްކުނަސް ރަށްތައް އަތެއް ނުލާނެ"


Riyaz mifaharu kurimathilavvanee Thimarafushi dhaairaa ah\nރިޔާޒު: މިފަހަރު ވާދަ ކުރައްވާނީ ތިމަރަފުށީ ދާއިރާއަށް - މުހައްމަދު އަފްރާހް | އަވަސް\nކިނބިދޫ ދާއިރާގެ މެންބަރު އަބްދުﷲ ރިޔާޒު، އަންނަ ރައްޔިތުންގެ މަޖިލީހުގެ އިންތިހާބުގައި ތިމަރަފުށީ ދާއިރާއަށް ވާދަ ކުރުމަށް ނިންމަވައިފި އެވެ.\nއެކަން އޭނާ މިއަދު ހާމަ ކުރެއްވީ ކުރެއްވި ޓްވީޓެއްގަ އެވެ. ރިޔާޒު ވަނީ އެކަން ހާމަކޮށް އެ ދާއިރާގެ ރައްޔިތުންގެ ފިރިހަމަ ތާއިދު އޭނާއަށް ދެއްވުމަށް އެދިވަޑައިގެންފަ އެވެ.\nއަންނަ މަޖިލިސް އިންތިހާބުގައި މިހާރު އިންނެވި ގޮނޑިއަށް ދެވަނަ ދައުރަކަށް ކުރިމަތިނުލައްވަން ނިންމެވި ސަބަބެއް ރިޔާޒު ވިިދާޅެއް ނުވެ އެވެ. މިފަހުން ރިޔާޒު ވަނީ ތިމަރަފުއްޓަށް ވަޑައިގެންފަ އެވެ. އެއީ އޭނާގެ އާއިލާ ދިރިއުޅޭ ރަށެކެވެ.\nތިމަރަފުށީ ދާއިރާގެ މެންބަރުގެ ގޮތުގައި މިހާރު މުހައްމަދު މުސްތަފާ ވެސް ގެންދަވަނީ އެ ދާއިރާއަށް ވާދަ ކުރެއްވުމަށް މަސައްކަތް ކުރައްވަމުންނެވެ. އެގޮތުން އެމްޑީޕީގެ ޓިކެޓް ހޯއްދެވުމަށް ޕްރައިމަރީގައި ވާދަ ކުރެއްވުމަށް ވަނީ ނިންމަވާފަ އެވެ.\nމުސްތަފާ، މީގެކުރިން އެ މަގާމަށް އިންތިހާބުވީ ވެސް އެމްޑީޕީގެ ޓިކެޓްގަ އެވެ. ނަމަވެސް ފަހުން އެމްޑީޕީ ދޫކުރައްވައި ޕީޕީއެމްއާ ގުޅިވަޑައިގެންނެވީ އެވެ. އަނެއްކާ ފަހުން ޕީޕީއެމްއިން ވަކިވެވަޑައިގެން ވަނީ އެމްޑީޕީއާ ގުޅިވަޑައިގެންފަ އެވެ.\nމުހައްމަދު މުސްތޮފާ އަބްދުﷲ ރިޔާޒް މަޖިލިސް އިންތިހާބު 2019